ޅ. ކުރެންދޫ ގޮނޑުދޮށް ޙިމާޔަތް ކުރުމުގެ މަޝްރޫޢުގެ ނިމުން ފާހަގަކުރުމުގެ ރަސްމިއްޔާތުގައި ރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުލްޤައްޔޫމް ދެއްކެވި ވާހަކަފުޅު - The President's Office\nޅ. ކުރެންދޫ ގޮނޑުދޮށް ޙިމާޔަތް ކުރުމުގެ މަޝްރޫޢުގެ ނިމުން ފާހަގަކުރުމުގެ ރަސްމިއްޔާތުގައި ރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުލްޤައްޔޫމް ދެއްކެވި ވާހަކަފުޅު\n1 ސެޕްޓެންބަރު 2018، ރިފަރެންސް: PR-2018-84\nނިޢުމަތްތަކުގެވެރި اللّـه سبحـانـه وتعـالى އަށް ޙަމްދުކޮށް ޝުކުރުކުރަން. މި އުންމަތުގެ މާތް ނަބިއްޔާ مُحَمَّـد رســول اللّـه صـلّى الله علـيـه وسـلّم އަށް ޞަލަވާތާއި ސަލާމް ލައްވާށި! އަދި މި ދުޢާގައި އެކަލޭގެފާނުގެ އާލުންނާއި މިތުރު ޞަޙާބީން ޝާމިލު ކުރައްވާށި!\nކުރެންދޫގެ ލޮބުވެތި ޢިއްޒަތްތެރި ރައްޔިތުން؛\nއަޅުގަނޑު މި ރަށަށް އައިމަ ތިޔަ ވިދާޅުވި ހޫނު މަރުޙަބާއަށްޓަކައި އަދި ތިޔަބޭފުޅުންގެ ހިތްޕުޅުގެ ޝައުޤުވެރިކަން އޮތް މިންވަރު ދައްކަވައިދެއްވި ކަމަށްޓަކައި ކުރެންދޫގެ ލޮބުވެތި ޢިއްޒަތްތެރި ރައްޔިތުންނަށް ފަށްފަށުން ޝުކުރު ދަންނަވައި މަރުޙަބާ ދަންނަވަން.\nއަޅުގަނޑުވެސް ސިޔާސީ މަސައްކަތުގައި ކުރެންދުއަށް މީގެކުރިންވެސް އަތުވެއްޖައީމު. އެހެންނަމަވެސް، އަޅުގަނޑަށްވެސް ހަމަ ގަބޫލުކުރެވެނީ، ﷲގެ ރަޙްމަތާއެކީ މިހާރު ކުރެންދޫގެ މޭގަ ބަދަލުވެއްޖެއޭ. ކުރެންދޫގެ ބޮޑު ރައްޔިތާއެކީ، އިރާދަކުރެއްވިއްޔާ މިހާރު އަޅުގަނޑުމެންނަށް ތާއީދުކުރާ އަދި އަޅުގަނޑުމެން އެ އުސޫލުތަކެއްގެ މަތީގައި ރައްޔިތުންނާއެކީ ކުރިއަށްދާން ބޭނުންވާ އުސޫލުތައް ހާމަވެގެން މިދަނީ. މި އުސޫލުތަކަށް ކުރެންދޫގެ ރައްޔިތުންގެ ތެރެއިން ބޮޑު އަޣްލަބިއްޔަތެއް ތާއީދު ކުރައްވާކަން، އަޅުގަނޑަށް ކަށަވަރުވެގެންދޭ. މިހެން ނުވާންވީ ސަބަބެއްވެސް ނެތް. އަޅުގަނޑު މި ރަށަށް މިއައީ ތިޔަބޭފުޅުންނަށް މިހާރު ދަތިވެފައި އޮތް އެންމެބޮޑު އެއް މަޝްރޫޢު ނިންމުމުގެ އުފާ ތިޔަބޭފުޅުންނާއެކީ ހާސިލު ކުރުމަށްޓަކައި. އެ އުފަލުގައި ބައިވެރިވުމަށްޓަކައި.\nކުރެންދުއަށް ދިމާވެފައި އޮތް އެންމެބޮޑު މައްސަލަތަކުގެ ތެރޭގައި އެއްކަމަކީ، އެއީ ގޮނޑުދޮށް ގިރުމުގެ މައްސަލަ. އިރާދަކުރެއްވިއްޔާ މިއަދު އެ މައްސަލަ ޙައްލުވެގެންދިޔައީ. އެހެންނަމަވެސް، އަދިވެސް އެހެން ދިމާއެއްގައި ގިރާ ސަރަޙައްދެއް އޮތްކަން އަޅުގަނޑަށް އެނގޭ. އެއީ ކުރެންދޫގެ ރައްޔިތުން ބޭނުންފުޅުވާނެ ކަމެއްކަން އެނގޭތީ، އަޅުގަނޑު ހަމަ މިއަދުވެސް ދަންނަވާލަން ބޭނުންވަނީ، ރަށް ގިރުމުގެ މައްސަލައަކީ މިއީ ޒަމާނުއްސުރެ ދިވެހިރާއްޖެ ކުރިމަތިލާފައި އޮތް މައްސަލައެއް. އެންމެބޮޑު މަސައްކަތެއް މިހާތަނަށް ކުރެވިގެން މި އަންނަނީ، މި ސަރުކާރުގެ ފަސް އަހަރުގެ ތެރޭގައި.\nއެހެންވީމާ، ގަބޫލުފުޅު ކުރައްވާށޭ. އިރާދަކުރެއްވިއްޔާ އަޅުގަނޑުމެންގެ ދެވަނަ ޓަރމެއްގައި، މި ފެށިގެން މިދަނީ މިހާރު ވޯޓްލާ މޫސުމް. މިއަދު މިއީ ސެޕްޓެންބަރުން އެއްވަނަ ދުވަސް. އެހެންވީމާ، އިރާދަކުރެއްވިއްޔާ، އަޅުގަނޑުމެންގެ ދެވަނަ ޓަރމެއްގައި އަޅުގަނޑު ކުރެންދޫގެ ރައްޔިތުންގެ ރަށް ގިރުމުގެ މައްސަލައަށް އިރާދަކުރެއްވިއްޔާ ދާއިމީ ޙައްލު ގެނެސްދޭނަމޭ.\nއަޅުގަނޑު އުފާވީސް، މި އިޙްތިފާލުގައި މި ރަށަށް ދެން ދިމާވެފައި އޮތް އަނެއް މައްސަލައަކީ، ބަނދަރުގެ ދަތިކަން. ބަނދަރު ދާދި ނިމުމަކާ ކައިރިވެފައި މިއޮތީ. އެހެންނަމަވެސް، ބަނދަރުގައި މިހާރު އުޅޭ މައްސަލަތަކުގެ ތެރޭގައި، އެންމެ ބޮޑަށް ރައްޔިތުން ބޭނުންވާ ކަމަކީ، ދޯނި އެޅޭނެގޮތެއް ހަމަޖެހުން. އަޅުގަނޑު ހަމަ މިއަދު ދަންނަވާލާނަން. އަޅުގަނޑު އުފާވީސް، ބަނދަރުގެ މަސައްކަތް މުޅިން ނިމި، އަދި އެ ޝަރަފުވެސް އަޅުގަނޑަށް މިއަދު ލިބިގެންދިޔަނަމަ. އެހެންނަމަވެސް، ރައްޔިތުން އެދިވަޑައިގަންނަވާ ގޮތަށް އިރާދަކުރެއްވިއްޔާ، ކޮންމެހެން އަޅުގަނޑުމެން މަޑެއްނުކުރާނަން، ސެޕްޓެންބަރު 23ގެ ވޯޓަކަށް. އިރާދަކުރެއްވިއްޔާ މިކަން ހިނގަމުންދާނެ. ރައްޔިތުން ބޭނުންވާގޮތަށް ދޯނި އެޅުމުގެ ހުރިހާ ކަމެއް އިރާދަކުރެއްވިއްޔާ މި ބަނދަރުގައި އަޅުގަނޑު ހަމަޖައްސައިދޭނަން.\nކުރެންދުއަށް އައިސް މި ވާހަކަތައް ދައްކާއިރު އަޅުގަނޑަށް އެނގޭ، ކުރެންދޫގެ ރައްޔިތުންވެސް ބޭނުންވާ ކަންކަން ހުންނާނެ. ދެންމެ އަޅުގަނޑުމެންގެ ތިމާވެށްޓާބެހޭ ވަޒީރު ހާމަކުރެއްވި. ކުރެންދޫގެ ރައްޔިތުން ފެނާއި ނަރުދަމާގެ އިންތިޒާރުގައި ތިއްބެވި ވާހަކަ. ޝައްކެއްވެސްނެތް، ކުރެންދުއެއް ނޫން. ރާއްޖޭގެ ހުރިހާ ދިމާއެއްގެ ރައްޔިތުންވެސް ތިއްބަވަނީ މިކަހަލަ ބޮޑެތި މަޝްރޫޢުތަކުގެ އިންތިޒާރުގައި. މަޝްރޫޢުތަކެއް ލިބެމުންދާ ކަމަށްވަންޏާ، އެކަންކަމަށް އިންތިޒާރު ކުރަން އެނގޭނެ. މަޝްރޫޢަކީ އަމުދުން ޚިޔާލަށްވެސް ގެންނަން ނޭނގި، މީގެ ކުރީގައި ހުރި ކަންކަން ވެއްޖިއްޔާ އޭގެމަތިން އަޅުގަނޑުމެން ހަނދާނެއްވެސް ނުހުންނާނެ. އޭރަކު އަޅުގަނޑުމެންނަކަށް ނޭނގޭނެ، ބްރިޖްގެ ވާހަކަ ދައްކާކަށްވެސް. އެހެންނަމަވެސް، މިއަދު މިކަހަލަ މަޝްރޫޢުތަކުގެ މަތިން އަޅުގަނޑުމެން އަބަދު ހަނދާންވޭ. ކުދި ރަށްރަށުގައި، ބޮޑެތި ރަށްރަށުގައި، މެދުފަންތީގެ ރަށްރަށުގައި، ހުރިހާ ރަށެއްގައި.\nއެހެންވީމާ، އަޅުގަނޑު ކުރެންދޫގައި ދަންނަވާނީ، ތިޔަބޭފުޅުން އުއްމީދުގައި ތިއްބަވާ ކަމަށްވަންޏާ، އެ ހުވަފެނުގައި އިރާދަކުރެއްވިއްޔާ ކުލަޖެހޭނޭ. ދެންމެ އިޢުލާނުވެގެން އެދިޔައީ، އިރާދަކުރެއްވިއްޔާ ވަރަށް އަވަހަށް ފެނާއި ނަރުދަމާގެ މަސައްކަތްވެސް މިރަށުގައި ފެށިގެންދާނެއޭ. ކުރެންދޫގެ ބޮޑު އަޣްލަބިއްޔަތެއް މިހާރު އަޅުގަނޑުމެންގެ ފިކުރަށް ބަދަލުވެގެންދިޔައީ ކީއްވެގެންކަމާ ދޭތެރޭގައި އަޅުގަނޑު ޝައްކެއްނުކުރަން. ސަބަބުތައް ހުންނާނެ. އަޅުގަނޑަށް ބައެއް ސަބަބު ވިސްނޭ. އެކަމަކު އަޅުގަނޑު ތަފާސް ހިސާބެއް ދަންނަވާލާނަން. އެހެން ފިކުރެއްގެ މަތީގައި ކުރެންދޫގެ ރައްޔިތުން ތިބެންނުޖެހޭ ސަބަބު، އަޅުގަނޑު ތަފާސް ހިސާބަކުން ދަންނަވާލާނަން.\nދެންމެ ކުރެންދޫގެ ދަރިއެއް. ކާނަލް، އަޅުގަނޑުމެންގެ ޑީ.އާރު.ޕީ.ގެ، އަޅުގަނޑުމެންގެ ކޯލިޝަން ލީޑަރެއް. ކާނަލް މުޙައްމަދު ނަޝީދުގެ ވާހަކަފުޅުގައި އެ ފާހަގަކުރެއްވީ، ކުރެންދުއަކީ އެމް.ޑީ.ޕީ.ގެ ރަށެއްގެ ގޮތުގައި ސިފަވެފައި މި އޮންނަނީ ކީއްވެގެންބާވައޭ؟ އެ ސިފަވުން މިއަދު ބަދަލުވެއްޖެ ކަމަށް އޭނާއަށްވެސް ގަބޫލުފުޅު ކުރެއްވޭ. އަޅުގަނޑު ހަމަ ދަންނަވާލަން ބޭނުންވަނީ، ކުރެންދޫ އެމް.ޑީ.ޕީ.ގެ ތިވަރުގެ ރަށެއްގެ ގޮތުގައި ސިފަވެފައި އޮންނައިރު، އަޅުގަނޑުމެންގެ ސަރުކާރު އައުމުގެ ކުރިއަށް ހިނގައިދިޔަ ފަސް އަހަރު، އޭގެތެރޭގައި ރައީސް ނަޝީދުގެ ތިން އަހަރު ހިމެނޭގޮތަށް. މުޅި ކުރެންދޫގެ ތަރައްޤީއަށް ހޭދަކުރެވިފައި އޮތީ، 1.4 މިލިއަން، ނޫނީ ދޮޅު މިލިއަން ރުފިޔާ.\nއެހެންވީމާ، އެބައޮތްތޯ އެއްވެސްކަހަލަ ބުއްދީގެ ހަމަތަކުން ގަބޫލުކުރަންޖެހޭ ސަބަބެއް އެބައޮތްތޯ، ކުރެންދޫގެ ރައްޔިތުން އެމް.ޑީ.ޕީ. ގައި ތިބެންޖެހޭނެ ކަމަށް. މިވަރު ރަށެއްގައި ކުރެވުނު ކަމަށް އަޅުގަނޑުމެންގެ ތަފާސް ހިސާބުން މި ދައްކަނީ ދޮޅު މިލިއަނެއްހާ ރުފިޔާގެ މަސައްކަތް. އެކަމަކު މިހާރު ނިމިފައި ހުރި މަޝްރޫޢުތަކަށް ބަލާކަމަށްވަންޏާ، މިހާރުން މިހާރަށް އެކަނި މި ނިމުނު ހަތަރު އަހަރުބައި، ނޫނީ ފަސް އަހަރެއް ހޭދަވަމުންމިދާ ސަރުކާރުގައި، ނިމިފައި ހުރި މަޝްރޫޢުތަކަށް، ކުރެންދުއަށް އެކަނި ބަލައިފި ކަމަށްވަންޏާ، ނުވަދިހަ އެއް މިލިއަން ރުފިޔާ މިއޮތީ ހޭދަވެފައި.\nއެހެންވީމާ، މި ތަފާސް ހިސާބުން ކިތަންމެހާވެސް ރީތިކޮށް ދަލީލުކޮށްދޭ، ކުރެންދޫގެ ރައްޔިތުން ޕީ.ޕީ.އެމްގެ ބޮޑު އަޣްލަބިއްޔަތެއްގެ ގޮތުގައި ތިބެންޖެހެނީ ކީއްވެގެންކަން. އަޅުގަނޑަކަށް ހަމަ ގަބޫލެއްނުކުރެވޭ، މިތަނަށް ހޭދަކުރެއްވި ކަމަށް އެ ވިދާޅުވާ ބޭބޭފުޅުން، އަޅުގަނޑުމެންގެ ފިކުރާ މިއަދު ދުރުގައި ތިއްބެވި ބޭފުޅުން، އެމް.ޑީ.ޕީ.ގެ ފިކުރުގައި ތިއްބެވި ބޭފުޅުން މި ވިދާޅުވާ ވާހަކަފުޅަކުން، ކުރެންދުއަކަށް ތަރައްޤީ އައިކަމެއް، ހަމަގައިމުވެސް ތަފާސް ހިސާބަކުން ފެންނާކަށެއް ނެތް. ބަނދަރު ހެދިފައި ނެތްކަން އެބަ އެނގޭ. ފެނާއި ނަރުދަމާ އޭރުވެސް ނެތްކަން އެބަ އެނގޭ. ގޮނޑުދޮށް އަމުދުން ޙިމާޔަތް ނުކުރެވޭކަން އެނގޭ. ދެންވެސް ހުރިއްޔާ ހުރި ކަމެއް ނުކުރެވި ހުރީ ހަމަގައިމުވެސް އެ ތިން އަހަރުގެ ތެރޭގައި، މި ރަށް އެމް.ޑީ.ޕީ.ގެ ރަށަކަށް ވެފައި އޮތްއިރުވެސް އެއިން ކަމެއް ނުހިނގާ އޮތީމަ.\nއެހެންވީމާ، ދެން މި ރަށަށް އިދިކޮޅު ކެންޑިޑޭޓުން ވަޑައިގެން ދައްކަވާ ވާހަކަފުޅުގައި، އެކިއެކި ކަންތައްތައް ކޮށްދެއްވަން ވިދާޅުވަމުން ހަމަ ވިދާޅުވާނެ، މި ބަނދަރުވެސް ނިންމައިދޭނަމޭ. އެކަމަކު މި ބަނދަރު ނިންމާކަށް މާބޮޑު ކަމެއް ކުރާކަށް ދެނެއް ނެތް އިރާދަކުރެއްވިއްޔާ. އިރާދަކުރެއްވިއްޔާ މި ބަނދަރު ނިންމާނީ އަޅުގަނޑުމެން. އޭގެ ޝަރަފެއް، ނޫނީވިއްޔާ އޭގައި ތިޔަބޭފުޅުންގެ ހިތުގެ ލޯބި އެހެން ބަޔަކަށް ދޭކަށް އަޅުގަނޑުމެން ބޭނުމެއްނޫން އެ ޖާގައެއް ދޭކަށް.\nކުރެންދޫން ދެން އައްސަވާފައި ހުރީ ދާދި އާދައިގެ ކަންކަން. އޭގެތެރޭގައި އެއްކަމެއްގެ ގޮތުގައި މިއޮތީ އޭ.ޓީ.އެމް މެޝިނެއް ބަހައްޓައިދޭށޭ. ޝައްކެއްވެސްނެތްގޮތުގައި، އަޅުގަނޑުމެން އިޢުލާނުކޮށްފީމު، އަޅުގަނޑުމެންގެ ސަރުކާރެއްގައި ފަސް އަހަރުގެ ތެރޭގައި، މިހާރު ބޭންކް އޮފް މޯލްޑިވްސްއާ ވާހަކަ ދައްކައި، މިކަން އޮތީ ކަށަވަރުކޮށްދީފައި. އާބާދީ ދޮޅުހާހަށްވުރެ ބޮޑެތި ރަށްރަށުގައި ވެއްޖިއްޔާ އޭ.ޓީ.އެމް މެޝިން ބެހެއްޓިގެންދާނެ. އެހެންވީމާ، މިއީކީ އަޅުގަނޑުމެން އިތުރަކަށް އެކަމަކަށް ޝައުޤުވެރިކަމާއެކީ އިލްތިމާސްކޮށްގެން ތިބެންޖެހޭ ކަމެއްވެސް ނޫން. އެހެންނަމަވެސް، ތިޔަބޭފުޅުން އެ އިލްތިމާސް، ނޫނީ އެކަން އެދިވަޑައިގަންނަވާތީ، އަޅުގަނޑު ހަމަ މިއަދުވެސް އިޢުލާނު ކުރާނަން، އިރާދަކުރެއްވިއްޔާ މާލަސްތަކެއްނުވެ އޭ.ޓީ.އެމް.ގެ ޚިދުމަތްވެސް ތިޔަބޭފުޅުންނަށް ލިބިގެންދާނެއޭ.\nމަސްވެރި އަތޮޅަކަށް އައިސް މަސްވެރި ރަށްރަށުގައި ވާހަކަ ދައްކާއިރު، އަޅުގަނޑު ހަމަ ދަންނަވާލަން ބޭނުންވޭ. މަސްވެރިކަމުގެ ދާއިރާއަށް، ނޫނީ މަސްވެރިކަމުގެ ޞިނާޢަތަށް އަޅުގަނޑުމެން ގެންނަން ބޭނުންވާ ބަދަލުތަކުގެ ވާހަކަ، އަޅުގަނޑުމެން ދައްކަން ބޭނުންވޭ. އަޅުގަނޑުމެންގެ އިދިކޮޅު ކެންޑިޑޭޓުން އެ ދައްކަވާ ވާހަކަ، ނޫނީ އިދިކޮޅު ކެންޑިޑޭޓް ދައްކަވާ ވާހަކައަށް ބަލާކަމަށްވަންޏާ، މަސްވެރިކަމަށް، މަހުން ލިބޭ ފައިދާ، ނޫނީވިއްޔާ ނަފާ އެއަށްވުރެ އިތުރުކުރާކަށް، ނޫނީ ދާއިމީ ނަފައެއްގެ ގޮތުގައި އޮންނާކަށް ހަމަ އެއްވެސް ވިސްނުންފުޅެއް ނެތް. މަސްކޮޅު ރޮލާ، އެ ހުންނަގޮތަށް ތާޒާކަންމަތީގައި ބޭރުގެ ބާޒާރަށް، ދުނިޔޭގެ ބާޒާރަށް ވިއްކާލައިފި ކަމަށްވަންޏާ، އަޅުގަނޑުމެން މި ވިއްކައި އުޅެނީ ބެންކޮކަށް، ތައިލެންޑަށް. މަހުގެ އަގަކީ ދިވެހި ރައްޔިތުން ކަނޑައަޅާ އަގެއްނޫން. ބޭރަށް އަޅުގަނޑުމެން އެކްސްޕޯޓްކުރާ ހަމަ އެކައްޗަކީވެސް އަޅުގަނޑުމެންނަށް އަގު ކަނޑައެޅޭ އެއްޗެއްނޫން. އަޅުގަނޑުމެންނަށް ކިރިޔާވެސް އަގެއް ކަނޑައެޅެނީ ޚިދުމަތްތަކުގެ ތެރެއިން، ޓޫރިޒަމްގެ ޞިނާޢަތުގައި މި ހުންނަ ރިޒޯޓްގެ ރަށްރަށް، ރިޒޯޓްގެ ކޮޓަރިތައް ކުއްޔަށްދޭއިރު، އަޅުގަނޑުމެންގެ ކޮންމެވެސް ނުފޫޒެއް، ކޮންމެވެސް ބާރެއް އޮވޭ. އެނޫން އެއްވެސް އެއްޗެއް އަޅުގަނޑުމެން އެކްސްޕޯޓް ކުރާއިރު، އަޅުގަނޑުމެން އެކްސްޕޯޓްކުރާ އަދަދަކީ ކުޑަކަމުން، އަދި ދުނިޔޭގެ ބާޒާރުގައި އެ މުދަލުގެ ނިސްބަތް ކުޑަކަމުން، އަޅުގަނޑުމެންގެ ޤާބިލުކަމެއް ހުރިކަމެއް ނޫން، އަޅުގަނޑުމެންނަށް ކުރެވޭވަރުގެ ކަމެއްނޫން، އޭގެ އަގު ކަނޑައެޅުމަކީ.\nއެހެންވީމާ، މި ވާހަކައިން އެކަނިވެސް ގަބޫލުކުރައްވާ! މަހުގެ އަގު ތާޒާކަންމަތީގައި ވިއްކާލީމާ، ވަކި އަގެއް އަބަދު ކަށަވަރުކޮށްދޭނަމޭ ބުނާ ވާހަކައަކީ، އޭގެ ޒާތުގައި ހެއްވާ ވާހަކައެއް. އެއީ ކުރެވޭނެ ކަމެއްނޫން. މަހުގެ އަގު ކަނޑައަޅަނީކީ ދިވެހި އެކްސްޕޯޓުންނެއް ނޫން. ދިވެހިރާއްޖެއަށް މަސް އެކްސްޕޯޓްކުރާ މީހުންނެއް ނޫން، ތާޒާކޮށް މަސް ވިއްކާއިރު މަހުގެ އަގު ކަނޑައަޅަނީ. އެހެންކަމަށްވަންޏާ، މަހުގެ އަގުތައް އަށްސަތޭކަ ޑޮލަރަށް ޓަނަކުން ގޮސް އަށާރަސަތޭކަ ޑޮލަރަށް ޓަނަކަށްޖެހޭނެ ހަމަ އެއްވެސް ސަބަބެއް ނޯންނާނެ. އަޅުގަނޑުމެން މި ޞިނާޢަތަށް ބަލައިލައިފި ކަމަށްވަންޏާ މިދިޔަ ގާތްގަނޑަކަށް ފަނަރަ، ވިހި އަހަރުގެ ތެރޭގައިވެސް އަޅުގަނޑުމެންގެ މަހުގެ އަގުތައް ހުންނާނީ، ތާޒާ މަހުގެ އަގުތައް ހުންނާނީ މި ދެންނެވި ރޭންޖްގެ ތެރޭގައި. އަށްސަތޭކަވަރަކަށް ޑޮލަރުގެ ތެރެއިން އަޅުގަނޑުމެންގެ ނަސީބު ރަނގަޅިއްޔާ، އެންމެ ރަނގަޅަށް މަހަށް އަގު ލިބެމުންދާއިރު، އަށާރަސަތޭކަ ޑޮލަރު، މިހާކަންހާވަރު ހުންނާނެ. އެކަމަކު އޭރުވެސް އަޅުގަނޑުމެންގެ އަތުގައި މަހުގެ އަގު ކަނޑައެޅުމުގެ ބާރު އޮތްނަމަ، ކީއްވެގެންބާ، އަށާރަސަތޭކަ ޑޮލަރު ޓަނަކަށް ލިބޭއިރު ކީއްވެގެންބާ، އަޅުގަނޑުމެން އަށްސަތޭކަ ޑޮލަރުވެސް ނަގައިގެން މިތިބީ. ނޫނީވިއްޔާ ބައެއްފަހަރު ފަސްސަތޭކަ ފަންސާސް ޑޮލަރު، ނޫނީ އެއަށްވުރެ ކުޑަ އަދަދެއް ނަގައިގެން މިތިބީ.\nއެހެންވީމާ، މިއަދު ދިވެހި ރައްޔިތުންނަކީ ހޭލުންތެރި ބައެއް. މަސްވެރިންނަކީ ތަންދޮރު ދަންނަ ބައެއް. އަދި މަސްވެރިންނަށް ކަންކަމުގައި، ކަންކަމުގެ އިރުޝާދު ދޭން މިކަހަލަ ރަށްރަށުގައި ތިބެނީވެސް މިކަހަލަ ކަންކަން ރޯފިލާފައި ތިބި މީހުން. އެހެންވީމާ، ދުނިޔޭގެ ބާޒާރުގައި މަހުގެ އަގަށް ގެންނަ ބަދަލަކީ އެއްގޮތަކަށްވެސް އަޅުގަނޑުމެންގެ އަތެއް، އަޅުގަނޑުމެންގެ ރުހުމެއް، އަޅުގަނޑުމެންގެ ބަހެއް ހޯދައިގެން ކުރާ ކަމެއްނޫން. އެކަމަކު މަހުގެ އަގު މިހާރު މި ލިބޭ ވަރަށްވުރެ އިތުރުކުރެވޭނީ، ނޫނީވިއްޔާ މަހުގެ ޞިނާޢަތަކީ އެ ޞިނާޢަތުން ބޭރުގައި އަންނަ ބަދަލުތަކާ ގުޅިގެން، އަޅުގަނޑުމެން އިތުރު ނާޒުކު ކަމަކަށް ނުގޮސް، އިތުރު ނުރައްކަލަކަށް ނުގޮސް، އެ ޞިނާޢަތް ދަމަހައްޓަން ކުރެވޭ މަސައްކަތުގެ ތެރޭގައި ކުރެވޭ އެންމެބޮޑު މަސައްކަތަކީ، މަސްކޮޅު ތާޒާކަންމަތީ ވިއްކާލުމުގެ ބަދަލުގައި، އެ ޕްރޮސެސްކޮށްގެން، އެއަށް އަގު އިތުރުކޮށްގެން ވިއްކާ ވިއްކުން. އެއީ ދަޅުގައި ބަންދުކޮށްގެން ވިއްކައިފި ކަމަށްވަންޏާ، މަހަށް ލިބޭ އަގު އެތައް ގުނައެއް ބޮޑުވެގެންދޭ. މިއަދު ދަޅުގައި ބަންދުކޮށް މި ފޮނުވާ މަސް ޔޫރަޕަށް ފޮނުވާއިރު، އަޅުގަނޑުމެންނަށް ދަތިތަކެއް ކުރިމަތިލާން މިޖެހެނީ، ހަމަ އިދިކޮޅު ފަރާތްތަކުން ރައްޔިތުންނަށް ހެޔޮއެދިވަޑައިގަންނަވާތީ، މަސްވެރިންނަށް ހެޔޮއެދިވަޑައިގަންނަވާތީ، އެމީހުންގެ ޙައްޤުގައި ދައްކަވާ ވާހަކަތަކުގެ ނަތީޖާއަކަށް ވެގެން މިދަނީ މި ދެންނެވި ޔޫރަޕްގެ އިއްތިހާދުން އަޅުގަނޑުމެންނަށް މަހުގެ އަގު، ނޫނީވިއްޔާ މަސް އިމްޕޯޓް ކުރާއިރު، ދަޅުމަހުގައި، އަޅުގަނޑުމެންނަށް އެތައް ބައިވަރު ގޮންޖެހުންތަކަކާ ކުރިމަތިލާންޖެހޭ. ހަމަ ރާއްޖެއާބެހޭ އެކިކަހަލަ ބަދުނާމު، ތަފާތު އެކި ނުބައި ވާހަކަ ދައްކަވާ، ދައްކަވާ ގޮސް އެންމެފަހުން އަޅުގަނޑުމެންނާ ދޭތެރޭގައި ފިޔަވަޅު އެޅުމުގެ އިންޒާރު ދެމުން އެދިޔައީ. އަދި އޭގެކުރިން، އަޅުގަނޑުމެންގެ ސަރުކާރު އައިއިރު، އޭރު ދަޅުމަހަށް އޮންނަ ސައުވީސް ޕަސެންޓްގެ ޑިއުޓީ، ސައުވީސް ޕަސެންޓަކީ މުދަލުގެ، ގާތްގަނޑަކަށް ހަތަރުބައިކުޅަ އެއްބައި. މުދަލުގެ ހަތަރުބައިކުޅަ އެއްބައިގެ އަގެއް، އިތުރަށް ދައްކައިގެން އަޅުގަނޑުމެން މި އެކްސްޕޯޓް ކުރަނީ. އެހެން ބައެއް ޤައުމުތަކުން އަންނަ ދަޅުމަހަކަށް ނުނަގާ ޑިއުޓީއެއް.\nއެހެންވީމާ، އެހާ ވާދަވެރިކަމާއެކީ މިކަން ކުރާއިރުވެސް، އިރާދަކުރެއްވިއްޔާ އަޅުގަނޑުމެންނަށް އަދި މިއަދުވެސް ދަޅުމަސް ޔޫރަޕަށް އެކްސްޕޯޓް ކުރެވޭ. އަޅުގަނޑުމެން އުއްމީދުކޮށްގެން ތިބީ މި އަދަދު ކުޑަކޮށްދޭނެ ކަމަށް އިއްތިހާދުން. ޔޫރަޕްގެ އިއްތިހާދުން މި އަދަދު ކުޑަކޮށްދޭނެ ކަމަށް. އެހެންނަމަވެސް، މި ދެކެވެމުންދިޔަ، ދިވެހިރާއްޖެ ބަދުނާމު ކުރަމުން ގެންދިޔަ ބޮޑެތި ވާހަކަތަކުގެ ނަތީޖާއަކަށް ވެގެންދިޔައީ، އަޅުގަނޑުމެންނަށް އިންޒާރުގެ އެކިއެކި ވާހަކަ އައުމާއެކީ، ހަމަ މިއަދަދު އަދިވެސް ސައުވީސް ޕަސެންޓްގައި އެއޮތީ.\nއެހެންވީމާ، މަސްވެރިންނަށް ހެޔޮއެދޭ ކަމެއް ކަމަށްވަންޏާ، މަސްވެރިންނަށް ހެޔޮއެދޭ ބަޔަކު ތިބޭ ކަމަށްވަންޏާ، ދިވެހިރާއްޖޭގެ މަސްވެރިންނަށް ދަތިވާގޮތަކަށް، ދިވެހިރާއްޖެ ބަދުނާމު ކުރަމުން، މިކަހަލަ ވާހަކަ ދެއްކުން ހުއްޓާލަން އެބަޖެހޭ.\nމި އަތޮޅަކީ ހަމަ އެގޮތަށް ޓޫރިޒަމްގެ ޞިނާޢަތްވެސް އޮތް އަތޮޅެއް. ޓޫރިޒަމަށްވެސް އެންމެބޮޑު ގޮންޖެހުމަކީ މިއަދު ބަދުނާމު ވާހަކަ، ދޮގު ވާހަކަ ދައްކައިގެން ދިވެހިރާއްޖެއަށް އަބަދުވެސް ގޮވާލަމުން އެދަނީ ޓޫރިސްޓުން އައުން ބޮއިކޮޓް ކުރާ ވާހަކަ. މި ވާހަކަ ނުދައްކާނެ، ދެވަނަ ދެ ބަޔަކު. އެމް.ޑީ.ޕީ ނޫން ބަޔަކު މި ވާހަކައެއް ނުދައްކާނެ. ފިކުރަކަށް ވެދާނެ، އެމް.ޑީ.ޕީއަކީ. އެކަމަކު ގަބޫލުނުކުރެވޭ ފިކުރަކީ، ރައްޔިތުންނަށް ލިބެން ހުންނަ މަންފާއަށް ހުރަސްއެޅުމަށް، ރައްޔިތުންނަށް ލިބެން ހުރި ކުރިއެރުމަށް ގެއްލުން ދިނުމަށް މި ކުރާ މަސައްކަތަކީ، ފިކުރުގެ ތެރެއިން ބަލައިގަނެވޭނެ ކަމެއްނޫން. ސިޔާސީ ފިކުރު ތަފާތުވެދާނެ. އެކަމަކު އިޤްތިޞާދީ ފިކުރަކަށްވާންވާނީ ރައްޔިތުންނަށް ލިބޭ ފައިދާ، އޭގެ މަންފާ އެންމެ ފުރިހަމައަށް ލިބޭ ފައިދާއަކަށް. އެއީކީ ސިޔާސީ ފިކުރެއް ނޫން. އެއީ ރައްޔިތުންގެ މަޞްލަޙަތާއި، ރައްޔިތުންގެ ތަރައްޤީއަށް ކުރާ މަސައްކަތަށް އެކަންވާތީ.\nއެހެންވީމާ، އެއްގޮތަކަށްވެސް އަޅުގަނޑުމެންނާ ޑިބޭޓް ކުރައްވާ ބޭފުޅުން ވިދާޅުވެގެން ނުވާނެ، މިއީ ޕީ.ޕީ.އެމް.ގެ ފިކުރާ ދެކޮޅު ފިކުރެކޭ. ނޫން. އެއަށްވުރެ މާބޮޑު. ދެންމެ ޢަބްދުއްރަޙީމްގެ ވާހަކައިގައި އެ ވިދާޅުވީ، ރައްޔިތުންނަށް، ދިވެހިރާއްޖެއަށް ދަތިވާ، ނޫނީ އުނދަގޫވާ، ނޫނީ ގަބޫލުނުކުރާ ހުރިހާ ސިފަތަކެއް، ކޮންމެ ކަމެއްގައި އިޢުލާނު ކުރަމުން އެގެންދަނީ އަޅުގަނޑުމެންނާ އިދިކޮޅަށް މަސައްކަތްކުރާ މީހުން. އެމް.ޑީ.ޕީ. އެހެންވީމާ، އެ ފިކުރު، ކުރުގޮތަކަށް ބުނާކަމަށްވަންޏާ، އެއީ އިދިކޮޅު ފިކުރެއް. އެއީ ރައްޔިތުންނާ އިދިކޮޅު ފިކުރު. އެއީ ތަރައްޤީއާ އިދިކޮޅު، އަޅުގަނޑުމެންގެ ދީނާ އިދިކޮޅު، އަޅުގަނޑުމެންގެ ޤައުމިއްޔަތާ އިދިކޮޅު، އަޅުގަނޑުމެން އިޙްތިރާމު ކުރާ، އަޅުގަނޑުމެން ސަލާމަތް ކުރަން ބޭނުންވާ ހުރިހާ އުސޫލުތަކާ، ހުރިހާ ކަމަކާ އިދިކޮޅު ފިކުރު. އެހެންވީމާ، ރައްޔިތުންނާ އެ އިދިކޮޅުވެވެނީ.\nއެއާއެކުވެސް އަޅުގަނޑު ދަންނަވާލަން ބޭނުންވަނީ، އަޅުގަނޑު ހަމަ ޙައިރާންވެޔޭ، އެމް.ޑީ.ޕީ. ގައި އަދިވެސް ދިވެހި ރައްޔިތުން މަސައްކަތް ކުރަމުންދާތީ. މިއަދު އަޅުގަނޑުވެސް ހަމަ އިލްތިމާސް ކޮށްލަން ބޭނުންވަނީ، ދެންމެ ޢަބްދުއްރަޙީމްގެ ވާހަކަފުޅުގައި އެ ވިދާޅުވިގޮތުން، މި ދެންނެވި ކަންކަމާ ދޭތެރޭގައި ޕާޓީގެ ފިކުރު އެއްފަރާތުގައި ބާއްވާފައި، ޤައުމީ ނަޒަރަކުން، ދީންދެކެ ލޯބިވާ ދަރިއެއްގެ ޙައިޘިއްޔަތުން، ރަށްރަށަށް ގެންނަން ބޭނުންވާ ތަރައްޤީ އެދޭ ބައެއްގެ ޙައިޘިއްޔަތުން ވިސްނާލިއްޔާ ކީއްހޭ ވާނީ؟ އެކަމަށް ވިސްނާލާ ކަމަށްވަންޏާ، އަޅުގަނޑުމެން މި ދައްކާ ވާހަކަޔާ ދެކޮޅުނެހެދޭނެ ހަމަ އެކަކަށްވެސް. މިސްކިތްތަކަށް ހަދަނީ ކިހިނެއްތޯ؟ މިރަށަށް މިއޮތީ އާ ރީތި ބޮޑު މިސްކިތެއް ބޭނުންވެފައި. މިރަށުގައި މިހިރީ 1980ގެ މިސްކިތެއް. އަޅުގަނޑު ދަންނަވާނީ މިސްކިތްވެސް ގެންދަވާށޭ. އިރާދަކުރެއްވިއްޔާ، އަޅުގަނޑުގެ ސަރުކާރުގައި، އާ ރީތި މިސްކިތެއް މިރަށަށް ހަދިޔާކުރާނަން. އެކަމަކު ހަދިޔާކުރާ ރީތި މިސްކިތަކީ، އިދިކޮޅު ކެންޑިޑޭޓް އެ ވިދާޅުވީ، ކޮންމެވެސް އެން.ޖީ.އޯ އަކުން، ނޫނީވިއްޔާ ކޮންމެވެސް ޖަމާޢަތަކުންނޭ މިސްކިތް ބަލަހައްޓަންވާނީ. ރީތި ބޮޑު މިސްކިތެއް ހަދާފައި، ނޫނީ އިސްލާމީ މަރުކަޒެއް ހަދާފައި، ކޮންގޮތަކުންތޯ އެން.ޖީ.އޯ އަކަށް މިތަނަށް ބޭނުންވާ މެއިންޓެނަންސް، ނޫނީވިއްޔާ އާބާތުރަ ފިލުވުމުގެ ޤާބިލުކަން ލިބެނީ ކޮންގޮތަކަށްތޯ؟ ބުނެވިދާނެ، ބަޖެޓުން ދޭނަމޭ. ބަޖެޓުން ދިނީމު. ބަޖެޓުން ދީގެން އަޅުގަނޑުމެން ސަރުކާރާ ހަމަޔަށް އައިއިރު، އަޅުގަނޑުމެންގެ ޒަޢާމަތާ ހަމަޔަށް ދިވެހިރާއްޖޭގެ ވެރިކަން ބަދަލުވެގެން އައިއިރު، އެ ވިދާޅުވިގޮތަށް މިސްކިތްތަކުގެ ކަންތައް ހުރީ. ދެންވީ ކިހިނެއްތޯ؟ ކެނޑިނޭޅި އަންނަމުންދިޔަ ޝަކުވާއަކީ، މިސްކިތްތަކުން އަނދާ ބޮކިތައް ބަދަލެއްނުކުރެވޭ. ހަލާކުވާ ފަންކާތަކެއް އަލެއް ނުކުރެވޭ. ދަވާދުކޮޅެއް ނުލެވޭ. ކާޕެޓެއް އަލެއް ނުކުރެވޭ. މިއީ އެން.ޖީ.އޯ.ތަކުން މިސްކިތް ހިންގީމާ ވާގޮތް. އަޅުގަނޑުމެން، އަޅުގަނޑުމެން އިންސާނުން ކުރާ ކަންކަމަށް އިޙްތިރާމު ނެތަސް، މިސްކިތްތަކަށް އަޅުގަނޑުމެންގެ ކަރާމާތް އޮންނަންވާނެ. ދީނަށް އޮންނަ ލޯބި އަޅުގަނޑުމެންގެ ތެރެއިން ފަނޑުވެގެންދިޔަދީގެން ނުވާނެ.\nއެހެންވީމާ، އަޅުގަނޑުގެ ސަރުކާރެއް އައިސްފިއްޔާ، އަޅުގަނޑު ނެތިން މިސްކިތްތައް، މި ދެންނެވި ކަހަލަ ޖަމާޢަތްތަކާ ހަވާލުކުރާކަށް. މިސްކިތްތައް ހިންގަންވާނީ ދިވެހި ދައުލަތަށް ލިބޭ ފައިސާ، ދިވެހި ރައްޔިތުން ހޯދާ ފައިސާ ﷲގެ މަގުގައި ހޭދަކުރުމަށްވުރެ ބޮޑު ކަމެއް ނޯންނާނެ އަޅުގަނޑުމެންނަކަށް. އެކަމަކު އިދިކޮޅު ބޭފުޅުން އެ ވިދާޅުވަނީ، ތިމަންނާމެން ދީނަށް އިޙްތިރާމު ކުރަމޭ. ލޯބިކުރަމޭ. އެކަމަކު މިސްކިތްތައްވެސް ހިންގަން ހަވާލުކުރަނީ، ނޫނީ ބަލަހައްޓަން ހަވާލުކުރަނީ، މި ދެންނެވި ކަހަލަ އެން.ޖީ.އޯ.ތަކާ. އެކަމެއް ނުވާނެ އެގޮތަކަށް.\nއެހެންވީމާ، އަޅުގަނޑު ދަންނަވާލަން ބޭނުންވަނީ، ހަމަ ސިޔާސީ ވާހަކަ، އެއްފަރާތުގައި ބާއްވާފައި ވިސްނާލައްވާށޭ. އަމިއްލަ ފިކުރަށް ވިސްނާލާށޭ. ކޮންމެ މީހަކީ އެވަރު ކަމެއް ތަޙުލީލުކޮށް ނިންމަން އެނގޭވަރުގެ ތަޢުލީމެއް، ނިންމަން އެނގޭވަރުގެ ވިސްނުމެއް ހުރި އިންސާނަކަށްވޭ. ދިވެހިރާއްޖޭގެ ދަރިންނަކީ ތަޢުލީމީ، ތަންދޮރު ދަންނަ ބައެއް. މިރަށުގައި އުފެއްދި ދަރިންވެސް މިތިބީ ކުރީ ސަފުގައި. މިބޭބޭފުޅުންނަކީ ސަރުކާރުގައި މިހާރު އެބޭފުޅުން ބަލަހައްޓަވާ ދާއިރާގައި ފަންނީގޮތުން އެންމެ ފުންނާބު އުސް ބޭފުޅުން. ދެން ރައީސް ކީއްވެގެންތޯ މި ވާހަކަ މިހާވަރަށް އިލްތިމާސްކޮށް ދައްކަން މިޖެހެނީ. އަޅުގަނޑު ހަމަ ހިތެއް ނުބުނޭ، މިކަންކަމާ ދޭތެރޭގައި، ޤައުމީ ނަޒަރަކުން، ދީނަށް އިޙްތިރާމުކުރާ ނަޒަރަކުން ވިސްނައިފި ކަމަށްވަންޏާ، ރައްޔިތުންގެ ޞުލްޙައަށް ލޯބިކުރާ ބަޔަކު ވިސްނަންޏާ، ތަންތަނާއި ތަހުޒީބު އަނދައި އަޅިޔަށް ހަދަން ބޭނުންނުވާކަމަށްވަންޏާ، އަޅުގަނޑަކަށް ގަބޫލެއްނުކުރެވޭ، އަޅުގަނޑު އިތުރަށް މި ވާހަކަތައް ކޮންމެ ޕޯޑިއަމެއްގެ ފަހަތުގައި ހުރެގެން ދައްކަންޖެހޭނެ ކަމަކަށް. އަޅުގަނޑަކަށް ގަބޫލެއްނުކުރެވޭ، މިއީ ކުރަންޖެހޭ ކަމެއް ކަމަކަށް.\nމިއަދު މި ފެށުނީ ވޯޓުގެ ފޯވަހި. މިއަދު އަޅުގަނޑު ކުރެންދޫގެ ރައްޔިތުންނާ މި ބައްދަލުކުރަނީ 1 ސެޕްޓެންބަރުގައި. ސެޕްޓެންބަރަކީ ވޯޓްލާ މަސް. އެހެންވީމާ، 1 ސެޕްޓެންބަރުގައި މިތާ ހުރެގެން އަޅުގަނޑު ދަންނަވާލަން ބޭނުންވަނީ، މިއަދަކީ 1 ސެޕްޓެންބަރުވީމާ، ސެޕްޓެންބަރު މަހު މި ނަގާ ވޯޓުގައި ހަމަ 1 ހަނދާން ކުރައްވާށޭ. ސެޕްޓެންބަރުންވެސް 1. ކެންޑިޑޭޓްވެސް 1. މިއީ އަޅުގަނޑުމެން އެދޭ ދިވެހި ސިފަތައް، ދިވެހިރާއްޖޭގައި އަބަދުމެ އޮވެގެން ކުރިއަށް ގެންދަން ބޭނުންވާ ކަމަށްވަންޏާ، މިނޫން ޗޮއިސްއެއް ނެތް.\nދެން އަޅުގަނޑުމެން ދައްކާ ވާހަކައަށް ރައްދު ދެއްވުމަށް ކިތަންމެ ކިތަންމެ ބަލިކަށި އަޑަކުން ނަމަވެސް، ވާހަކަފުޅު ދައްކަވާ އަޑު އިވޭނެ. އެކަމަކު އެ އިއްތިހާދުގައި ތިއްބެވި ސިޔާސީ ލީޑަރުންނާ ދޭތެރޭގައި ތިޔަބޭފުޅުން ވިސްނަވާ! އެ ސިޔާސީ ލީޑަރުން، އެއް ފިކުރުން އަނެއް ފިކުރުން ބަދަލުވެގެންދިޔަ ދިޔުމާއި، ޔާމީން، ނޫނީވިއްޔާ ރައީސް ޔާމީން ސިޔާސީ ޕާޓީ، އެއް ޕާޓީން އަނެއް ޕާޓީއަށް ބަދަލުވަމުންދިޔަ ދިޔުމާ، އުޑާއި ބިމާހާ ތަފާތު. އެހެންވީމާ، ވިދާޅުނުވޭ އިދިކޮޅު ބޭފުޅުން ވާހަކަ ދައްކަވާއިރު، ރައީސް ޔާމީނަކީ، ނޫނީ ޔާމީނަކީ އެންމެ ގިނަ ޕާޓީ ބަދަލުކުރި މީހާއޭ. ޝައްކެއްވެސްނެތްގޮތުގައި، ޔާމީނަކީ ރައްޔިތުންނަށް އެންމެބޮޑަށް ބޭނުންވާ ކަންކަމުގައި އެމް.ޑީ.ޕީ އަށް މަނާޖެހުމުގެ ގޮތުން ޕާޓީވެސް ހަދައި، އުފައްދައި، ޕާޓީ ބަދަލުކުރި މީހާ. އެކަމަކު އަޅުގަނޑުމެންގެ ފިކުރަކީ އަބަދުވެސް އެމް.ޑީ.ޕީ.ގެ ހަލާކުކުރަނިވި ފިކުރާ ދުރު ފިކުރެއް. މިއަދު އެކަން ހާމަވެއެއްނޫންތޯ. ޑީ.އާރު.ޕީ.ވެސް އުފައްދަން ނުކުތީ އަޅުގަނޑުމެން. ޑީ.އާރު.ޕީ.ވެސް އުފެއްދީ އަޅުގަނޑުމެން. އެއީ އޭރު އެމް.ޑީ.ޕީ އުފެދިފައި އޮތީމާ. އަދި އެމް.ޑީ.ޕީ.ގެ ފިކުރަކީ އަޅުގަނޑުމެންގެ ޤައުމިއްޔަތާއި ދީނާ އެހާ ބީރައްޓެހި ދުރު ފިކުރަކަށްވާތީ، އެ ފިކުރަށް ނޫނެކޭ ބުނުމަށްޓަކައި. އެ ފިކުރުގައިވެސް އެންމެ ވަރުގަދައަށް މަސައްކަތްކުރި މީހުންނަކީ އަޅުގަނޑުމެން. ދެން ޑީ.އާރު.ޕީ އަށް ކަންތައް ވެގެންދިޔަގޮތް. މިތާ މި އިންނެވީ މިއަދުގެ ޑީ.އާރު.ޕީ.ގެ ލީޑަރު. ވިދާޅުވެދެއްވާނެ. އަޅުގަނޑުމެން ދަންނަވާކަށް ނުވެސްޖެހޭ. އަދި ޑީ.އާރު.ޕީ ދެން ނަޤުލުވެގެންދިޔައިރު، ވެރިކަން ބަދަލުވެގެންދިޔައިރު ޑީ.އާރު.ޕީ.ގެ ވެރިޔަކަށް ހުންނެވި ބޭފުޅަކު މިއަދު އެ ހުންނެވީ އެމް.ޑީ.ޕީ.ގައި. އެހެންވީމާ، އެބޭފުޅުންނަކީ ސިޔާސީ ފިކުރެއްގައި މަސައްކަތްކުރި ބައެއްނޫން. އެބޭފުޅުންނަކީ އެބޭފުޅުންގެ އަމިއްލަ ފައިދާއަށް އެބޭފުޅުން ހަމަ ފުރޮޅެމުން، ބަދަލުވަމުންދިޔަ ބޭފުޅުން އެއީ. އެބޭފުޅުންނަކީ ފިކުރެއް އޮވެގެން، ރައްޔިތުންގެ ހިމާޔަތުގައި އެބޭފުޅުން ގަބޫލުކުރާ ޢަޤީދާއެއް އޮވެގެން، މިއީކަން މިކަން އޮންނަންވާނެގޮތް ގަބޫލުކޮށްގެން މަސައްކަތްކުރި ބައެއްނޫން އެއީ.\nދެން އޮތީ ޖުމްހޫރީ ޕާޓީއާއި، ޢަދާލަތު ޕާޓީއާ، މިހެންހުރި ޕާޓީތައް. ބައްލަވާ! އޭގައި ބައްލަވާ! އަޅުގަނޑު ތަފްޞީލަކަށް ދާކަށްނެތިން. އެބޭފުޅުންގެ ފިކުރަށް ބަލައިފި ކަމަށްވަންޏާ، އެބޭފުޅުންނަށް އަބަދުވެސް އެ ތިއްބެވެނީ އެމް.ޑީ.ޕީ.އާއެކީ. އެކަމަކު ޢަދާލަތު ވިދާޅުވާނެ، ތިމަންނާމެންނަކީ ވަކި ފިކުރެކޭ. އެކަމަކު ސިޔާސީގޮތުން ހަމަ އެއްދާން ކުރުން ނޫން ކަމެއް ނުކުރޭ. އެހެންވީމާ، ނުފެނޭ އެ ވިދާޅުވާ ފިކުރެއް. ނުފެނޭ، އެ ވިދާޅުވާ ފިކުރެއް. އެކަމަކު ތަފާތަކީ، ޔާމީނަކީ އެންމެގިނަ ޕާޓީ ބަދަލުކުރާ މީހާއޭ ވިދާޅުވާތީ އަޅުގަނޑު މި ހަމަ ރައްދުދެނީ. އާދެ، އެބޭފުޅުން ކުރައްވާ ހުރިހާ ކަމަކަށް އޭރުވެސް، މިހާރުވެސް، ދެންވެސް ހަމަ މަނައަކަށް ހުރި މީހަކީ ޔާމީން. އަޅުގަނޑުމެންގެ ޕާޓީގައި، ޕާޓީ އުފައްދައިގެން ދިޔައިރު، އެންމެ އިސް ބޭފުޅެއްގެ ގޮތުގައި ހުންނެވީ ރައީސް މައުމޫން. އެކަމަކު މިއަދު ރައީސް މައުމޫން އެ ހުންނެވީ އެމް.ޑީ.ޕީ.އާއެކީ.\nއެހެންވީމާ، ޕާޓީއަކީ ފިކުރެއް ތަމްސީލު ކުރުމަށް އުފައްދާ އިންތިޒާމެއް. އެރޭންޖްމަންޓެއް. ނޫނީވިއްޔާ މެކެނިޒަމެއް. އެއީ ޕާޓީއަކީ. ފިކުރު، މީގައި އެއްޗަކީ. ފިކުރު، ސިޔާސީ މީހުންނަށް ވިއްކުމަށްޓަކައި އެކުލަވައިލާ އެއްޗަކަށް މިވަނީ ޕާޓީ. އެހެންވީމާ، ޕާޓީގެ ނަން ބަދަލުވުމެއް ނޫން. ފިކުރު ބަދަލުވޭތޯ ބަލަން މިޖެހެނީ. އަޅުގަނޑު އެގޮތުން ހަމަ އެމް.ޑީ.ޕީ.އަށް ދަންނަވާނަން. އެމް.ޑީ.ޕީ.ގެ ފިކުރު، އެމް.ޑީ.ޕީ.ގެ އިސްމީހުން ބަދަލެއްނުކުރޭ. އެކަމަކު އެމް.ޑީ.ޕީ.ގެ ފިކުރާ އެހާ ތަފާތު މީހުން، އެ މިއަދު އެމީހުންނަށް އެމީހުންގެ އަމިއްލަ ފައިދާއެއް އޮވެގެން، އެމް.ޑީ.ޕީ އަށް ބަދަލިގަންނަމުންދާތީވެސް ހަމަ އެމް.ޑީ.ޕީ.ގެ އިސްމީހުން، އެމީހުން ބަލައިގަންނަނީ ކިހާ ރަޙްމަތްތެރިކަމާއި، ކިހާ ކުލުނަކާއެކީތޯ، އަޅުގަނޑު މިއަދުވެސް ސުވާލުކުރާނަން. އެމް.ޑީ.ޕީ.ގެ ކޮރަޕްޝަންގެ ވާހަކަ، އެންމެ ފަރިތަކަމާއެކީ ދެއްކެވި ބޭފުޅުންނަކީ ޑޮކްޓަރ ޖަމީލާއި، މަލީޙާއި، އަމީނާ. މިއަދު އެބޭފުޅުން އެ ވާހަކަ ދައްކަން ލަދުވެތިވޭ. އެއީ ކީއްވެގެންތޯ؟ އެބޭފުޅުންގެ މިއަދު ދުލި ބަދަލުވީ. މިއަދު އެބޭފުޅުން، އެބަޔަކަށް ފުރައްސާރަކުރި މީހުންނާއެކީ އެބޭފުޅުން ތިއްބަވާއިރު، އަޅުގަނޑު ދަންނަވާނީ، ހަމަ އެ އޮޑީގައި ދިޔަވެގެންދާއިރު، ދިޔަ ހިއްކާލަން ފައެއްވެސް އެއިން ބޭފުޅަކަށް ނުދޭނޭ. އަދިވެސް އެ ޙަޤީޤަތެއް ބަދަލެއްނުވޭ. ޑޮކްޓަރ ޝަހީދާއި، ޑޮކްޓަރ ޙަސަން ސަޢީދާ ނޫންތޯ އެންމެ ވަރުގަދައަށް، ރައީސް މައުމޫންގެ ސަރުކާރުގައި އެމް.ޑީ.ޕީ. އާ ދެކޮޅަށް ވިދާޅުވަމުންދިޔައީ. އެމް.ޑީ.ޕީ ފައިސާ ހޯދަނީ ޔޫ.ކޭ.ގެ ފާދިރީ ޖަމާޢަތްތަކުންނޭ ކިޔާފައި، އެޖަމާޢަތްތަކުގެ ތަފްޞީލު ދީފައި އެ ވާހަކަ ދައްކަމުންދިޔައީ ކޮންބައެއްތޯ؟ ހަމަ އެބޭފުޅުންނޭ ދެއްކީ އެ ވާހަކަ. އަޅުގަނޑުމެންނަކަށް ނޭނގެއޭ ތަފްޞީލެއް. އެބޭފުޅުން އެކަހަލަ ކަންކަމަށް މާ ކުޅަދާނަ. މިކަހަލަ ދިރާސާތައް ކުރުމުގައި އެބޭފުޅުން ތިބީ މާކުރީގައި. ދެން މިއަދު ޑޮކްޓަރ ޝަހީދު އެމް.ޑީ.ޕީ. އަށް ވަޑައިގަތީމާ، ކިހިނެއްތޯ އެމް.ޑީ.ޕީ.ގައި، އެމް.ޑީ.ޕީ އިސްވެ އުފެއްދި މީހުން ކިހިނެއްތޯ އެމީހުން ގަބޫލުކުރާނީ؟ ޖަމީލަށް ހަމަ ލަޤަބެއްލާފައި ނޫނީ ކިޔާނެތޯ؟ ނުކިޔާނޭ. ދެން މިހާރު އެމީހުން ރައީސް މައުމޫންދެކެ މާ ލޯބިވަނީ. ކިހިނެއްވާނެ ކަމެއްތޯ އެއީ؟ އަޅެ ވިސްނާލަން އެންމެ ރަނގަޅު ދޮގެއްތޯ. އަޅުގަނޑުމެންނަކީ ހަމަ ބުއްދިމަތީގައި، ހުރިހާ އެންމެން ހުރިހާއިރަކު ނުތިއްބަސް، ކޮންމެވެސް ބަޔަކު ހުރިހާ އިރަކު ތިބެންވާނެ ބައެއް ނޫންތޯ. އަޅުގަނޑުމެންނަކީ އިސްލާމުން. މިއަދު މި ޖަލްސާ ނިންމާފައިވެސް އަޅުގަނޑުމެން މިދަނީ މިސްކިތަށް އަރަން. އެހެންވީމާ، އެބަޖެހޭ ދޮގެއްތޯ، މިސްކިތަށް އަރާ މީހުން ހަމައިގައި ތިބެން. ހަމައިގައި ތިބެންޏާ މިކަހަލަ ކަންކަމާ ދޭތެރޭގައި ހަމައިގައި ވިސްނާލިއްޔާ ކީއްތޯ. ހަމަ އެމީހުން ދޮގެއްތޯ، ރައީސް މައުމޫނަށް ލަޤަބަކާއެކީ ކިޔަމުންދިޔައީ. އެ ލަޤަބަކަށް ބަދަލެއްނާދެއޭ. މިއަދުވެސް އެމް.ޑީ.ޕީ.ގެ އެކްޓިވިސްޓުންކުރެ އައްސަވަބައްލަވަ!\nއެހެންވީމާ، މިއީ އަޅުގަނޑުމެންގެ ސިޔާސީ މީހުންގެ ކަންކަން ހުރިވަރު. އެކަމަކު ޔާމީނާ ބެހޭގޮތުން ނުބުނެވޭނެ ވާހަކައަކީ، އޭރުވެސް އެމް.ޑީ.ޕީ.ގެ ފިކުރާ ދެކޮޅީ އަޅުގަނޑު. ފަހުންވެސް ދެކޮޅީ އަޅުގަނޑު. ޕީ.އޭ އުފައްދަން ޖެހުނީވެސް އެ ސަބަބާހެދި. ޑީ.އާރު.ޕީ. އިން ވަކިވީވެސް އެ ސަބަބާހެދި. އަދި ޕީ.ޕީ.އެމް އުފެއްދީވެސް އެ ސަބަބާހެދި. އަދި ޕީ.ޕީ.އެމް.ގައި މިއަދު ޕީ.ޕީ.އެމް އުފެދިގެންދިޔައިރު، އަޅުގަނޑުމެން އެބޭފުޅަކަށްޓަކައި ފަޚްރުވެރިވި ރައީސް މައުމޫންވެސް އަޅުގަނޑުމެން ދޫކޮށްލާފައި ވަޑައިގެންނެވިއިރު މި ފިކުރު އެބައޮތް. މި ފިކުރު މިއޮތީ، ދުވަހަކުވެސް ދިވެހި ބިންގަނޑުން ދުރަށްނުދާވަރަށް މިއަށް ކުރެވިފައި. ނަގިލި ލެވިފައި އޮތް ފިކުރެއް މިއީ. އަދި މިހާރު ނަގިލި ހިފަހައްޓަން އެބައޮތް އެންކަރ، އިރު ދެކުނު ފަރާތުގައި އޮތް ބޮޑު ބްރިޖެއްވެސް. އެހެންވީމާ، އެނގޭ މި ފިކުރެއް އޮޔާނުދާނެކަން. ވާދޫ ކަނޑުން ނުނުކުންނާނެ ފިކުރެއް މިއީ. އޭރުވެސް މި ފިކުރު ތަމްސީލުކޮށްދެނީ، މިހާރުވެސް މި ފިކުރު ތަމްސީލުކޮށްދެނީ ޕާޓީ ބަދަލުވިނަމަވެސް، ފިކުރަށް ބަދަލުނައިސް، ފިކުރުގެ މަތީގައި ހުރި ހަމައެކަނި ސިޔާސީ ލީޑަރަކީ، އަޅުގަނޑު ދަންނަވާނީ ހަމަ އުފަލާއި ޝަރަފުވެރިކަމާއެކީ ދަންނަވާނީ އަޅުގަނޑޭ. އެހެން ނޫންނަމަ، އަޅުގަނޑުމެންގެ ޕާޓީގައި، ރައްޔިތުންގެ މަޖިލީހުގައި ތިބީ އެންމެ ހަތް މެންބަރުން ޕީ.އޭ.ގައި. ކީއްވެގެންތޯ އަބަދު އަޅުގަނޑު ހިފާ ހައްޔަރު އެކުރީ ޤާނޫނާއި ޝަރީޢަތުން ބޭރުން. ޖަވާބެއް އޮންނަންވާނެ ދޮގެއްތޯ. ކީއްވެގެންތޯ އެމީހުން، އަޙްމަދު ތަސްމީން ޢަލީ ހައްޔަރުނުކުރީ؟ ކީއްވެގެންތޯ ޢަބްދުﷲ ޝާހިދު ހައްޔަރުނުކުރީ؟ މިއަދު އެބޭފުޅުން ވަޑައިގެން އެމް.ޑީ.ޕީ.ގެ ތެރޭގައި ތިއްބެވިޔަސް، އެބޭފުޅުންނަށް އެނގިވަޑައިގަންނަވާނެ، އެބޭފުޅުންނަކީ އެގޮތަކަށް އެމް.ޑީ.ޕީ. އިން ބަލައިގަންނާނެ ބައެއްނޫން. އެއީ އޭރު އެމް.ޑީ.ޕީ.އާ ދެކޮޅަށް ރައީސް މައުމޫންގެ އަރިހުގައި ތިއްބަވައިގެން އެ ބޭފުޅުން ދެއްކެވި ވާހަކަ މިހާރުވެސް އެމް.ޑީ.ޕީ.ގެ އާކައިވްތަކުގައި ހުންނާނެ. ހަމަ މި ރަށްރަށަށް އައިމާ މި ފެންނަނީ ވެލި. ވެލި ކާންދިންތަންވެސް އަޅުގަނޑުމެން ހަނދާން އެބަހުރި. ފެނުނު.\nއެހެންވީމާ، ދެން މިއަދު މިބޭފުޅުން އަދި އެހެން ޕާޓީއަކަށް ވަޑައިގެންފައި، އެހެން ވާހަކަފުޅު ދެއްކެވިޔަކަސް އަޅުގަނޑު ހަމަ ގަބޫލެއްނުކުރަން. މި ބޭފުޅުން އެ ދައްކަވާ ވާހަކަ، ނޫނީ މިބޭފުޅުންގެ ޝަޚްޞުގައި، އެއްވެސް އަބުރެއް، ޢިއްޒަތެއް އޮތް ކަމަކަށް އަޅުގަނޑެއް ގަބޫލެއްނުކުރަން. އަބުރެއް، ޢިއްޒަތެއް އޮންނާނީ ރައްޔިތުންގެ ދަރުބާރުގައި، ރައްޔިތުން މިނާ މިންގަނޑުން އޮންނާނީ ދެގޮތެއްނުވެ ރައްޔިތުންގެ ޙައްޤުތައް ހިމާޔަތް ކުރަން ރައްޔިތުންނާއެކީ ސާބިތުކަމާއެކީ ތިބޭ މީހުން. ފިލަފިލައިގެން އަބަދު ރާއްޖެއިން ބޭރަށް ގޮސްފައި އަންނަ މީހުން، ކޮންމެ ފަހަރަކު ޙާލަތު އުނދަގޫވީމާ، ދިރިއުޅެން އުނދަގޫވީމާ، ރާއްޖެއިން ބޭރަށް ފިލައިގެންދާ މީހުންނަކީ ރައްޔިތުން ގޮވައިގެން ތިބި ބައެއްނޫން. އޭގެ މީހުން މިހާރުވެސް ބޭރުގައި އެ ތިބެނީ. އޭގެ ބައެއް މީހުން ބޭރުގައި ގޮނޑިވެސް އެ ދުއްވަނީ. މިހާރު އަޅުގަނޑު ދީފިން، ބްރިޖްގައި ގޮނޑި ދުއްވާލަންވެސް ވަޑައިގަންނަވަން މި ބޭފުޅުންނަށް. ކީއްވެގެންތޯ، ކުރީގެ ރައީސުން ވަޑައިނުގަތީ ބްރިޖް ހުޅުވި ތަނަށް. އަޅުގަނޑުގެ ދަޢުވަތު އޮތޭ އެބޭފުޅުންނަށް. އެއީ ނުކުރެވޭނެ، އެ ތަރައްޤީގައި ބައިވެރިވާން އެބޭފުޅުން ލަދުވެތިވާތީ އެއީ.\nއަޅުގަނޑު ސިޔާސީ ހަމަ ބައެއް ވާހަކަ ދައްކާލާނަން. އެބޭފުޅުންނަށް ދަތިވާ އެންމެބޮޑު އެއް ވާހަކައަކީ، ޖީ.އެމް.އާރު.ގެ ވާހަކަ. ޖީ.އެމް.އާރު އެއަރޕޯޓް އަނބުރާ އެ އެއަރޕޯޓް އަޅުގަނޑުމެން ހޯދުމަށްޓަކައި ކުރި ޖިހާދުގެ ތެރެއިން، އެ ހިންގި ކަންތައްތަކުގެ ތެރޭގައި، އެމް.ޑީ.ޕީ.ގެ ސަރުކާރު ވަކިވެގެންދިޔައީ. އެ ސަރުކާރު ވަކިވެގެންދިޔައީ، އޭރު އުފެދުނު ހޫނު ތަޙައްމަލު ނުކުރެވިގެން. އެބޭފުޅުންނަށް އެކަންކަން އޮބިނޯވެގެންދިޔައީ. އޭގެތެރޭގައި، މި މަސައްކަތުގައި އެއްބޭފުޅަކަށް ހުންނެވީ އަޅުގަނޑުމެންގެ އޭރުގެ ފަނޑިޔާރު ކްރިމިނަލް ކޯޓުގައި. ޖީ.އެމް.އާރު.ގެ މި މަސައްކަތާ ދެކޮޅަށް ޖިހާދުކުރި މީހުންނާ ދޭތެރޭގައި އަބަދު ކޯޓު އަމުރު ނެރެން، ބަންދުކުރަން އަމުރު ނެރެނުދިނީމާ، ޢަބްދުﷲ ޤާޟީ ހިފައި ހައްޔަރުކުރަން ޖެހުނީ. މިއަދު އަޅުގަނޑު ހިތަށްއަރާ، ޑޮކްޓަރ ޖަމީލް ހަނދާންހުރޭބާވައޭ މިކަން. ޖަމީލަކީ އޭރު އަޅުގަނޑުމެންނާއެކީ، ޙަސަން ސަޢީދާއި އަޅުގަނޑާއި ޖަމީލާ، އަޅުގަނޑުމެންނަކީ ވަރަށް ވަރުގަދައަށް، އެއަރޕޯޓް އަޅުގަނޑުމެންގެ އަތްމަތީގައި އޮންނަންވާނެ ކަމަށް ވަކާލާތުކުރި މީހުން. މިއަދަކު އެ ހަނދާނެއްނެތޭ. ދެން އެކަމަކު ދެންވެސް އެބޭފުޅުން އެ ތިއްބެވި ތަނަކުން އެނބުރި ވަޑައިގަންނަވާ ކަމަށްވަންޏާ، އޭރުވެސް އެބޭފުޅުން ޖިހާދު ކުރެއްވި އަޅުގަނޑުމެންގެ އެއަރޕޯޓަށް އެބޭފުޅުންގެ ބޯޓުވެސް ޖައްސާނީ. އެކަމަކު މިއަދު ހިއެއްނުވޭ، އެބޭފުޅުން އެކަން ކުރަން ބޭނުންހެނެއް. އެކަމާވެސް އެތިބީ ލަދުވެތިވެފައި.\nއެހެންވީމާ، ޖީ.އެމް.އާރު.ގެ ވާހަކަ ދައްކާ ކަމަށްވަންޏާ، އަޅުގަނޑުމެން އެއަރޕޯޓް އަޅުގަނޑުމެންގެ އަތުން ގެއްލުނު ވާހަކަ ދައްކާ ކަމަށްވަންޏާ، އަޅުގަނޑު ދަންނަވާލަން ބޭނުންވަނީ ހަމަ މިއަދުވެސް އެމް.ޑީ.ޕީ ބޭފުޅުންނަށް، އަބަދުވެސް މި އަންނަނީ މިކަމަށް ރައްދުދެމުން. ކީއްވެގެންހޭ އެހުރި އުޞޫލުތަކާ ޚިލާފަށް އެމް.އޭ.ސީ.އެލް.ގެ ބޯޑު، ނޫނީވިއްޔާ އެއަރޕޯޓް ކުންފުނީގެ ބޯޑު ބަދަލުކުރަންޖެހުނީ؟ ކީއްވެގެންހެއްޔޭ، މި ޓެންޑަރުގައި ޝޯޓްލިސްޓްވެސް ނުކުރެވޭ ބަޔަކަށް އެއަރޕޯޓް ދޫކޮށްލަންޖެހުނީ؟ މިއީ ޝޯޓްލިސްޓްވެސް ކުރެވުނު ބައެއްނޫނޭ. މިއީ އެވަރުގެ ޕްރޮޕޯޒަލްއެއް ހުށަހެޅި ބައެއްނޫނޭ އެއަރޕޯޓަކަށް. އެހެންވީމާ، ކީއްވެގެންހެއްޔޭ، މިމީހުން ހިމަނަން ޖެހުނީ؟ ކީއްވެގެންހެއްޔޭ، މި މީހުންނާ އޭރު އޮތް ބޯޑުން ދެކޮޅުހެދީމާ، މުޅި ބޯޑު ބަދަލުކުރަންޖެހުނީ ކީއްވެގެންހެއްޔޭ؟ އެހެންވީމާ، މި ސުވާލުތަކުގެ ޖަވާބު އެބަ ލިބެންޖެހޭނޫންތޯ. އިދިކޮޅު ކެންޑިޑޭޓް، މީގެ ޖަވާބު އެބަ ދެއްވަންޖެހޭ. ކީއްވެގެންތޯ، ރަނގަޅަށްދާ ކަމަށްވަންޏާ، ޓެންޑަރުގެ އުޞޫލުން މިކަން ދޫނުކޮށްލީ؟ ކީއްވެގެންތޯ، ޝޯޓްލިސްޓްވެސް ނުކުރެވޭ ބަޔަކު، އެންމެފަހުން މީގެތެރެއަށް ގެނެސްފައި، އެމީހުންނަށް އެއަރޕޯޓް ދޫކޮށްލަންޖެހުނީ، ކޮން ސަބަބަކާހުރެތޯ؟ ކީއްވެގެންތޯ، ބޯޑުން އެކަމާ އިންކާރު ކުރީމާ، މުޅި ބޯޑު ބަދަލުކުރަންޖެހުނީ؟ މިއީ ޖަވާބުދޭންޖެހޭ ކަންކަން ނޫންތޯ. އަޅުގަނޑު މިއަކަށް، މީގެ އިތުރު ތަފްޞީލު ދަންނަވާކަށްނެތިން. އެކަމަކު މިކަންކަން ކުރުމުގެ ނަތީޖާ އަޅުގަނޑު މި އަންނަނީ ދަންނަވަމުން. އެތަނުގައި މަސައްކަތްކުރި ހަމަ ހުރިހާ ސަރުކާރުގެ ކުންފުނިތަކަށް، ހަމަ ދިވެހިރާއްޖޭގެ ހުރިހާ ޚިދުމަތެއް ދިން އަމިއްލަ ކުންފުނިތަކަށްވީ ދަތި. ހަމަހަމަ ކުޑަކުޑަ މިސާލެއް ދަންނަވާނަން.\nއަޅުގަނޑުމެން މިއަދު ޝަރަފެއް ކަމަށް ދެކެން. އަދި އަޅުގަނޑުމެންގެ ދަތުރުފަތުރުގެ ފަސޭހަ ބައިވެރިއެއްގެ ގޮތުގައި ދެކެން. އައިލެންޑް އޭވިއޭޝަން، ނޫނީ މޯލްޑިވިއަން. މޯލްޑިވިއަންއަކީ މާލެއާއި ރަށްތައް ކައިރިކޮށްދޭ ވަސީލަތެއް. އެކަމަކު އޭރު މޯލްޑިވިއަންއަށްވެސް ދިވެހި ފަސިންޖަރުން ގޮވައިގެން ފުރެނީ، ދިވެހި ފަސިންޖަރުން ގޮވައިގެން އެއަރޕޯޓަށް ބޯޓު ޖެއްސެނީ، ޖީ.އެމް.އާރު އިން ހުއްދަ ދިން ވަގުތެއްގައި، ހުއްދަ ދިން އިރަކު. އެހެންވީމާ، އެއޮތީ އަޅުގަނޑުމެންގެ އިސްތިޤްލާލާއި، އަޅުގަނޑުމެންގެ އަމިއްލަ ބާރުވެރިކަން، އަޅުގަނޑުމެންގެ އަމިއްލަ އެއަރޕޯޓަށް އޮތް މިންވަރު އެއިން އެނގެނީ. އެހެންވީމާ، މި ތަފްޞީލަށް އެބޭފުޅުން އެބަޖެހޭ ޖަވާބުދާރީވާން.\nއަޅުގަނޑުމެންނަށް މިކަހަލަ ކިތަންމެ ސިޔާސީ ވާހަކައެއްވެސް ދެއްކިދާނެ. ދެންއޮތީ ބަޖެޓަށް ވޯޓުނުދޭ ވާހަކަ. ހަމަ އައްސަވާ! ބަޖެޓަށް ވޯޓު ލިބިގެން، އެމް.ޑީ.ޕީ.ގެ އަޣްލަބިއްޔަތެއް އޮތް ތަންތަނަށް ހޭދަވާކަމަށްވަންޏާ، އަޅުގަނޑު ދަންނަވާލި އަދަދު، ދޮޅު މިލިއަނެއްހާ ރުފިޔާ ކުރެންދުއަށް ހޭދަވެފައި އޮތީ. އެކަމަކު އަޅުގަނޑުމެންގެ ސަރުކާރުގައި މިހާރު މި ނިންމި މަޝްރޫޢުތަކަށް ނުވަދިހަ އެއް މިލިއަން ރުފިޔާ ހޭދަކޮށްދީފީމޭ އަޅުގަނޑު މި ދެންނެވީ. އަދި އޭގެއިތުރަށް، ކުރެންދުއަށް ދަތިވެފައި ހުރި ކަންތައްތައް ނިމިގެންދާނެ ކަމަށް، އަޅުގަނޑުމެން އެ އުފާވެރި ޚަބަރު އިޢުލާނު މިކުރީ.\nދެން އަޅުގަނޑު ދަންނަވާލަން ބޭނުންވޭ. އެބޭފުޅުން އެބަ ވިދާޅުވޭ، އަޅުގަނޑުމެންގެ ވާހަކައަކަށް ރައްދު ދެއްވަމުން އެބަ ވިދާޅުވޭ، ބަލަ، ކަލޭމެން އިދިކޮޅުގައި ތިބިއިރުވެސް ތިމަންނާމެންގެ ސަރުކާރުގެ ބަޖެޓަކަށް ވޯޓެއްނުދެއޭ. މިވެސް އަޅުގަނޑު ތަފާސް ހިސާބަކުން ދަންނަވާލާނަން. އޭރު ރައްޔިތުންގެ މަޖިލީހުގެ މެންބަރުންގެ ޖުމްލަ އަދަދަކީ ހަތްދިހަ ހަތެއް. އެމް.ޑީ.ޕީ ވެރިކަން ކުރިއިރު. އެހެންވީމާ، ހިސާބު ދެކޮޅުޖެހޭތޯ ބައްލަވާ! ރައީސް ނަޝީދު ހުވާކުރައްވައިގެން ދައުރު ފެށްޓެވިއިރު، އޭގެ ޖެހިގެން އައި އަހަރު އޮތް ޢާންމު އިންތިޚާބެއް. ރައްޔިތުންގެ މަޖިލީހުގެ އިންތިޚާބު އޮތް. ރާއްޖޭގެ ދާއިރާތަކަކުން ރައީސް ނަޝީދަކަށް ތާއީދެއް ނެތް. މުޅި ރާއްޖެއިން ރައީސް ނަޝީދުގެ ސަރުކާރަށް، އެމް.ޑީ.ޕީ. އަށް ދިނީ އެންމެ ސައްބީސް ގޮނޑި. އެންމެ ސައްބީސް ގޮނޑި. އަޅުގަނޑުމެން ޑީ.އާރު.ޕީ އާއި ޕީ.އޭ.އާއެކީ އަޅުގަނޑުމެންގެ އޮތް ތިރީސް ފަސް ގޮނޑި. ދެން ތިބި ބައެއް މިނިވަން ކެންޑިޑޭޓުން. އެހެންވީމާ، ތިޔަބޭފުޅުންގެ ޚިޔާލަށް ގެންނަވާ! އަޅުގަނޑުމެންގެ ވޯޓެއްނެތި، ހަތްދިހަ ހަތް މީހުން ތިބޭ ތަނެއްގައި، ކޮން ގޮތަކުންތޯ އަޣްލަބިއްޔަތު ލިބޭނީ، އެބޭފުޅުންގެ ސައްބީސް ވޯޓުން ބަޖެޓެއް ފާސްކުރަން. ހިސާބު ދިމާކުރައްވާ! އަޅުގަނޑުމެންގެ ވޯޓުނުލައި، ސައްބީސް މެންބަރުން ތިބެގެން، ހަތްދިހަ ހަތެއްގެ ތެރެއިން، ކޮން އަޣްލަބިއްޔަތެއްތޯ ލިބޭނީ، އެބޭފުޅުންގެ އަމިއްލަ ބާރުގައި، އެބޭފުޅުންގެ މެންބަރުންގެ އެކަނި ވޯޓުން ބަޖެޓް ފާސްކުރަން، ކޮން އަޣްލަބިއްޔަތެއްތޯ ލިބޭނީ؟ އެހެންވީމާ، ދެކޮޅުނުޖެހޭ ވާހަކަ ދެއްކީމާ، ދެންޖެހޭނީ އަބަދުވެސު ފޫބައްދަން އިތުރަށް ދެކޮޅުނުޖެހޭ ވާހަކަ ދައްކަން. އެހެންވެގެން ބަނދަރު ހަދައިދީފައި އޮތް ތަންތަނުގައި އިތުރު ބަނދަރު ހަދައިދެނީ. ނަރުދަމާ އަޅައިދީފައި އޮތް ތަނުގައި އިތުރު ނަރުދަމާ އަޅައިދެނީ. އެއަރޕޯޓް ހަދައިދީފައި އޮތް ތަނުގައި އެއަރޕޯޓް އަޅަނީ. އެއީ ހަމަ ދެކޮޅުނުޖެހޭ ކަންތައް ކުރާތީ. އެހެންވީމާ، ތަފާސް ހިސާބާއެކީ އަޅުގަނޑުމެން ދައްކާ ވާހަކަ މި ދައްކަނީ. އަނެއްކާވެސް މިއަށް ކޮންމެވެސް ވާހަކައެއް ވިދާޅުވާނެ.\nދެން މިކަހަލަ ވާހަކަ ދައްކަމުން އެބޭފުޅުންނަށް ގެންދެވޭނީ. އެކަމަކު އަޅުގަނޑު ދަންނަވާލަން ބޭނުންވަނީ، އަޅުގަނޑު ހަމަ ދެރަވޭ، އިބްރާހީމް މުޙައްމަދު ޞާލިޙުގެ ޙާލަތާ ދޭތެރޭގައި. އޭނާގެ އަތްޕުޅުގައި ނެތް، އެބޭފުޅުންގެ ޕާޓީގެ މެނިފެސްޓޯއެއް. ރައީސް ނަޝީދުގެ މެނިފެސްޓޯއިން ތަންތަންކޮޅު އެ ލިބިވަޑައިގަންނަވަނީ. އަދިވެސް އެމް.ޑީ.ޕީ. އިން އިޞްލާޙު ގެނައި މެނިފެސްޓޯ، އިބްރާހީމް މުޙައްމަދު ޞާލިޙުގެ އަތަކަށް ނުލިބޭ. އެއީ އިބްރާހީމް މުޙައްމަދު ޞާލިޙު އުއްމީދެއް ނުކުރޭ، އިންތިޒާރެއް ނުކުރޭ، އެމް.ޑީ.ޕީ އަކުން އިންތިޒާރެއް ނުކުރޭ، ރައީސް ނަޝީދަށް ކުރިމަތިނުލެވޭނެ އިންތިޚާބެއް ދިވެހިރާއްޖޭގައި އޮވެދާނެ ކަމަކަށް. ކިހާވަރެއްވީމާތޯ، ހަމަގައިމުވެސް އުވަގަށާ، ނޫނީ އެ ސިމެންތިގަށާ މެޝިނުން ވޯޓު ކަރުދާސް ހޮވަންޖެހޭނީ. ބާލިދީން ވޯޓު ކަރުދާސް ހޮވަންޖެހޭނީ، އުއްމީދުތަކެއް އޮތީމާ ދޮގެއްތޯ. އެކަމަކު އެކަމުންވެސް ކަށަވަރުކޮށްދިނީ މި ސަރުކާރުގައި، މި ޒަޢާމަތުގައި ޤާނޫނު ތަންފީޒު ކުރާނެކަން. މި ސަރުކާރުގައި ޤާނޫނު ތަންފީޒުކޮށްފިކަން، އެއިންވެސް ދައްކައިދިނީ.\nއެހެންވީމާ، އެހާހިސާބަށް ދަންދެން، އެމް.ޑީ.ޕީ.ގެ އެހެން އެއްވެސް މީހަކު އުއްމީދެއް ނެތް. އެހެންނަމަވެސް، އުއްމީދާއެކީ ފައިނަގާ މީހުން ތިބިކަންނޭނގެ. އެ ޕާޓީއަށް ބޭރުން ހިޖުރަކުރި މީހުން ތިބި. ވަރަށް ވަރުގަދައަށް އަތް އޮޅާލައިގެން، ފައިކުރި އޮޅާލައިގެން، މި މަސައްކަތަށް ނުކުންނަން. އެކަމަކު އަޅުގަނޑު ދެންނެވިގޮތަށް، އެމީހުންނެއް އެމް.ޑީ.ޕީ އަކުން ބަލައެއްނުގަންނާނެ. މިއަދު އެނގިއްޖެ ނޫންތޯ ބަލައިނުގަތްކަން. އެބޭފުޅުންގެ އުއްމީދުތައް، ކޮންތަނަކަށްތޯ އެ ދިޔައީ؟ ބަލައެއްނުގަންނާނެ. ދެންވެސް ބަލައެއްނުގަންނާނެ. ރައީސް މައުމޫންގެ އަރިހުގައި އެހާ ޚިދުމަތްތެރި ގޮތުގައި މަސައްކަތް ކޮށްފައި ތިބި މީހުން ނުކުމެ އެމް.ޑީ.ޕީ އަށް ދިޔަޔަސް، އަދި ރައީސް މައުމޫނާއި މުޅި ޓީމު ދިޔަޔަސް، އެމް.ޑީ.ޕީ ވާނީ އެމް.ޑީ.ޕީ. އަށް. އެމީހުން ދައްކާފައި ހުރި ވާހަކަ ހަނދާނެއްނުވެސްނެތޭ. އަދި އެމް.ޑީ.ޕީ. އަކީ އޭރު އެމީހުން ކުރި ޖިހާދެއް. އެ ޖިހާދަށް އިތުރު ބަޔަކު އަޔަކަސް، އެއެކީ އެމީހުން ގަބޫލުކުރާނެ ފަހުލަވާނުންނެއް ނޫން، އެ އެއްކުރެވެނީކީ.\nއެހެންވީމާ، މި ޙަޤީޤަތް ދިވެހި ސިޔާސީ ލީޑަރުންނަށް އޮޅޭ މިންވަރުން އަޅުގަނޑު ހަމަ ޙައިރާންވޭ. އެހެންވީމާ، މިއިން އެބަ ދައްކައިދޭ، އަޅުގަނޑުގެ ވިސްނުމުގައިވެސް ހަމަގައިމުވެސް މިއިން އެބަ ދައްކައިދޭ މިބޭފުޅުންގެ ދޭސީކަން. މިބޭފުޅުންގެ ކަންކަމުގައި ހަރުދަނާ ވިސްނުމެއް ނެތްކަން. ފިކުރުކުރަންވެސް ނޭނގެނީ. ދެން ކިހިނެއްތޯ، މިވަރުގެ ބަޔަކު ރައްޔިތުން ގޮވައިގެން އުޅޭނީ؟ ގަބޫލެއްނުކުރެވޭ އުޅެވޭނެކަމަކަށް. ޤާސިމް އިބްރާހީމްވެސް ކުރައްވާ ދެވަނަ މަސައްކަތެއް ނެތް. ރައްޔިތުންގެ ޙައްޤުގައި ވިދާޅުވާ އެއްވެސް ވާހަކައެއް ނެތް. މިހާރުވެސް އެންމެ ވަރުގަދައަށް ވިދާޅުވާ ވާހަކައަކީ، ކީއްވެގެންހެއްޔޭ، 65 އަހަރުން މަތީގެ މީހުންނަށް ވެރިކަމަށް ކުރިމަތިނުލެވެންވީ؟ މި ވެރިކަމާހެދިތޯ މި އެންމެން އުޅެންޖެހެނީ؟ ޤާސިމްގެ ހަމަ ދެވަނަ ދެ ވާހަކައެއް ނެތް. 65 އަހަރު އޮތީމާ ދަތިފުޅުވެގެން، ޤާސިމްގެ މެނިފެސްޓޯގައި، އިސްބަހަކަށް، ފަސްބަހަކަށް، ހުރިހާ ބަހަކަށް އޮތީ 65 އަހަރުން މަތީގެ، އެ ޤާނޫނު އުވާލާނަމޭ. ޤާނޫނުއަސާސީއަށް އިޞްލާޙު ގެންނާނަމޭ.\nއެކަމަކު އަޅުގަނޑު ދަންނަވާލާނީ، އެމް.ޑީ.ޕީ.ގެ ވިސްނުން ހުރިގޮތް ޤާސިމަށް އޮޅޭތީއޭ މައްސަލައަކީ. އެކާވީސް ދުވަސް ކޮށްފައި ނުކުތްއިރު، އޭރު ވަރަށް ވާހަކަ ދެއްކި. ދެން އަޅުގަނޑުގެ އިންތިޚާބަށްވެސް އޮތީ ހަމަ އެކާވީހެއްހާ ދުވަސް. އެކަމަކު މިހާރު ޤާސިމް އެ ވިދާޅުވަނީ، 65 އަހަރު އުވާލަދޭށޭ. އެމް.ޑީ.ޕީ ހަމަ ކަހާތަން ހިރުވާލިކަމަށްވެސް ނަހަދާ. އެއަށް އަޅައިވެސްނުލި. ރައީސް މައުމޫން އެބަ ވިދާޅުވޭ، ރައްޔިތުންގެ މަޖިލީހުގެ މެންބަރުން އަބުރުވެރިކަމާއި، ޝަރަފުވެރިކަމާއި، ޖަވާބުދާރީ ކުރުވުމަށްޓަކައި ދެން މިހާރު ކުރަންވީ ކަމަކީ ސެނެޓެއް އުފެއްދުމޭ. އެހެންވީމާ، މިއީ ރައްޔިތުން އިންތިޚާބުކުރާ ބަޔަކުވެސް ނޫން. ކޮންމެވެސް ވެރިޔަކަށް ހުންނަ މީހަކަށް އިލްހާމްވެގެން އަންނަނީ މިކަންކަން ކުރަން އެންމެ ރަނގަޅު ބަޔަކީ، މިވެނި މިވެނި މީހުންނޭ. މިހާރު ދިވެހިރާއްޖޭގެ ރައްޔިތުން ގަބޫލެއްނުކުރާނެ އެކަންކަމެއް. މިއުޅެނީ އިންތިޚާބުކުރާ މީހުންނާހެދި އޮބިނޯވެގެން. އެހެންވީމާ، މީހަކު ވާހަކަ ދައްކާ މީހުން ކިހިނެއްތޯ ތަންތަނަށްލާނީ، އެމީހުންގެ މައްޗަށް ބަސްކިޔަން. މިކަހަލަ ފިކުރުތަކެއް އެމް.ޑީ.ޕީ އަކުން ބަލައެއްނުގަންނާނެ. އެމް.ޑީ.ޕީ.ގެ މެނިފެސްޓޯގައި އަދި ކޯލޭޝަންއެކޭ ބުންޏަސް، ކޯޅޭ ބަޔެކޭ ބުންޏަސް، އެ މެނިފެސްޓޯގައި އެމް.ޑީ.ޕީ.ގެ އަކުރެއް، ފިއްޔަކަށް ބަދަލެއް ނާންނާނެ. މިކަން އޮޅިގެން މިއުޅެނީ އަޅުގަނޑުމެންނަކަށް ނޫން. މިކަން އޮޅިގެން މިއުޅެނީ ފިސާރި ހެޔޮވަރު އޮޑިއަކަށް އެރިއްޖެ ކަމަށް ހީވާ ފަޅުވެރިންނަށް. ފަޅުވެރިންނަކަށް އެ އޮޑިޔަކު ޖާގައެއް ނެތް. އެންމެ ފުރަތަމަ ދޯންޏަށް، ކަނޑުގަދަވެގެން މުދާ ބާލަންޖެހޭ ކަމަށްވަންޏާ، މުދާ އުކާލަންޖެހޭ ކަމަށްވަންޏާ، ކަނޑަށް އުކާލާނީ އެމީހުން. އެއީ ދައްކައިދީފައި އޮތް ޙަޤީޤަތް. އެ ޙަޤީޤަތަކަށް ބަދަލެއް ނާންނާނެ.\nއެހެންވީމާ، އަޅުގަނޑު ކުރެންދޫގައި ތިޔަބޭފުޅުންނާ ދައްކާ ވާހަކަ ނިންމާލަމުންވެސް އަޅުގަނޑު ދަންނަވާނީ، މިކުރާ ސިޔާސީ މަސައްކަތަކީ، އިޚުލާޞްތެރި މަސައްކަތަކަށް ހައްދަވާށޭ. ސިޔާސީ ލީޑަރުންގެ އިޚުލާޞްތެރިކަން ނެތީމާ، އަޅުގަނޑުމެންގެ ޤައުމުގެ ޙާލަތާ ދޭތެރޭގައި، މި އަންނަމުން އައިސްފައި އޮތް ބަދަލުތައް އައިސްފައި މިއޮތީ. އެކަމަކު އަޅުގަނޑުމެން ދޫނުކޮށްލާނެ ކަންކަމެއް ހުންނާނެ. ދޫނުކޮށްލާނެ ކަންކަމުގެ ތެރޭގައި، އިސްލާމްދީނަށް ދެވޭ އަހަންމިއްޔަތާއި، އިސްލާމްދީނަށް އަޅުގަނޑުމެންގެ އޮންނަ ޝައުޤުވެރިކަމާއި، ލޯތްބާ، އަދި ހަމައެހެންމެ، އަޅުގަނޑުމެންގެ ޤައުމިއްޔަތަށް އަޅުގަނޑުމެން ކިޔާ ޘަނާ، ނޫނީވިއްޔާ އަޅުގަނޑުމެން އެ ޤައުމިއްޔަތުގެ ސިފަތައް ހިފަހައްޓަން ބޭނުންވާ ބޭނުންވުމާއި، އެކުވެރިކަމާއި، ރަޙްމަތްތެރިކަމާއެކީ ރައްޔިތުން، އެއްބަޔަކު އަނެއް ބަޔަކަށް، ސިޔާސީ ފިކުރު ތަފާތުވިޔަސް، މިކަހަލަ ރަށްރަށުގައިވެސް، މާލޭގައިވެސް އަދި ބައިބޯ ތަންތަނުގައިވެސް އުޅެވެންވާނެކަމާއި، ޖިސްމާނީ ބޮޑެތި އަނިޔާތަކުން ރައްޔިތުން ސަލާމަތްވާނެކަމާ، މިކަހަލަ ކަންކަމާ ދޭތެރޭގައި، މިއީ ހުރިހާ ޕާޓީތަކުން އެއްބަސްވާންޖެހޭ ކަންކަން. އެކަމަކު މިކަންކަމަށްވެސް އެއްބަސްނުވެވިގެން މިއުޅެނީ އަޅުގަނޑުމެންނާ އިދިކޮޅު ފިކުރުގެ މީހުންނަށް. އެކަމަކު ރައްޔިތުންގެ ތެރޭގައި، ޚިޔާލު ތަފާތުވާ މީހުންވެސް އެބަޖެހޭ މިކަހަލަ ކަންތައްތަކާ ދޭތެރޭގައި ވިސްނަން.\nއަޅުގަނޑުމެން މި ޤައުމު، ޤައުމެއްގެ ގޮތުގައި ނުބާއްވަންޏާ، ދޮން ފަރަންޖީންތަކެއް ނާންނާނެ، މި ޤައުމު، ޤައުމެއްގެ ގޮތުގައި ބާއްވާކަށް. އަޅުގަނޑުމެންގެ މީހުން، ވެރިންނަށް ތިބި މީހުން، މި ޤައުމުގެ ވެރިކަން ބޭނުންވެގެން، ޤައުމު، ޤައުމެއްގެ ގޮތުގައި އޮތަނުދޭންވެގެން ދޮގެއްތޯ، ނަޞާރާ ދީނަށް ވަދެ، ނަޞާރާ ދީނުގެ އަންހެނުންނާ ކައިވެނިކުރީވެސް. އެހެންވީމާ، މިކަހަލަ ކަންތައް ކީއްވެގެންތޯ އަޅުގަނޑުމެންގެ ޚިޔާލަށް ނާންނަނީ؟ އެކަމަކު މިހާރުވެސް ރާއްޖެއަށް އައިސްބަލަ، ރާއްޖެ ފާހަގަކުރާ ދުވަހެއް. މި ދުވަހު ޓީ.ވީތަކުން ނުފިލާނެ، މިކަހަލަ ވާހަކަ ދައްކާ މީހުންނެއް. އެކަމަކު މިއަދު ޤައުމުގެ ޙައްޤުގައި، މިއިން ވާހަކައެއް ބުނަން، މިއިން ކޮންމެ މީހަކު ލަދުވެތިވޭ. ނޫނީ ބިރުވެތިވޭ. އެކަމަކު އައިސްބަލަ، ހުރަވީ ދުވަހެއް. އައިސްބަލަ، ޝަހީދުންގެ ދުވަހެއް. މިކަހަލަ ވާހަކަ ނޫނީވިއްޔާ ޓީ.ވީތަކުގައި ދައްކާ އަޑެއް ނީވޭނެ. ކޯއްޗެއްތޯ އަޅުގަނޑުމެންގެ ޒުވާނުންނަށް، މި ތަރުބިއްޔަތުގެ ގޮތުން ކިޔަވައިދެނީ؟ މިއަދު އަޅުގަނޑުމެންނަށް މިކަންކަމާ ބެހޭގޮތުން ހަމަ އިސް ރަށްވެހިންގެ ތެރޭގައި، ޝަރަފުވެރި ބޭފުޅުންގެ ތެރޭގައި، މިއިން ވާހަކައަކަށް ރައްޔިތުންގެ ސަމާލުކަން ގެންނަން ކެރިވަޑައިގަންނަވާ ބޭފުޅަކު ހުރިކަމަކަށްނުވޭ. ދެރަވޭ. ހިތާމަކުރަން.\nއެކަމަކު އަޅުގަނޑު ރައްޔިތުންނަށް އަރުވާ ކަށަވަރު ބަހަކީ، އަޅުގަނޑު މިހުރީ އަޅުގަނޑުގެ ޢަޒުމާއެކީ. އަޅުގަނޑު މިހުރީ ސިޔާސަތުތަކެއް ތަންފީޒު ކުރަން ނުކުމެ. އަޅުގަނޑު މިހުރީ ރައްޔިތުން ބޭނުންވާ ކަންތައްތަކެއް ހިފައިގެން ރައްޔިތުންގެ އަރިހަށް އައިސް. އަޅުގަނޑު މިހުރީ ދިވެހި ޤައުމިއްޔަތާއި އަދި އިސްލާމްދީން ހިމާޔަތް ކުރަން ކަމަރު ބަނދެލައިގެން. އަޅުގަނޑަށް ހިތްވަރުދޭ ބަޔަކީ ރައްޔިތުން. އަޅުގަނޑަށް ހިތްވަރުދޭ ބަޔަކީ ކުރެންދޫގެ ރައްޔިތުން. 1 ސެޕްޓެންބަރުގައި މި ވާހަކަ މި ދައްކަނީ. 1 ނޫން އެއްޗެއް، ތިޔަބޭފުޅުންނަށް ވޯޓު ކަރުދާސްކޮޅުން ނުފެންނާނެ ކަމަށް އަޅުގަނޑު އުއްމީދު ކުރަން.\nﷲ تعـالىގެ މަގުގައި އަޅުގަނޑުމެން މިކުރާ މަސައްކަތުގައި، މާތްﷲގެ ބަރަކާތް މިންވަރު ކުރައްވާށި! އިރާދަކުރެއްވިއްޔާ އަޅުގަނޑުމެން ދެން ތިޔަބޭފުޅުންނާ ބައްދަލުކުރާނީ، މިއަށްވުރެ އުފާވެރި ވާހަކަތަކެއް ކުރެންދޫގައި ދަންނަވަން. މުޅި ދިވެހި އުއްމަތަށް މިއަށްވުރެ އުޖާލާ އަދި އުފާވެރި ވާހަކަތައް ދެއްކުމުގެ ހެޔޮ ދުވަސްތަކެއް ﷲ މިންވަރު ކުރައްވާށި!


Afunge rasho geree geree husvenee: Fuvahmulakuge rayyithun - AO News\nއަފުން ގެ ރަށޮ ގެރީގެރީ ހުސްވެނީ: ފުވައްމުލަކު ރައްޔިތުން\nފުވައްމުލަކުގެ ދުވަސްވީ މީހަކު ރަށުގެ ގިރާ ސަރަހައްދު ގެ ވާހަކަ ކިޔައިދެނީ: ފޮޓޯ އޭއޯ ނިއުސް\nޖޯގުރަފީގެ ގޮތުން ބަލާއިރު އެއްރަށެއް ކަމުގައި ހިމެނޭ، ރާއްޖޭގެ އެހެން ރަށްރަށަށް ވުރެ ނާޒުކު ތިމާވެއްޓެއް އޮންނަ، ފުވައްމުލައް ސިޓީ ގެ ރައްޔިތުން ޒަމާނުއްސުރެން އެންމެ ކަންބޮޑުވާ މައްސަލައަކީ އެ ރަށަށް ދިމާވެފައިވާ ތިމާވެށީގެ މައްސަލައެވެ. ކުޑައިރު ކުޅެން އުޅުނު ހޭޅިފަށް ސަރަހައްދު ބަލަބަލާ ތިއްބާ ގިރި ހުސްވެއްޖެއެވެ. އިހުގައި މީހުން އުޅުނު ބައެއް ސަރަހައްދުތައް މިއަދު މިވަނީ ކިޔައި އުޅުނު ކުޑައިރުގެ ވާހަކަ އަކަށް ވެފައެވެ. ޅައިރު ކުޅެން އުޅުނު އަތިރިމަތީ ސަރަހައްދާއި އެސަރަހައްދުގައި އެއް އިރެއްގައި ތިބި ގަސްތަކުގެ ވާހަކައާއި ފުރާވަރުގައި އެ ގަސްތަކުގެ ހިޔަލުގައި ނެގި މަޖާ ކިޔައި ދިނަސް މިހާރުގެ ޒުވާނުންނަށް ގަބޫލުކުރަން މިވަނީ ދަތިވެފައެވެ. ހޭޅިފަށުން ފެންނަނީ ބިރުވެރިކަމެވެ. ޖަހަމުންދަނީ ބިރުވެރި ކަމުގެ އިންޒާރުގެ ރަނގަބީލުތަކުގެ އަޑެވެ. ކަމަށް އެކަށީގެންވާ އަވަސް ހައްލެއް ނުލިބިއްޖެނަމަ އިތުރަށް ބީވާން ތައްޔާރަށް އޮތް ބިޔަ ސަރަހައްދެވެ.\nމިއީ ފުވައްމުލަކަށް ޒިޔާރަތް ކުރާ ކޮންމެ ފަހަރަކު އަޑު އިވޭ ވާހަކަތަކެވެ. އަސަރާއެކު ރައްޔިތުން ދައްކަމުންދާ ހުސްނުވާ ޝަކުވާތަކެވެ. ކޮންމެ އިންތިޚާބަކާ ދިމާކޮށް ދައްކަމުންދާ ކުލަ ނުވި ހުވަފެންތަކެވެ.\n“އަފުންގެ ރަށޮ ގެރީ ގެރީ ހުސްވަނީ…!” މިއީ ފުވައްމުލަކުގެ އެންމެ ކުޑަ ކުއްޖާއިން ފެށިގެން އެންމެ ދުވަސްވީ މީހާއަށް ދާންދެން ހިތުގައި ނުފިލައި ހުންނަ ބިރުވެރިކަމެވެ. ދޫމަތީގައި ތަކުރާރުވަމުންދާ ލަފުޒެވެ!\nރާއްޖޭގައި އޮތް މީހުން ދިރިއުޅޭ އެންމެ ބޮޑު އެއް ރަށް ކަމަށްވާ ފުވައްމުލައް ސިޓީ އަކީ ސީދާ ކަނޑުން އެއްވެސް ނިވަލެއް ނެތި ހޮޅިނަގައި އަންނަ ރާޅުގެ ދިފާއުގައި ކުރެވޭނެ މާބޮޑު ކަމެއް ރަށެކެވެ. މި ރަށުގެ ރަށްގިރުމުގެ މައްސަލަ ގޮސްފައިވާ ހިސާބަށް ބަލާ އިރު މި ފާއިތުވެދިޔަ ވިހި ތިރީސް އަހަރުގެ ތެރޭގައި ގާތްގަނޑަކަށް 50 ނުވަތަ 60 މީޓަރު ބިމުގެ ސަރަހައްދަކީ މިހާރު މޫދެވެ.\nކަންބޮޑުވާން ޖެހޭ ދަރަޖައަކަށް ފުވައްމުލަކު އިރުއުތުރު ފަރާތުން ރަށްގިރަމުން އަންނާތީ އެކަމާ ގުޅިގެން ތަފާތު އެކި ޕްލެޓްފޯމް ތަކުގައި ކަންބޮޑުވުން ފާޅު ކުރަމުން އަންނަތާ 10 ވަރަކަށް އަހަރަށް ވުރެވެސް ގިނަދުވަސްވެފައި ވާނެ ކަމަށް ރަށުގެ ރައްޔިތުން ކިޔައިދިނެވެ.\n“ބައެއްފަހަރު މަސައްކަތް ފެށޭ ނުފެށޭ ހެން ވެސް ޚަބަރުތަކުން ހީވޭ. އެކަމަކު އަދިވެސް ފުވައްމުލަކުގެ ރައްޔިތުންނަށް މިމަސައްކަތުގެ އަމަލީ އެއްވެސް ކަމެއް ކުރާ ކަމުގެ ހިލަމެއް ވެސް ނުވޭ. މި ސަރުކާރުގެ ފުރަތަމަ 100 ދުވަހުގެ ވައުދުތަކުގައި ތެރޭގައިވެސް އެބައޮތް ފުވައްމުލަކުގެ ގިރާ ސަރަހައްދުގެ މައްސަލަ ހައްލު ކުރުމުގެ މަސައްކަތް ފެށުން. ފުވައްމުލަކުގެ ރަށްގިރުމުގެ މައްސަލަ ހައްލު ކުރަން އެންމެ ފުރަތަމަ ވައުދުވީ ރައީސް މައުމޫން، އޭގެ ފަހުން އެވައުދު ތަކުރާރު ނުކުރައްވާ ރައީސެއް މި ރާއްޖެ އަށް އިންތިޚާބު ނުވޭ، އެ ވައުދު ތަކުރާރު ނުކުރައްވާ މަޖިލިސް މެމްބަރެއް ފުވައްމުލަކަށް އިންތިޚާބު ނުވޭ” އެ ރަށުގެ އުމުރުން ދުވަސްވީ މީހަކު ކިޔައިދިނެވެ.\nކަންބޮޑުވެފައި ތިބި ރައްޔިތުންގެ ހިތްތަކަށް ކުޑަ ނަމަވެސް ތަސައްލީއެއް ލިބިގެން ދިޔައީ 2021ވަނަ އަހަރު ފުވައްމުލަކުގެ ގޮނޑުދޮށް ހިމާޔަތްކުރުމުގެ އަމަލީ މަސައްކަތް ފެށިގެން ދާނެކަމަށް މިނިސްޓްރީ އޮފް އެންވަޔަރުމަންޓާއި ހަވާލާދީ ފުވައްމުލައް ސިޓީ ކައުންސިލުން ހާމަކުރި ޚަބަރަށެވެ. ކައުންސިލުން ބުނެފައިވަނީ މިމަޝްރޫޢުގެ މަސައްކަތް2އަހަރު ދުވަހުގެ ތެރޭގައި ނިމޭނެ ކަމަށެވެ. އަދި ފުވައްމުލަކު ގޮނޑުދޮށުން ގިރައިގެންދާ ސަރަހައްދުގައި ރިވެޓްމަންޓް ޖެހުމާއި އަދި އެތަނަށް ވެލި އަޅާނެގޮތަކާއި، ރިވެޓްމެންޓް ޖެހުމަށްފަހު ރަށުގެ އެހެނިހެން ސަރަހައްދުތަކުގެ ހޭޅިފަށަށް އަންނާނެ ބަދަލުތަކާއި އަދި އެކަމަށް ހާއްސަކޮށްގެން ފަންނީ ލަފާހޯދުމާއި މެދު މަޝްވަރާ ކުރެވިފައި ވާކަމަށް ފުވައްމުލައް ސިޓީ ކައުންސިލުން ވަނީ ބުނެފައެވެ.\nމިއަހަރުގެ ދައުލަތުގެބަޖެޓުގައި ވެސް ފުވައްމުލަކުގެ ގޮނޑުދޮށް ޙިމާޔަތްކުރުމަށް 52.333.623 ރުފިޔާ ހިމަނައި އެމަސައްކަތް ވަނީ ޓެންޑާރ ކޮށްފައެވެ. ނަމަވެސް މިކަމާ ގުޅިގެން އެރަށުގެ ރައްޔިތުން ބުނީ ފާއިތުވި އަހަރުތަކުގައި ވެސް އެކަހަލަ ކިތަންމެ ގިނަ ކަންކަމަށް ބަޖެޓް ކުރެވިފައިވާ ކަމަށާއި އަމަލީ މަސައްކަތް ނުފަށަނީސް އެއީ ޙަގީގަތް ކަމަށް ބަލައި ހިތްހަމަ ޖައްސަން ބޭނުން ނުވާ ކަމަށެވެ.\n“ރަށް ގިރުމުގެ މައްސަލައަށް ހައްލު ހޯދައިދިނުމަށް އެންމެ ފުރަތަމަ މަސައްކަތް ފަށައިފައިވަނީ ރައީސް ނަޝީދުގެ ސަރުކާރުގަ. އޭރު އަމަލީ މަސައްކަތް ނުފެށިގެން އުޅެނިކޮށް ރައީސް ނަޝީދުގެ ސަރުކާރު ނިމުމަކަށް ގެނެވުނީ. ކުވެއިތު ފަންޑާއި ނެދަލޭންޑުގެ އޯރިއޯ ފަންޑުން ޚަރަދުކުރަން ހަމަޖެހިފައިވާ މި މަޝްރޫޢު ކޮންމެ އަހަރެއްގެ ދައުލަތުގެ ބަޖެޓުގައި ހިމަނަމުން އަންނަތާ 10 އަހަރު ފާއިތު އެވީ. ވީމާ މިހާރުވެސް އެކަން ކުރެވިދާނެ ކަމަކަށް ގަބޫލެއް ނުކުރެވޭ” ރަށުން ވާހަކަ ދެއްކި މީހަކު ކިޔައިދިނެވެ.\n“ފުވައްމުލަކު ރަށް ގިރުމުގެ މައްސަލަ ޙައްލުކުރުމުގެ މަސައްކަތަކީ 2005 ނޮވެންބަރުން ފެށިގެން އެކި ފެންވަރުގައި ކުރެވޭމަސައްކަތެއް. އެމަސައްކަތުގެ ތެރޭގައި ސަރުކާރުތަކުން އެކިފަހަރު އެކިވާހަދައްކަމުން އައިސް 2008 ވަނައަހަރު ދައުލަތުގެ ބަޖެޓުގައި އެކަމަށް ފައިސާގެ އަދަދެއްޖެހި. އޭގެ ފަހުން ފާއިތުވި4އަހަރުވެސް ގޮނޑުދޮށް, ޙިމާޔަތްކުރުމަށް ބަޖެޓުގައި ފައިސާހިމެނިތަން ފެނުނު. ނިމިގެން މިދިޔަ 2020 ވަނަ އަހަރުގެ ބަޖެޓުގައިވެސް ބޮޑު އަދަދެއްގެ ފައިސާ މިވަނީ ހިމަނާފައި. އުއްމީދަކީ މި ރަށް ގިރި ހުސްވުމުގެ ކުރިން މިކަމަށް ހައްލެއް ލިބުން” ރަށް ގިރޭ މައްސަލައާއި ބެހޭ ގޮތުން ކަންބޮޑުވުން ފާޅުކުރަމުން އެހެން މީހަކު ކިޔައިދިނެވެ.\nރާއްޖޭގެ އެހެން ރަށްތަކާއި ޚިލާފަށް ބޯތައްޓެއްގެ ސިފައިގައި ވަށައިގެން އުސްކޮށް މެދަށް އަޑިކޮށް އަޑިކޮށް އޮންނަ މި ރަށުގައި އަލަ އޮޅުތަކާއި ޗަސް ބިންތަކާއި ކުޅި އޮންނަ އިރު މިހާރު ގިރަމުން ގޮސް ރަށުގެ އިރުމަތީ ފަރާތުގެ ބައެއް ސަރަހައްދުތަކުން އުސްކޮށް އޮންނަ ސަރަހައްދު ނެތުމާއި ކައިރިވަމުން މިވަނީ އައިސްފައެވެ. ރަށުގެ ރައްޔިތުންގެ ކަންބޮޑުވުމަކީ، ސީދާ ކަނޑުން ހުރަހެއް ނެތި އަންނަ ރާޅުތައް ރަށު އެތެރެއަށް ދާން ފަށައިފިއްޔާ ހުރިހާ އޮޅުތަކާއި ކުޅި ވެސް ލޮނުވެގެން ހިނގައިދާނެތީ ވާ ކަންބޮޑުވުމެވެ.\nފުވައްމުލަކު ސިޓީ އަށް ދިމާވާ ތިމާވެށީގެ މައްސަލަތަކަށް ހައްލުތަކެއް ގެނައުމަށްޓަކާއި އެރަށުގެ ޒުވާނުންތަކެއް އިސްނަގައިގެން ވަނީ މަސައްކަތްތަކެއް ކޮށްފައެވެ. އެގޮތުން “ސޭވް ފުވައްމުލަކު، ވަން ފުވައްމުލަކު” ގެ ނަމުގައި މޫވްމެންޓެއް އުފައްދައި ގިނަ ހަރަކާތްތަކެއް ވަނީ ކުރިއަށް ގެންގޮސްފައެވެ.\nމިދިޔަ އަހަރުގެ ނޮމްބަރު މަހުގައި ޔުނެސްކޯއިން ފުވައްމުލައް ބަޔޮސްފިއަރ ރިޒާވެއްގެ ގޮތުގައި ކަނޑައަޅައި އެތަނުގައި ކޯއޭރިއާ އަދި ބަފަޒޯންގެ އިތުރުން ޓްރާންސިޝަނަލް އޭރިއާ ފާހަގަކުރި ވާހަކަ އާއި ގުޅުވައިގެން ފުވައްމުލަކު ރައްޔިތުން ބުނީ މިތަންތަން ޙިމާޔަތް ވެފައި އޮންނާނީ ރަށް ޙިމާޔަތް ވެގެންކަމަށެވެ.\nރައްޔިތުން ފަޚުރުވެރިވާ ފަދަ ރީތި ތުނޑިއަކާއި ގުދުރަތީ ރީތިކަމުގެ ލާމަސީލު މި ރަށަކީ ގިނަ ބަޔަކު ޒިޔާރަތް ކޮށް ހިތްއުފާކޮށްލާ ހިތްވާ މަންޒިލެކެވެ. ރަށުގެ ވަށައިގެން ހަދާފައި އޮންނަ މަގުން ދުއްވާލުމުން ފެންނަ މަންޒަރުތައް ހިތްގައިމެވެ. އެހެނަސް ހޭޅިފަށަށް އެރިބަލާލުމުން ފެންނަ މަންޒަރުން ހިތްދަތިކުރުވައެވެ. ހިތަށް އަރައެވެ. ރަށުގެ ރައްޔިތުން ބުނާ ފަދައިން އެމީހުންގެ ކާބަފައިންގެ ކަށިކޮޅު އޮތް ތަންކޮޅާއެކު ގިރައިގެން ގޮސް ހުސްވަމުން އަންނަ މި ރަށަށް ދައުލަތުން އަޅާލަން ވެއްޖެއެވެ. މުހިއްމު އިސްކަމެއް ދީގެން ރަށުގެ ގޮނޑުދޮށް ހިމާޔަތް ކޮށް ރައްޔިތުންގެ ހިތުން ބިރުވެރިކަން ފިލުވައިދޭން ވެއްޖެއެވެ.\n“އަފުން ގެ ރަށޮ ގެރީގެރީ ހުސްވެނީ” ކަމަށް ބުނެ އަސަރާއެކު ރައްޔިތުން އެކުރާ ޝަކުވާ އަށް ނިމުމެއް ގެންނަންވީ ކަނޑުގެ އަޑިއަށް އެރަށުގެ ބޮޑުބައެއް ގޮސް ހުސްވުމުން ނޫނެވެ. ދައުލަތުގެކަމާގުޅޭ މިނިސްޓަރ ދެއްވި އުއްމީދާ އެއްގޮތަށް 2021 ވަނައަހަރުގެ ފުރަތަމަ3މަހުގެތެރޭ ރަށް ޙިމާޔަތްކުރުމުގެ ޢަމަލީ މަސައްކަތް ފައްޓަވައިދެއްވުމަކީ ރަށުގެ ރައްޔިތުންގެ އާދޭހެވެ!\nފުވައްމުލައްފުވައްމުލައް ރަށް ގިރުން


England ah World Cup kaamiyaabu kureveyne: Lampard\nއިނގިރޭސިވިލާތަށް ވާރލްޑް ކަޕް ކާމިޔާބުކުރެވޭނެ: ލަމްޕާޑް\nއެޓީމަކީ ފެވަރިޓުންގެ ގޮތުގައި ގިނަ ބަޔަކު ދެކޭ ޓީމެއް\nކ. މާލެ 25 ޖޫން 2018 | ހޯމަ 20:09 2,547\nވާރލްޑް ކަޕްގެ ފުރަތަމަ މެޗުގައި ލަނޑު ޖެހުމަށްފަހު އިނގިރޭސި ކުޅުންތެރިން އުފާފާޅުކުރަނީ - އިނގިރޭސިވިލާތުން ވަނީ 2006 ވަނަ އަހަރުގެ ވާރލްޑް ކަޕްގެ ފަހުން ފުރަތަމަ ފަހަރަށް ވާރލްޑް ކަޕްގެ ގްރޫޕް ފިޔަ - ފީފާ\nމިފަހަރުގެ ވާރލްޑް ކަޕް އިނގިރޭސިވިލާތަށް ކާމިޔާބުކުރެވޭނެ ކަމަށް އެގައުމުގެ ކުރީގެ މިޑްފީލްޑަރު ފްރޭންކް ލަމްޕާޑް ބުނެފިއެވެ.\nމިއަހަރުގެ ވާރލްޑް ކަޕްގައި އިނގިރޭސިވިލާތް ދައްކަމުންދާ މޮޅު ކުޅުމުގެ ސަބަބުން އެޓީމަކީ ފެވަރިޓުންގެ ގޮތުގައި ގިނަ ބަޔަކު ދެކޭ ޓީމެކެވެ. އެހެން ނަމަވެސް ފާއިތުވެދިޔަ ވާރލްޑް ކަޕްތަކުގެ ނޮކްއައުޓް ބުރުތަކުގައި އެޓީމަށް މާ ދުރަށް ދަތުރުކުރެވިފައިނުވުމާއެކު ގިނަ ބަޔެއްގެ ފާޑުކިޔުން އަބަދުވެސް އޭނާއަށް އަމާޒުވެއެވެ. މިފަހަރުގެ ވާރލްޑް ކަޕްގައި އިނގިރޭސި ޓީމުގެ ފަރާތުން ފެންނަމުންދާ ކުޅުމުގެ ސަބަބުން އެ ޓީމަށް ދުރަށް ދަތުރުކުރެވޭނެ ކަމަށް ބެލެވެއެވެ.\nފުރަތަމަ މެޗުގައި 2-1 އިން ޓިއުނީޝިއާ އަތުން އުނދަގޫ މޮޅެއް ހޯދިއިރު ވާރލްޑް ކަޕްގައި އަލަށް ވާދަކުރި ޕެނަމާ އަތުން އިނގިރޭސިވިލާތް މޮޅުވީ 6-1 ގެ ތަފާތު ބޮޑު ނަތީޖާއަކުންނެވެ.\nބީބީސީގައި ވާހަކަ ދައްކަމުން ލަމްޕާޑް ބުނީ ފައިނަލާއި ހިސާބަށް ދެވެނޭ ކަމުގެ ޔަގީންކަން އެބައޮތް ކަމަށާއި އެކަން ކުރެވޭނެ ކަމުގެ އިތުބާރު ކުޅުންތެރިންގެ މައްޗަށް އެބައޮތް ކަމަށެވެ. އޭނާ ބުނީ ކުއާޓާއިން ކަޓާނެ ކަމަށް ބަޔަކު ގަބޫލުކުރި ނަމަވެސް އޭނާ ނެގެޓިވްކޮށް ވިސްނަން ބޭނުންނުވާ ކަމަށެވެ. އެ ކުޅުންތެރިންގެ ފަރާތުން މިހާތަނަށް ފެނުނު ކުޅުމާމެދު ވަރަށް ހިތްހަމަޖެހޭ ކަމަށާއި ސްކޮޑްގައި ތިބީ ވަރަށް ހުނަރުވެރި ކުޅުންތެރިން ކަމަށެވެ.\nކޮންމެ މެޗަކަށް ވެސް ވަކިވަކިން ފޯކަސް ކުރަން ޖެހޭ ކަމަށާއި ބައިނަލްއަގްވާމީ ބޮޑު މުބާރާތެއްގައި ކަންކަން ކުރަންޖެހޭ ކަމަށެވެ. އޭނާ ބުނީ މީގެކުރިން ޓީމުތައް ވާރލްޑް ކަޕްގައި ކުޅުނުއިރު ފެނުނީ ވަކިވަކި ކުޅުންތެރިންގެ ހުނަރު ކަމަށާއި އެހެންނަމަވެސް މިފަހަރުގެ ވާރލްޑް ކަޕްގައި އިނގިރޭސި ކުޅުންތެރިން ކުޅެމުންދަނީ އެކައްޗެއްގެ ގޮތުގައި ކަމަށެވެ. މިގޮތަށް ކުޅޭނަމަ ހުރިހާ ކުޅުންތެރިންގެ ބައިވެރިވުން އޮންނާނެ ކަމަށާއި އޭރުން މުބާރާތުގައި އިތުރަށް ކުރިޔަށް ދެވޭނެ ކަމަށް ލަމްޕާޑް ބުންޏެވެ.\nވާރލްޑް ކަޕްގައި އިނގިރޭސި ގައުމީ ޓީމުގެ ކުޅުން ރަނގަޅުވެގެންދިޔައީ އެޓީމުގެ ކޯޗުގެ މަގާމުގައި ހުރި ގެރެތު ސައުތުގޭޓްގެ ސަބަބުން ކަމަށް ލަމްޕާޑް ބުންޏެވެ. އޭނާ ބުނީ ފާއިތުވެދިޔަ ދެ އަހަރުތެރޭ ސައުތުގޭޓް ޓީމުގެ ފިލޯސަފީ އެއްކޮށް ބަދަލުކޮށްފައިވާ ކަމަށާއި މިހާރު ޓީމަށް އެކި ފޯމޭޝަންތަކުގައި ކުޅުމުގެ ގާބިލްކަން ލިބިފައިވާ ކަމަށެވެ.\nއިނގިރޭސިވިލާތުން ވަނީ 2006 ވަނަ އަހަރުގެ ވާރލްޑް ކަޕްގެ ފަހުން ފުރަތަމަ ފަހަރަށް ވާރލްޑް ކަޕްގެ ގްރޫޕް ފިޔަވަހީގައި ކުޅުނު ފުރަތަމަ ދެ މެޗު ކާމިޔާބުކޮށްފައެވެ. މިއަހަރުގެ ވާރލްޑް ކަޕްގައި ފަސް ލަނޑާއެކު ރަން ބޫޓުގެ ރޭންކިންގެ އެއްވަނައިގައި އޮތީ އިނގިރޭސި ކެޕްޓަން ކޭންއެވެ.\nގްރޫޕްގެ އެއްވަނައިގައި ހަ ޕޮއިންޓާއެކު ލަނޑުގެ ތަފާތުން އިނގިރޭސިވިލާތް އޮންނައިރު ދެވަނައިގައި ލަނޑުގެ ތަފާތުން އޮތީ ބެލްޖިއަމްއެވެ. ތިންވަނައިގައި ޓިއުނީޝިއާ އޮތްއިރު ތާވަލުގެ ފުލުގައި އޮތީ ޕެނަމާއެވެ. ކުރިޔަށް އޮތް މެޗުގައި އިނގިރޭސިވިލާތް ނުކުންނާނީ ބެލްޖިއަމްއާ ދެކޮޅަށެވެ. މި މެޗުން މޮޅުވާ ޓީމަކަށް އެއްވަނަ ޓީމުގެ ގޮތުގައި ކޮލިފައިވެވޭނެއެވެ.


April mahu Raajje ai touristun ge adhadhu dhe percent ituru vehje\nއެޕްރީލް މަހު ރާއްޖެއަށް އައި ޓޫރިސްޓުންގެ އަދަދު ދެ ޕަސެންޓް ދަށަށް\nމި އަހަރުގެ އެޕްރީލް މަހު ރާއްޖެއަށް ޒިޔާރަތްކުރި ޓޫރިސްޓުންގެ އަދަދު މިދިޔަ އަހަރާ އަޅާ ބަލާއިރު 2.9 ޕަސެންޓް ދަށްވެއްޖެ އެވެ.\nޓޫރިޒަމް މިނިސްޓްރީން އާއްމުކޮށްފައިވާ މި އަހަރުގެ އޭޕްރީލް މަހުގެ ތަފާސް ހިސާބުތައް ދައްކާ ގޮތުން މިދިޔަ އަހަރުގެ އެޕްރީލް މަހު 105،309 ޓޫރިސްޓުން ޒިޔާރަތް ކޮށްފައިވާއިރު، މި އަހަރުގެ އޭޕްރީލް މަހު ޒިޔާރަތް ކޮށްފައިވަނީ 102،242 ޓޫރިސްޓުންނެވެ. މިއީ ގާތްގަނޑަކަށް 2.9 ޕަސެންޓުގެ ދަށްވުމެކެވެ. މިދިޔަ މަހު ރާއްޖެއަށް ޒިޔާރަތްކުރި ޓޫރިސްޓުންގެ އަދަދު ދަށަށް ދިޔަ ނަމަވެސް އަހަރުން އަހަރަށް ބަލާއިރު، ޓޫރިސްޓުންގެ އަދަދު ވަނީ އިތުރުވެފަ އެވެ. މިދިޔަ އަހަރު އައިސްފައިވަނީ 426،870 ޓޫރިސްޓުންނެވެ. ނަމަވެސް މި އަހަރު ވަނީ 432،210 ޓޫރިސްޓުން އައިސްފަ އެވެ. މިއީ 1.3 ޕަސެންޓުގެ ކުރިއެރުމެކެވެ.\nމި އަހަރުގެ އެޕްރީލް މަހު ރާއްޖޭގެ މުހިންމު ގިނަ މާކެޓުތަކުން އައި ޓޫރިސްޓުންގެ އަދަދު ވެސް ވަނީ ދަށަށް ގޮސްފަ އެވެ. ނަމަވެސް ރާއްޖެއަށް އެންމެ ގިނައިން ޓޫރިސްޓުން އަންނަ ޗައިނާ އިން އައި ޓޫރިސްޓުންގެ އަދަދު ވަނީ އިތުރުވެފަ އެވެ. ޗައިނާ އިން މި އަހަރު އޭޕްރީލް މަހު 24،034 ޓޫރިސްޓުން އައިސްފައިވާއިރު، މިދިޔަ އަހަރުގެ އެޕްރީލް މަހު އައިސްފައިވަނީ 26،398 ޓޫރިސްޓުންނެވެ. މިއީ 9.8 ޕަސެންޓުގެ އިތުރުވުމެކެވެ.\nރާއްޖެއަށް އައި ޓޫރިސްޓުންގެ އަދަދު ދަށަށް ދިޔަ ގައުމުތަކުގެ ތެރޭގައި އިނގިރޭސި ވިލާތް ހިމެނެ އެވެ. އެ ގައުމުން މިދިޔަ އަހަރު 9،462 ޓޫރިސްޓުން އައިސްފައިވާއިރު، މި އަހަރުގެ އެޕްރީލް މަހު އައިސްފައިވަނީ 8،793 ޓޫރިސްޓުންނެވެ. މިއީ 7.1 ޕަސެންޓް ދަށްވުމެކެވެ. އަދި މިދިޔަ އަހަރު އޭޕްރީލް މަހު އިޓަލީން އައިސްފައިވަނީ 6،994 ޓޫރިސްޓުންނެވެ. ނަމަވެސް މި އަހަރުގެ އެޕްރީލް މަހު އައިސްފައިވަނީ 5،686 ޓޫރިސްޓުންނެވެ. މިއީ 18.7 ޕަސެންޓު ދަށްވުމެކެވެ. އަދި ފްރާންސުން މިދިޔަ އަހަރުގެ އެޕްރީލް މަހު 5،537 ޓޫރިސްޓުން އައިސްފައިވާއިރު، މި އަހަރުގެ މި މުއްދަތުގައި އައިސްފައިވަނީ 4،973 ޓޫރިސްޓުންނެވެ. މިއީ 10.2 ޕަސެންޓުގެ ދަށްވުމެކެވެ.


Lothāri Street: Meedhoo ga baavaa emme foarigadha mubaaraaiy - vNews.mv\nލޮތާރި ސްޓްރީޓް: މީދޫގަ ބާއްވާ އެންމެ ފޯރިގަދަ މުބާރާތް\nމުހައްމަދު ހަފީޒް S. Meedhoo | 15 May 2022, 17:58\nއައްޑޫ ސިޓީ މީދޫގައި ބާއްވާ އެންމެ ފޯރިގަދަ ފުޓްސަލް މުބާރާތް "ލޮތާރި ސްޓްރީޓް 3- ދަ ރިވޭމްޕް" ކޮވިޑް19 އާއި ގުޅިގެން މެދުކެނޑުމަށް ފަހު މި އަހަރު ބާއްވާނެ ކަމަށް މުބާރާތް އިންތިޒާމުކޮށް ކުރިއަށް ގެންދާ ކްލަބް ލޮތާރީން ބުނެފައެވެ.\nވީނިއުސްއާ ވާހަކަދައްކަމުން ކަލްބްގެ ސެކެޓްރީ މުހައްމަދު އައްޔޫބް ބުނީ މި މުބާރާތުގެ ޗެމްޕިޔަން ޓީމަށް 20،000 ރުފީޔާލިބޭ އިރު ރަނަރަޕް ޓީމަށް 10،000 ރުފީޔާ ލިބޭނެ ކަމަށެވެ.\nކްލަބް ލޮތާރިން، މީގެ ކުރިން މި މުބާރާތް ބާއްވާފައިވަނީ "ގައުމު ސްޓްރީޓް"ގެ ނަމުގައެވެ.\nމި މުބާރާތް މިއަހަރު ބޭއްވުމަށް ހަމަޖެހިފައިވަނީ "ލޮތާރި ސްޓްރީޓް:3ދަ ރިވެމްޕް"ގެ ނަމުގައެވެ. މިއީ އެ ކްލަބް ރަސްމީކޮށް ރަޖިސްޓްރީ ވި ފަހުން ބާއްވާ ފުރަތަމަ މުބާރާތެވެ.\nމިމުބާރާތަކީ އައްޑޫ ސިޓީގެ އަވަށްތަކުގެ މެދުގައި ކުރިއަށްގެންދާ މުބާރާތެކެވެ.\nއޮގަސްޓް މަހުގެ 15 ވަނަ ދުވަހު ފެށުމަށް ހަމަޖެހިފައިވާ މި މުބާރާތުގައި ބައިވެރިވުމަށް އެދޭ ފޯމާއި، މުބާރާތުގެ ގަވާއިދު އަންނަ މަހުގެ 20 ވަނަ ދުވަހުން ފެށިގެން އެ ކްލަބުގެ ވެބްސައިޓުން ޑައުންލޯޑްކުރެވޭނެއެވެ. މި މުބާރާތުގައި ބައިވެރިވުމަށް ފޯމު ހުށަހެޅުމުގެ އެންމެ ފަހުގެ ތާރީހަކީ 30 ޖުލައި 2022 ހޮނިހިރު ދުވަހެވެ.\nއެ ކްލަބުން ބުނީ އެ މުބާރާތައިބެހޭ އިތުރު މައުލުމާތު އެ ކަލަބްގެ ވެބްސައިޓް އަދި ސޯޝައަލް މިޑިޔާއިން ލިބެން ހުނާނެ ކަމަށެވެ. "ލޮތާރި ސްޓްރީޓް 3: ދަ ރިވެމްޕް" އާ ގުޅޭ އިތުރު މައުލޫމާތު އެ ކްލަބުގެ ނަންބަރު 7877183 އަދި 7426282 އިން ލިބޭނެއެވެ.\nމި މުބާރަތަކީ މީދޫގައި ބާއްވަމުން އަންނަ ވަރަށް ފޯރިގަދަ މުބާރާތެކެވެ.\nއައްޑޫ ސިޓީ ރާއްޖެ ކުޅިވަރު\nނައްޓަލާ ވީ މީދޫއަށް ޓިމަކާއިގެން ވޭ އެއްތަ ބަލާ


ސިންގަޅަ ދަރިކޮޅު - ވިކިޕީޑިއާ\nސިންގަޅައިން ނަކީ އޮޅުދޫރައިގެ މައި ވަޒަންވެރިން ނެވެ. އެތާގެ މުޅި އާބާދީގެ 74% އަކީ ސިންގަޅައިންނެވެ. އެމީހުން ވާހަކަދައްކަނީ ސިންގަޅަބަހުން ނެވެ. 14 މިލިޔަން މީހުން ވާހަކަދައްކާ، ސިންގަޅަބަހަކީ އިންޑޯ އާރިޔަން އާއިލާގެ ބަހެކެވެ.\n2 ޖޯގުރަފީ ގޮތުން ބެހިފައިވާ ގޮތް\n3.1 އެންމެ ކުރި\n3.3 ފަހުގެ ތާރީހު\n6 ބަންދު ދުވަސްތައް\nސިންގަޅަ މިއީ ސިންގާ ދަރިކޮޅު މީހުންނެވެ. ސިންގަޅަ ދަރިކޮޅު ފެށުނު ކަމަށް ބުނަނީ ވަލީއަހުދު ވިޖަޔާ އާ ހިސާބުންނެވެ. އޮޅުދޫކަރައިގެ ގަދީމީ ތާރީހު ބުނާގޮތުން އެތާގައި ވެރިކަން ކުރަނީ ސިންގާ ދަރިކޮޅުންނެވެ. ސިންގަޅަ މި ބަހުގެ ފެށުން ގުޅެނީ މި ދެންނެވި ސިންގާ ދަރިކޮޅާ އެވެ.\nޖޯގުރަފީ ގޮތުން ބެހިފައިވާ ގޮތްEdit\nއޮޅުދޫ ކަރައިގައި ގިނަ ސިންގަޅައިން އާއްމުކޮށް ދިރިއުޅެނީ އެތާގެ ދެކުނާއި މެދުތެރެއާއި ހުޅަނގު ސަރަހައްދުތަކުގައެވެ.\nމީގެ އިތުރުން ސިންގަޅައިން އެތައް ގައުމަކަށް ހިގުރަ ކޮށް އެތަންތާގައި ދިރި އުޅެއެވެ. އިނގިރޭސި ވިލާތާއި އޮސްޓްރޭލިޔާ، އެމެރިކާ އަދި ކެނެޑާގައި މަދުމަދުން ސިންގަޅައިން އާބާދުވެ އުޅެއެވެ. އަދި އާމްދަނީ ހޯދުމުގެ ބޭނުމުގައި އެމީހުން އެކި އެކި ގައުމުތަކަށް ހިޖުރަކޮށްފައި ވެއެވެ.\nއިންޑިޔާގެ ތާރީހީ އެކި އެކި ވާހަކަތައް ލިޔެވިފައިވާ ސަންސްކުރިތް ލިޔުންތަކުގައި ލަންކާގެ ރަސްކަލުންނާއި މީހުންގެ ވާހަކަތައް އަދި ހަނގުރާމައިގެ ވާހަކަ ލިޔެވިފައި ވެއެވެ. ލަންކާ އިޝާރާތްކުރަނީ މިހާރުގެ އޮޅުދޫކަރަ (ސްރޯ ލަންކާ) އަށެވެ.\nކިޔެމުން އަންނަ ވާހަކަތަކުގައި ބަޔާންވެފައި ވާ ގޮތުން އޮޅުދޫކައިގެ ވަޒަންވެރިންނަކީ މީލާދުގެ ކުރީގެ 543 އާއި 483 އާއި ދެމެދުގެ ދުވަސްވަރެއްގައި އަރުވާލެވުނު ވަލީއަހުދު ވިޖަޔާގެ ފުށުން އައި މީހުންނެވެ. ވިޖަޔާ އަރުވާލީ އިންޑިޔާގެ ހުޅަނގު އުތުރުގައި އޭރު އޮތް ސިންހަޕޫރާ ރަސްކަމުގެ ފަރާތުންނެވެ. ބުޑިސްޓް ސިންގަޅައިންގެ ރަސްމީ ތާރީހު ފަތްފުށްތައް ކަމަށްވާ، ޕާލީ ބަހުން ލިޔެވިފައިވާ މަހަވަމްސާގައި ވާގޮތުން ވިޖަޔާ އެތާގައި ވަޒަންވެރިވީ މީލާދުގެ 400 އަހަރު ކުރިންނެވެ. މި ލިޔުންތަކުގައި އެތާގެ ވަރުގަދަ އަނުރާދަޕޫރާ ގެ ވެރިކަމާއި ޕޮލޮނަރުވާގެ ވާހަކަތައް ލިޔެފައި ވެއެވެ. ހަނޑޫދަނޑުތަކާއި ހަނޑޫކޮށަރުތަކުގެ ވާހަކަ މަހަވަމްސާގައި ވުމުން އަންގައިދެނީ އޭރުގެ ސިންގަޅައިންގެ ކުރިއަރާފައިވާ ރަށްވެހި ކަމެވެ. ދޫދޫމަތިން ކިޔެމުން އަންނަ ވާހަކަތަކުގައި ސިންގާ ދަރިކޮޅަށް ވުރެ ކުރިޔަށް އެމީހުންގެ ރަސްކަން ހިނގާފައިވާ ކަމަށް ކިޔައެވެ. އޭގެތެރޭގައި މަނު، ތަރަކަ، މަހަބަލި އަދި ރާވަނަ ފަދަ ރަސްކަލުން ހިމެނެއެވެ. އަދި ސިންގަޅައިން ވަނީ ދިވެހިރާއްޖެ އާއި މޮރިޝަސް ފަދަ ގައުމުތަކަށް ފެތުރިފައެވެ.\nސިންގަޅައިން ފާހަގަކުރެވިފައިވަނީ ސިންގަޅަ ބަހުން ވާހަކަ ދައްކާ ބުދު ދީނުގެ އަހުލުވެރި ބައެއްގެ ގޮތުގައެވެ. މި ތަފާތުތަކާ ހުރެ އެ ގައުމުގެ "މަދު ރައްޔިރުން" ކަމަށްވާ ތަމަޅައިންނާއި ގުޅުން ކުޑަވެ، ދުރުވެފައި ވެއެވެ.\nސިއްހީ ކަންކަން ރަނގަޅުކުރެވިފައި ވާތީ މިހާރު މީހުންގެ އެވްރެޖް އުމުރަކީ 72 އެވެ. އަންހެނުންނަށް މިނިވަންކަން ދެވިފައިވާތީ އެކި ކަންކަމުގައި އެމީހުންގެ ބައިވެރިވުން ބޮޑެވެ. އަންހެނުންގެ ތެރެއިން ސިޔާސީ އިސްސަފުގައި، ކުރީގެ ބޮޑު ވަޒީރު ސްރިމާވޯ ބަންޏާރަނައިކެ އަދި ރައީސް ޗަންދުރިކާ ކުމާރަތޫންގަ ހިމެނެއެވެ. މި ސަރަހައްދުގެ އެހެން ގައުމުތަކާ އަޅާ ބަލާއިރު އާބާދީ ކުރިޔަށް ދާ ނިސްބަތް ވަނީ މަޑުޖެހިފައެވެ.\nސިންގަޅައިންގެ ސަގާފަތުގެ ތެރޭގައި ބޯދާ ގަބޫލުކުރުންތަކާއި އުޅުންތައް އެކުލެވިފައި ވެއެވެ. އެމީހުންގެ ތެރެއިން އެކިއެކި މަސައްކަތްތެރިން މަސައްކަތް ކުރާއިރު ފޯރީގެ ލަވަ ކިޔާ އުޅެއެވެ. ބުދު ދީނުގެ އެކިއެކި ހަފްލާތައް ފާހަގަކުރެވެނީ އެމީހުގެ އަމިއްލަ މިއުޒިކާ އެކުއެވެ. ކުރީ ޒަމާނުގެ މިކަހަލަ ބައެއް ހަރަކާތްތައް މިހާރު ކުޅިބަލާމީހުންގެ ހާޒިރުގައި ކޮށްވެސް އުޅެއެވެ.\nއެމީހުންގެ ތެރޭގައި އެންމެ ހިނގާ މިއުޒިކު ފެށިގެން އައީ 1930 ގެ ފަހުކޮޅުގައި ނުވަތަ 1940 ގެ ކުރީކޮޅު ހިސާބުގައި އަމަންދާ ސަމަރަކޫން ގެ މަސައްކަތުންނެވެ. އޭނާގެ ފަހަތުން އަމަރަދޭވަ، ނަންދަ މާލިނީ އަދި ވިކްޓާ ރަތަނަޔަކަ ފަދަ އެތައް މިއުޒިކު އުފެއްދުންތެރިން ހިނގަމުން ގެންދިޔައެވެ.\nސިންގަޅަ ދަރިކޮޅު މީހުން ވާހަކަދައްކަނީ ސިންގަޅަ ބަހުންނެވެ. މިއީ މީލާދީން5ވަނަ ގަރުނުގައި އިރު އުތުރު އިންޑިޔާ އިން އައިސް ވަޒަންވެރިވި ދަރިކޮޅު ވާހަކަދައްކާ، އިނޑޯ އާރިޔަން އާއިލާއަށް ނިސްބަތްވާ ބަހެކެވެ. އޭގެ ފަހުން ސިންގަޅަ ބަސް ތަރައްގީ ވަމުން އައީ އިންޑޯ އާރިޔަން އާއިލާގެ އެހެން ބަސް ބަހާ ތަފާތުކޮށެވެ. ސަބަބަކީ އެ އާއިލާގެ އެހެން ބަސްބަހާ އޮތް ގުޅުން ކުޑަވުމެވެ. މީގެ އިތުރުން ސިންގަޅަ ބަހަށް އެހެނިހެން ބަސްބަހުގެ ނުފޫޒު ވަނީ ފޯރާފައެވެ. އޭގެތެރޭގައި ބުދުދީނުގެ މީހުންގެ މެދުގައި ހާއްސަ އިހުތިރާމެއް ދެވިފައިވާ ޕާލީބަހާއި ސަންސްކްރިތް ހިމެނެއެވެ. މީގެ އިތުރުން ދެކުނު އިންޑިޔާގެ ދުރެވިދިޔަން ބަސްތަކުގެ އަސަރާއި އިސްތިއުމާރީ ބާރުތަކުގެ ބަސްތައް ކަމުގައިވާ ޕޯޗްގީޒު، ޑަޗް އަދި އިނގިރޭސި ބަހުގެ އަސަރު މިބަހުން ފާހަގަކުރެވެއެވެ. 2009 ވަނަ އަހަރު އެންމެ އުފެއްދުންތެރި ބަހެއްގެ ގޮތުގައި ފާހަގަކުރެވުނީ ސިންގަޅަ ބަހެވެ.\nސިންގަޅައިންގެ އެންމެ މުސްކުޅި ލިޔުމަކީ މަހަވަމްސަ އާއި ޗޫލަވަމްސަ އެވެ. ސިންގަޅައިންނަކީ މައިގަނޑު ގޮތެއްގައި ބުދުދީނުގެ ބަޔަކަށް ވުމުގެ ސަބަބުން އޮޅުދޫކަރަ އަކީ ބުދު ދީނުގެ އިލްމީ ހަރަކާތުގެ މަރުކަޒަކަށް ވިއެވެ.\nމިހާރުވެސް ސިންގަޅައިންގެ ފުލޯކު ވާހަކަ ކުޑަކުދިންނަށް ކިޔައިދީ އުޅެއެވެ.\nސިގަޅައިންގެ ސަގާފީ ހެދުމަކީ މުންޑެވެ. ފިރިހެނުން މުންޑާ އެކު ގަމީސް ލައި އުޅެއެވެ. އަންހެނުން ލަނީ ގަޔަށް ބާރު އަތްކުރު ހެދުމެކެވެ. ބޮޑެތި އާބާދީތައް އޮންނަ ހިސާބުތަކުގެ މީހުން މިހާރު ލައި އުޅެނީ ހުޅަނގުގެ އަންނައުނެވެ.\nމައިގަނޑު ގޮތެއްގައި ސިންގަޅައިންގެ ދީނަކީ ބުދު ދީނެވެ. ގިނަ ސިންގަޅައިންނަކީ އެދީނުގެ ތެރަވަދަ މަޒުހަބުގެ މީހުންނެވެ. 1988 ވަނަ އަހަރާ ހަމަޔަށް ސިންގަޅަބަހުން ވާހަކަދައްކާ %93 މީހުންނަކީ ބުދު ދީނުގެ އަހުލުވެރިންނެވެ. ބުދު ދީނުގައި ހިންދީ ދީނުގެ ބައެއް ސިފަތަކާއި، އެއި އެކި ކަލާނގެ އާއި ދެވިތައް ގަބޫލުކުރުން އޮވެއެވެ. ސިންގަޅައިން ހިނދީންގެ ވިސްނޫ ކަލާނގެއަށް ވެސް އަޅުކަން ކުރެއެވެ. އެއީ އެ ކަލާނގެ ބުދުދީނާއި އެމީހުންގެ ރަށް ރައްކާތެރިކޮށްދިނީތީއެވެ.\nމީގެ އިތުރުން އޮޅުދޫކަރައިގެ އައްސޭރިފަށުގައި ސަލީބީންގެ ޖަމާއަތްތައް ފެށިފައި ވެއެވެ. ސަލީބީ ދީން އޮޅުދޫ ކަރައަށް ގެނައީ ޕޯޗުގީޒުން، ޑަޗުން އަދި އިނގިރޭސިންނެވެ.\nސިންގަޅައިންގެ މެދުގައި ދީނަށް ހާއްސަކަމެއް ދީފައި ވެއެވެ. 2008 ވަނަ އަހަރު ނެގުނު ހިޔާލުހޯދުމުގެ ސާވޭ އަކުން ދައްކާ ގޮތުގައި %99 ސިންގަޅައިން ގަބޫލުކުރާ ގޮތުގައި ދީނަކީ އެމީހުންގެ ކޮންމެ ދުވަހެއްގެ ދިރިއުޅުމާ އެކުލެވިފައިވާ މުހިއްމު ކަމެކެވެ.\nލިޔަން ކިޔަން ދަތުމާއި އުނގަންނައިދިނުމުގެ ދިގު ތާރީހެއް ސިންގަޅައިންގެ މެދުގައި ވެއެވެ. އެމީހުންގެ ލިޔެ ކިޔުމުގެ އިރުޝާދުތަކުގެ ހެކި އިސާގެފާނު އުފަންވުމުގެ ކުރިއަށް ފެންނަން އެބަ ހުއްޓެވެ. އެންމެ ކުރީގައި އުނގަންނައިދީފައި ވަނީ ދީން ކުރިއެރުވުމުގެ ބޭނުމުގައެވެ. މީގެ އިތުރުން އެކިއެކި ހުނަރުތަކާއި މުދަލުގެ ހިސާބު ބެލެހެއްޓުން އުނގަންނައިދީފާ ވާކަމުގެ ރެކޯޑްތައް ފާހަގަ ކުރެވިފައި ވެއެވެ.\nއަދި އިމާރާތްކުރުން ފަދަ ހުނަރުތައް ގޭތެރޭގެ ކިޔަވައިދިނުމުން، އެއް ޖީލުން އަނެއް ޖީލަށް ވާސިލްވެފައި ވެއެވެ.\n1901 ވަނަ އަހަރާ ހަމައަށް އައި އިރު އުތުރާއި ދެކުނުގައި މަދަރުސާތައް އުފެދިއްޖެއެވެ. އެހެން ނަމަވެސް މެދުތެރޭގެ ހިސާބުތައް ތިބީ ތަންކޮޅެއް ފަހަތުގައެވެ. ހަމަ އެހެންމެ، ފީ ނެގުމާއި، ފަރުސަތު މަދުވުމުގެ ސަބަބުން އިނގިރޭސި ތައުލީމަށް ވަދެވޭ ކުދިންގެ އަދަދު ވަރަށް މަދެވެ.\nއެޕްރީމް މަހުގެ 14 ވަނަ ދުވަސް އެއީ އައު އަހަރުގެ ގޮތުގައި ޒަމާނުއްސުރެ ފާގަކުރާ ދުވަހެވެ.\nLast edited on 26 ފެބްރުއަރީ 2010, at 03:04\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 26 ފެބްރުއަރީ 2010، 03:04 ގައެވެ.


Sarukaaru hissaavaa kunfunithakuge board ga himeney anhen membarunge adhadhu 50% ah ithurukuraanan- Raees Yameen Sarukaaru hissaavaa kunfunithakuge board ga himeney anhen membarunge adhadhu 50% ah ithurukuraanan- Raees Yameen\nކުންފުނިތަކުގެ ބޯޑުގައި ހިމެނޭ އަންހެން މެމްބަރުންގެ ނިސްބަތް 50 އިންސައްތައަށް އިތުރުކުރާނަން- ރައީސް\nރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުލް ޤައްޔޫމް އައްޑޫއަށް ކުރެއްވި ދަތުރުފުޅެއްގެ ތެރެއިން އަންހެން ބޭފުޅުންތަކަކާ ސަލާމް ކުރައްވަނީ / ފޮޓޯ: ޕީއެސްއެމް ނިއުސް\nކުރިއަށް އޮތް ރިޔާސީ ދަޢުރެއްގައި ސަރުކާރު ހިއްސާވާ ކުންފުނިތަކުގެ ބޯޑުގައި ހިމެނޭ އަންހެން މެމްބަރުންގެ ނިސްބަތް 20 އިންސައްތައިން 50 އިންސައްތައަށް އިތުރުކުރައްވާނެކަމަށް ރަޢީސުލްޖުމްހޫރިއްޔާ އަބްދުﷲ ޔާމިން އަބްދުލްޤައްޔޫމް ވިދާޅުވެއްޖެއެވެ.\nރ.ހުޅުދުއްފާރަށް ކުރެއްވި ދަތުރުފުޅުގައި އެރަށު ރައްޔިތުންނާއި ބައްދަލުކުރައްވައި ވާހަކަފުޅުދައްކަވަމުން ރައީސް ވިދާޅުވީ ސަރުކާރުން ފުރަތަމަ ޢަމާޒު ހިފީ، ސަރުކާރު ހިއްސާވާ ކުންފުނިތަކުގެ ބޯޑުގެ 20 އިންސައްތައަކީ އަންހެނުންނަށް ހެދުމަށްކަމަށެވެ.\n"ސަރުކާރު ޙިއްސާވާ ކުންފުނިތަކުގެ ބޯޑުގައި 20އިންސައްތަ އަންހެނުން ހިމެނުމުގެ ޢަމާޒަށް މިހާރުވަނީ ވާސިލްވެވިފައި. އަންނަ ދަޢުރެއްގައި މި ޢަދަދު 50 އިންސައްތައަށް އިތުރުކުރާނަން." ރައީސް ވިދާޅުވިއެވެ.\nރ.ހުޅުދުއްފާރު ރައްޔިތުންނާ ބައްދަލުކުރައްވާ ވާހަކަފުޅުދައްކަވަމުން ރައީސް ޔާމީން ވަނީ އެރަށުގެ ރައްޔިތުންނަށް އުފާވެރި ޚަބަރުތަކެއް ދެއްވާފައެވެ. އެގޮތުން ކުރިއަށް އޮތް ދައުރެއްގައި އެރަށަށް ދިމާވެފައިވާ ރަށްގިރުމުގެ މައްސަލަ ޙައްލުކޮށްދެއްވުމަށް، ރަށުގެ ގޮނޑުދޮށް ޙިމާޔަތްކުރުމުގެ މަޝްރޫޢު ކުރިއަށް ގެންދަވާނެކަމަށް ވިދާޅުވިއެވެ.\n"ކުރިއަށްއޮތް ރިޔާސީ ދައުރެއްގައި ގޮނޑުދޮށް ހިމާޔަތްކުރުމުގެ މަޝްރޫޢު މިރަށުގައި ހިންގާނަށް. އަދި ތަޢުލީމީ ނިޒާމު ހަރުދަނާ ކުރުމަށް މަލްޓިޕަރޕަސް ހޯލެއް ތަރައްޤީކުރައްވާނަން." ރައީސް ވިދާޅުވިއެވެ.\nރައީސް ވިދާޅުވީ މި ސަރުކާރުން އެންމެ ގިނަ މަޝްރޫޢު ހިންގާފައިވާ ރަށްރަށުގެތެރޭގައި ހުޅުދުއްފާރު ހިމެނޭކަމަށެވެ. އެގޮތުން ކުރީގެ ސަރުކާރުން މިލިއަނެއްހާ ރުފިޔާ ޚަރަދުކޮށްފައިވާއިރު، މިސަރުކާރުން ހުޅުދުއްފާރުގެ ތަރައްޤީއަށް 71 މިލިއަން ރުފިޔާ ޚަރަދުކުރައްވާފައިވާކަން ރައީސް ފާހަގަކުރެއްވިއެވެ.


"Yeh Risha Kya Kehlata Hai" huttaalan Twitter gai govamun dhanee – Iru\nޔޭ ރިޝްތާ ކިޔާ ކެހެލާތާހޭ ހުއްޓައިލަން ޓްވިޓާގައި ގޮވަމުންދަނީ\nސްޓާ ޕްލަސްގެ އެންމެ ގިނަ ދުވަސްވީ އެއް ސިލްސިލާ “ޔޭ ރިޝްތާ ކިޔާ ކެހެލާތާހޭ” ގެ އާ އެޕިސޯޑުތަކެއް ދައްކަން ފެށުމާއެކު، ގިނަ ބައެއްގެ ސަމާލުކަން ހުއްޓުނީ، އޭގައި އުޅޭ ބައެއް ތަރިން މާސްކާއި ޝީލްޑު އަޅައިގެން ތިބުމުންނެވެ. އަދި މިކަން ޖޯކަކަށްވެ، ގިނަ ބަޔަކު އަންނަނީ ޓްވިޓާއާއި ފޭސްބުކް ފަދަ ޕްލެޓްފޯމްތަކުގައި މި ޝޯއަށް މަލަމާތްކުރަމުންނެވެ.\nއޭގެތެރެއިން ގިނަ ބަޔަކު ޓްވިޓާގައި ގޮވާލާފައި ވަނީ މި ސިލްސިލާ ހުއްޓައިލުމަށެވެ. އަދި ކޮވިޑް-19 ގެ ސަބަބުން ވެރިވި ލޮކްޑައުން އަށް ފަހުވެސް ޝޯގެ ސްކްރިޕްޓަށް ބެލުންތެރިން ޝައުގުވެރިވާ ފަދަ ބަދަލެއް އައިސްފައިނުވާ ކަމަށް ބުނެ ބައެއް މީހުން ވަނީ މި ޝޯގައި އެއްވެސް އޮއްޓަރެއް ނެތްކަން ފާހަގަކޮށްފައެވެ.\nމި ސިލްސިލާ މަތިން ފޫހިވެފައިވާ އެހެން މީހަކު ބުނި ގޮތުގައި، ކޮވިޑް-19 އަށް ވެސް މި ޝޯ ނިންމައިނުލެވުން ކަމަށެވެ. އަދި މި ސިލްސިލާ ދުވަހަކުވެސް ނުނިމޭނެ ކަމަށާއި، ދާއިމަށް ކުރިއަށްދާނެ ކަމަށްބުނެ ގިނަ ބަޔަކު ވަނީ ފާޑުކިޔައިފައެވެ.\n“ޔޭ ރިޝްތާ ކިޔާ ކެހެލާތާހޭ” ގެ އެންމެ ފަހުން ދެއްކި އެޕިސޯޑުން ފެނިގެން ދިޔައީ، މި ސިލްސިލާގެ ބަތަލު ކާތިކް، ބަތަލާ ނައިރާގެ އަތުގައި އަންގި ލައްވައިދީ، މޫނުގައި ފޭސް ޝީލްޑު އަޅުވާ މަންޒަރެވެ. މިއީ އެދެމެދުގައި އޮތް ލޯބި ހާމަކޮށްދޭން ދެއްކި މަންޒަރަކަށް ވިޔަސް، ބެލުންތެރިންނަށް މިކަން ވީ ބޮޑު ޖޯކަކަށެވެ. “\nޔޭ ރިޝްތާ ކިޔާ ކެހެލާތާހޭ” އަކީ 2009 ވަނަ އަހަރު ދައްކަން ފެއްޓި ސިލްސިލާއެކެވެ. ސިލްސިލާގެ ވަކި ހިސާބަކުން ޝޯގެ މައިގަނޑު ތަރިން ބަދަލުވެފައި ވިޔަސް، މި ޝޯ ނިމުމަކާ ކައިރިވެސް ނުވެއެވެ. މީގައި މިހާރު ދައްކަނީ ސިލްސިލާ ފެށުނުއިރު އުޅުނު އަކްޝަރާ އާއި ނައިތިކުގެ ދަރިފުޅު ނައިރާގެ ވާހަކައެވެ.


Sadhagaathu foundation in kadhuraai handoo bahan fashaifi | Mihaaru\nސޮދަގާތު ފައުންޑޭޝަނުން ކަދުރާއި ހަނޑޫ ބަހަން ފަށައިފި\nސޮދަގާތު ފައުންޑޭޝަންގެ ފަރާތުން ރޯދަ ހަދިޔާ ބެހުން-- ފޮޓޯ: ޔާމީން ޓްވިޓާ\nރައީސް އަބްދުﷲ ޔާމީންގެ އަނބިކަނބަލުން ފާތިމަތު އިބްރާހީމް ހިންގަވާ ސޮދަގާތު ފައުންޑޭޝަނުން ރޯދަ ހަދިޔާގެ ގޮތުގައި ކަދުރާއި ހަނޑޫ ބަހަން ފަށައިފި އެވެ.\nއެ ފައުންޑޭޝަންގެ ކަންކަމުގައި އިސްކޮށް އުޅުއްވާ، ވެލިދޫ ދާއިރާގެ މަޖިލިސް މެމްބަރު ޔާމީން ރަޝީދު ވިދާޅުވީ ރޯދަ ހަދިޔާގެ ގޮތުގައި ކަދުރާއި ހަނޑޫ އެ ފައުންޑޭޝަނުން ބަހަމުން އަންނަނީ ހިލޭ ސާބަހަށް ކަމަށެވެ. މުޅި ރާއްޖެ އަށް އެ ހަދިޔާ ބަހަން ނިންމާފައިވާ ކަމަށާއި މިހާރު އެ ކަން ކުރިއަށް ދަނީ މާލޭގައި ކަމަށް ޔާމީން ވިދާޅުވި އެވެ.\nސޮދަގާތު ފައުންޑޭޝަނުން މާލޭގެ ގެތަކަށް ޒިޔާރަތްކޮށް ހަނޑޫ ބަހަމުން ދާއިރު މާލޭގެ އެކި ހިސާބުތަކަށް މަޖިލިސް މެމްބަރުން ހިމެނޭ ގޮތަށް ޓީމްތައް ޒިޔާރަތްކޮށް ގޭގެ އަށް ކަދުރާއި ހަނޑޫ ބަހަ އެވެ.\nކަދުރާއި ހަނޑޫ އެހީ ކޮން ބައެއްގެ އެހީއެއްތޯ ސުވާލު ކުރުމުން ޔާމީން ވިދާޅުވީ އެއީ އެ ފައުންޑޭޝަންގެ ހަރަދުގައި ހޯދާފައިވާ ތަކެތި ކަމަށެވެ.\nސޮދަގާތު ފައުންޑޭޝަނުން ކަދުރު ބަހާ އިރު މީގެ ކުރީ އަހަރުތަކުގައި އަރަބި ގައުމުތަކުން ހަދިޔާ ކުރާ ކަދުރު ސަރުކާރުން ރައްޔިތުންނަށް ބަހަ އެވެ. އިސްލާމިކް މިނިސްޓްރީން ބުނީ މި އަހަރު އަދި ކަދުރު ނުލިބޭ ކަމަށެވެ.\nސޮދަގާތު ފައުންޑޭޝަންގެ ފަރާތުން ކޮންމެ ރޯދަ މަހަކާ ދިމާކޮށް އަންނަނީ ތަފާތު ތަކެތި ބަހަމުންނެވެ. އެ ގޮތުން 2016 ވަނަ އަހަރު ސައޫދީ އަރަބިއްޔާ އިން ދިވެހި ރައްޔިތުންނަށް ބަހަން ދިން ކަދުރުތަކެއް ސޮދަގާތު ފައުންޑޭޝަން ނަމުގައި ބެހި މައްސަލައެއް ފެންމަތިވި އެވެ.\nކަދުރު ކުރީގެ ފަސްޓް ލޭޑީ ފާތުމަތު އިބްރާހީމް ރޯދަ މަސް 2018 ސޮދަގާތު ފައުންޑޭޝަން ކުރީގެ މެމްބަރު އަބްދުﷲ ޔާމީން ރަޝީދު ކާޑުގެ ބާވަތްތައް\n31 ކޮމެންޓް, 212 ރިއެކްޝަންސް\nވެންމަސް ވެނަށް ކާންދެނީ!\nމި ޤައުމުގެ ރައްޔިތުން އެހާ ގަމާރުވީމަ ވާނެގޮތް މިފެންނަނީ ވެންމަސް ވެނަށް ކާންދޭއިރުވެސް ނޭނގެނީ އުހަރުމެން އަގައިން ބުންޏަސް ނަގާ ފައިސާ (ޓެކްސް) މިފައިސާ އިން އެއްޗެހި ގަނެގެން މިބަހަނީ މިކަމަނާ މި ޤައުމުގަ ކުރިނވެސް އުޅުނު އެއްޗެއްބެހިބާ މިވަރު ހަދާން ކޮށްލިޔަސް އެކަކުވެސް އޭގަ ނުހިފާނެ މިކަމަނާ މަތިވީމަ ރައްޔިތުން ދައްކޮލާ މިންވަރު ﷲ ގެ އިރާދަފުޅުން އެންމެންވެސް މަސައްކަތް ކޮށްގެން ލާރިލިބޭ ކީއްކުރަން މީގަ ހިފަންވީ\nމެންބަރުންގެ އަގެއް ކޮބާ ރިހައާ ބަތާ އަޅައިދިނުމަށް އުނދުޅި ހިފައިގެން މެންބަަރުން މި ތިބެނީ\nމަ ކަދުރު ކޭކު އަޅަން، ކަދުރުކޮޅެއް ބާނުން.\nހާކިމާ ބުނީ ހުދު އަނބިމީހާވެސް ނާހަޔޭ ކިހިނެއް ހޯދި ފައިސާތަކެއްތޯ؟ އެ ފައިސާއިން މުދާ ގަނެ މި ބަހަނީ ރައްޔިތުންނަށް\nވިސްނާ ވިސްނާވެސް ނޭންގުނު ތިޔަ ފައުންޑޭޝަންއަށް ފައިސާ ހޯދާގޮތެއް. ވަރަށް ޅަފަތުގައި އޮތް ފައުންޑޭޝަންއެއް އެކަމަކު މަހެއްގެ މައްޗަށް އެތައްމިލިއަން ރުފިޔާއެއް އެބަ ހަރަދުކުރޭ. އެވަރަށް ފައިސާވަންނަ ކޮޅެއް ނުފެނޭ..\nމިވެރިކަން ނިމުމުން ތިޔަ ސަދަގާތް ކުރާނެ ނަމަ ހާދަ ރަގަޅޭ ހިތައް އަރާ\nމެމްބަރުގެ ނަގޫ އެކަންޏެއް ނުން މުޅި މީހާ ފިތުނޭމަ ދޯ އެވައްތަރަށް އިއްޒަތްތެރި މެމްބަރަކު އުޅޭނީ، ލަދުން ބޯ.ހަލާކު\nތި ފައުންޑޭޝަނުން ރައްޔިތުންގެ މުދާ ވަކި ބަޔެއްގެ ނަމުގަ ބަހަމުންދާ ދިޔުން ހުއްޓުވޭނީ ހަމަ ރައްޔިތުންނަށް. ތިމާއަށް ދިއްކޮއްލާ ނުވަތަ ލިބޭ އެއްޗަކީވެސް ހަލާލު އެއްޗެއްތޯ ބަލަންޖެހޭ ނުވަތަ ދޭމީހާގެ އެއްޗެއްތޯ ބަލަން ޖެހޭ\nނާޒިމް ( ޖ)\nކިހާ ދެރަކަމެއް! ހަނޑޫ ކޮޅަކާއި ކަދުރު ކޮޅެއް ދިނީމަ އެދެވުނީ އެއްއިރު ކާލާނެ އެތިކޮޅެއް! އެވެސް ހޯދި ގޮތެއް ލިބުނުގޮތެއް އެނގޭ އެއްޗެއް ނޫން! ހުރިތާކުން ނެގުނު ގޮތަކަށް ނަގައިގެން ދޭ އެއްޗެއް ނޫން ކަމެއްވެސް ދެނެވޮޑިގެން ވާނީ ﷲ. ތިޔަށްވުރެ ރަނގަޅެއްނު ދިވެހި ރައްޔިތުންގެ ޙައްޤުތަކަށް އަމާނާތްތެރިވެ ތެދުވެރިވިއްޔާ! ކިތަންމެ ވަރަކަށް ބެހިޔަސް ހިތެއް ނުހޯދޭނެ!


List Gai Himeney Gina Meehunnai Suvaalu Nukoh Thibumakee Commission Failvun: Usham - Vaguthu\nވިލިމާލެ ދާއިރާގެ އަމިއްލަ :މެންބަރު އަހުމަދު އުޝާމް ފޮޓޯ: މަޖިލީސް\nއެމްއެމްޕީއާރުސީގެ ބޮޑު ޚިޔާނާތް ތަހުގީގު ކުރުމަށް ރައީސް އިބްރާޙީމް މުޙައްމަދު ޞާލިޙް އުފައްދަވާފައިވާ ރިޔާސީ ކޮމިޝަން ފެއިލްވެފައިވާ ކަމަށާއި ފައިސާ ލިބުނު ކަމަށް ބުނާ މީހުންގެ ލިސްޓުގައި ހިމެނޭ ގިނަ ބަޔަކާއި ސުވާލު ވެސް ކޮށްފައި ނެތް ކަން ވެސް އެނގޭ ކަމަށް ރައްޔިތުންގެ މަޖިލީހުގެ ވިލިމާލެ ދާއިރާގެ އަމިއްލަ މެންބަރު އަޙްމަދު އުޝާމް ވިދާޅުވެއްޖެއެވެ.\nމި ލިސްޓު ރައްޔިތުންގެ މަޖިލީހާ ޚިއްސާކޮށްފައިވަނީ މި މަހުގެ ހަވަނަ ދުވަހުގައެވެ. އިއްޔެ މަޖިލީހުގެ އިދާރާއިން ވަނީ ލިސްޓު އާންމުކޮށްފައިވެއެވެ. އޭގައި 281 ނަމެއް އޮތެވެ. އޭގެ ތެރެއިން 119 މީހަކީ ދައުލަތުގެ އެކި ވަޒީފާތަކުގައި ތިބި މީހުނެވެ. މި މީހުންގެ ތެރޭގައި އިންތިޚާބީ މަގާމުތަކުގައި ތިބި މީހުން ވެސް ހިމެނެއެވެ. އިންތިޚާބީ މަގާމުތައް ނޫނީ ދެން ތިބި މަގާމުތަކުގެ މީހުން ވަކިކުރަން މަޖިލީހުން ހުށަހަޅާފައިވެއެވެ.\nމިކަމާ ގުޅިގެން ކުރީގެ ޑެޕިއުޓީ އެޓާނީ ޖެނެރަލް އުޝާމް ކުރެއްވި ޓްވީޓެއްގައި ވިދާޅުވީ، މިފަދަ ލިސްޓެއް އެކުލަވާލައި އާންމު ކުރަން ވާނީ ކުޑަމިނުން ތުހުމަތު ކުރެވޭ ފަރާތްތަކާ ސުވާލު ކުރުމަށް ފަހު ކަމަށެވެ. ބޮޑެތި ބާރުތަކާއި އެކު އެސެޓް ރެކަވަރީ ކޮމިޝަން އުފެއްދިތާ ދެ އަހަރުވީ އިރު ވެސް މިވަރު ކުރެވިފައި ނެތުމަކީ އެ ކޮމިޝަން ފެއިލް ވުން ކަމަށް އޭނާ ވިދާޅުވިއެވެ.\nމިފަދަ ލިސްޓެއް ހަދައި އާންމުކުރަންވާނީ އެންމެ ކުޑަމިނުން ތުހުމަތު ކުރެވޭ ފަރާތްތަކާ ސުވާލުކުރުމަށްފަހު. ބޮޑެތި ބާރުތަކަކާއެކު އެސެޓް ކޮމިޝަން އުފެއްދިތާ2އަހަރަށްވުރެ ގިނަ ދުވަސް ވެގެންދާއިރު އެވަރުވެސް ކުރެވިފަ ނެތުމަކީ ކޮމިޝަން ފެއިލްވުން. https://t.co/jNtj2KKqow\n— Ahmed Usham (@a_usham) May 12, 2021\nމެއި 13, 2021 12:14\nފެއިލްވީ އެކަންޏެއް ނޫން. ޖިނާއީ ދައުވާއެއް ތިޔަ މީހުންގެ މައްޗަށް އުފުލަންޖެހޭނެ. ޒިންމާދާރުކަމެއް ނެތި ތަހްގީގު ކުރުމެއް ނެތި އެތައް ބަޔެއްގެ އަބުރަށް އަރައިގަތުމަކީ ސީރިއަސް މައްސަލައެއް. ތިޔަ ލިސްޓު ހާމަކުރި އެންމެންގެ މައްޗަށް ދައުވާކުރަންޖެހޭނެ. ހިންގާފައި ތިއޮތީ ބޮޑު ޖަރީމާއެއް. ބަލަންވާވަރަށް ނުބަލައި ހޮވައިގެން ސިޔާސީ ބޭނުމަށް ވަކި ބައެއްގެ ނަން އުނިކޮށްފައި ވަކިބައެއްގެ ނަން އިތުރުކޮށްފައި ލިސްޓެއް ނެރުމަކީ މަގާމުގެ ނާޖާއިޒު ފައިދާ ނަގައިގެން ކޮށްފައި އޮތް ޒިންމާދާރުކަން ކުޑަ އަމަލެއް. މިއީވެސް ބަލަންޖެހޭނެ އަދި މިކަން ކުރި އެންމެން އިސްތިއުފާ ދޭންޖެހޭނެ ކަމެއް.\nމެއި 13, 2021 13:56\nޢިބޫ އައްނި އަބްދުުﷲ ޝާހިދުގެ ނަމެއް ނެތީ ކީއްވެގެންބާ.\nމެއި 13, 2021 16:00\nތިޔަ އައްސަދަކީ ކާކު؟ބޮޑެތި ކޮ ރަޕްޝަން ތަކުގެ ތުހުމަތު އޮތް މީހެއް، މިމީހުންނަށް ކިހިނެއް ވަގުން ހިފޭނީ.


ކޮވިޑް ބައްޔަށް ގިނަ ބަޔަކު ޕޮޒިޓިވް ވުން\nއާދީއްތަ ދުވަހު 1003 މިހުން ވަނީ ބައްޔަށް ޕޮޒިޓިވް ވެފައި\nޕޮޒިޓިވްވީ މީހުންގެ އަދަދު ރަސްމީކޮށް އިއުލާންކުރާނީ އެޗްއީއޯސީން ބާއްވާ ނޫސްވެރިންގެ ބައްދަލުވުމުގައި\n9 މެއި 2021 | އާދީއްތަ 20:09\nކޮވިޑް ބަލީގައި ރާއްޖެއިން 1000 އަށް ވުރެ ގިނަ މީހުން ޕޮޒިޓިވް ވެއްޖެއެވެ.\nއިތުބާރު ހުރި ފަރާތަކުން 'ރާއްޖެއެމްވީ' އަށް މައުލޫމާތު ދިން ގޮތުގައި އާދީއްތަ ދުވަހު 1003 މިހުން ވަނީ ބައްޔަށް ޕޮޒިޓިވް ވެފައެވެ.\nހެލްތް ޕްރޮޓެކްޝަން އެޖެންސީ (އެޗްޕީއޭ)ން ހޮނިހިރު ދުވަހު ހާމަކުރި ތަފާސްހިސާބުތައް ދައްކާ ގޮތުން 24 ގަޑިއިރުގެ ތެރޭގައި 4014 ސާމްޕަލެއް ވަނީ ނަގާފައެވެ. އޭގެ ތެރެއިން 590 މީހުން ޕޮޒިޓިވްވެފައިވާއިރު، މާލެ ސަރަހައްދުން 439 މީހުން، އަތޮޅުތެރޭގެ ރަށްތަކުން 141 މީހުން، ހިންގަމުންދާ ރިސޯޓުތަކުން 09 މީހުން، ސަފާރީތަކުން އެކަކު ޕޮޒިޓިވްވެފައިވެއެވެ.\n8640 އެކްޓިވް ކޭސް ހިމެނޭއިރު، 230 މީހަކަށް ހޮސްޕިޓަލްގައި ދަނީ ފަރުވާ ދެމުން ކަމަށް އެޗްޕީއޭއިން ބުނެއެވެ.\nރާއްޖޭގެ ކޭހުގެ އަދަދު މިހާ މައްޗަށް ގޮސްފައިވާއިރު ރާއްޖޭގައި އިންޑިއާގައި ފެތުރެމުންދާ ކޮވިޑް-19 ވޭރިއަންޓް އުޅުން އެކަށީގެންވާ ކަމަށް އެޗްޕީއޭއިން ބުނެފައިވެއެވެ. އޭގެ ސަބަބުން ރާއްޖެ އަންނަ އެންމެންވެސް ވަކި ފިޔަވަޅުތަކެއްގެ ތެރެއިން ރާއްޖެ އެތެރެވެވޭ ގޮތަށް ހަރުކަށި ފިޔަވަޅުތަކެއް އަޅާފައިވެއެވެ. އެއްރަށުން އަނެއް ރަށަށް ދަތުރުކުރުން ވެސް ވަނީ މަނާކޮށްފައެވެ.\nމާލެ ސަރަހައްދުގައި ވެސް ފިޔަވަޅުތައް ވަރުގަދަކޮށް ސްކޫލްތަކާއި އޮފީސްތައް ވަނީ ބަންދުކޮށްފައެވެ. ރޭގަނޑު 9ން ފެށިގެން ފަތިހު 4ށް ކާފިއު ވެސް ވަނީ އިއުލާން ކޮށްފައެވެ. ގިނަ ފިޔަވަޅުތައް އެޅިނަމަވެސް އާއްމު ރައްޔިތުން ގައިޑްލައިންތަކާ އެއްގޮތަށް އަމަލު ނުކުރާކަމަށްވާނަމަ ނަތީޖާ ނުނެރެވޭނެ ކަމަށާއި، ކޭސްތައް އިތުރުވާނަމަ ފުލް ލޮކްޑައުންއަކަށް ދާން ޖެހިދާނެކަމުގެ އިންޒާރު ވެސް ކަމާ ބެހޭ ފަރާތްތަކުން ވަނީ ދީފައެވެ.\nމައުލޫމަތު ލިބޭ ގޮތުގައި އާދީއްތަ ދުވަހު ޕޮޒިޓިވްވީ މީހުންގެ އަދަދު ރަސްމީކޮށް އިއުލާން ކުރުމަށް ހަމަޖެހިފައިވަނީ އެޗްއިއޯސީން ބާއްވާ ނޫސްވެރިންގެ ބައްދަލުވުމުގައެވެ.


Bitcoin ge agu dhashah: Cryptocurrency ge boom aamedhu shakkeh - Dhiyares\nބިޓްކޮއިންގެ އަގު ދަށަށް: ކްރިޕްޓޮ ކަރަންސީގެ ބޫމާމެދު ޝައްކެއް\nބިޓްކޮއިނުގެ އަގު އުފުލުމަށްފަހު ވެއްޓުނީ ކުއްލިއަކަށް/ ފޮޓޯ: ސްކައިނިއުސް\nބިޓްކޮއިނުގެ އަގު ބާޒާރުގައި ވެއްޓެން ފެށުމާއެކު ކްރިޕްޓޮ ކަރަންސީގެ އަގު އުފުލުނު އުފުލުމާމެދު ޝައްކު އުފެދެން ފަށައިފިއެވެ. މިއީ ފާއިތުވި އަހަރުގެ މާޗު މަހުގެ ފަހުން ބިޓްކޮއިނުގެ އަގު ދަށަށް ދިޔަ ފުރަތަމަ ފަހަރެވެ.\nބްލޫމްބާގުން އެއްކޮށްފައިވާ ހިސާބުތަކަށް ބަލާއިރު ބިޓްކޮއިނުގެ އަގު 6.8 އިންސައްތަ ވެއްޓި 32،359 އެމެރިކާ ޑޮލަރަށްވަނީ ތިރިވެފައެވެ. ކްރިޕްޓޮކަރަންސީގެ ތާރީޚުގައި އެ ބާވަތުގެ ފައިސާއެއްގެ އަގު އެންމެ މައްޗަށް އެރީ ޖެނުއަރީގައި ބިޓްކޮއިނުގެ އަގު 42،000 އެމެރިކާ ޑޮލަރަށް އުފުލިގެންނެވެ.\nބިޓްކޮއިނުގެ އަގަށް އަންނަމުންދާ ބަދަލުތަކުގެ ސަބަބުން 2017 ވަނަ އަހަރު ބިޓްކޮއިނުގެ އަގު ވަރަށް މައްޗަށް އުފުލުމަށްފަހު ކުއްލިއަކަށް ވެއްޓުނު ވެއްޓުމުގެ ހަނދާން އައުވެއެވެ. އަދި ޑޮލަރުގެ ބަލިކަށިކަމާއި އިންފްލޭޝަނުގެ ހިރާސްއަށް ބިޓްކޮއިނުގެ ސަބަބުން ހައްލެއް ލިބޭނެ ކަމުގައި ދެކެވޭ ދެކުމާމެދު އަގަށް އަންނަ ބަދަލާއެކު ޝައްކު އުފެދެން ފަށައިފިއެވެ.\nއެސެޓެއްގެ އަގު ދެގުނައަށް ބޮޑުވާ ހިނދުގައި އެ އެސެޓެއްގެ އަގުން ފައިދާ ހޯދުމަކީ ހަމަ ވަރަށް ޠަބީޢީ ކަމެއް. އެއީ ކޮންމެ ބާވަތެއްގެ އެސެޓެއް ކަމުގައިވީ ނަމަވެސް ދެތިން ހަފުތާ ތެރޭގައި އެސެޓުގެ އަގު އުފުލުމުން އެއިން ފައިދާ ހޯދަން އުޅުމަކީ ވަރަށް އާދައިގެ ކަމެއް.\nސްޓޮކް ޗާޓްސްގެ ސީނިއާ ޓެކްނިކަލް އެނަލިސްޓު ޖޫލިއަސް ޑެ ކެމްޕެނައިރް\nމާހިރުން ވިދާޅުވާ ގޮތުގައި ބިޓްކޮއިނުގެ އަގު ފާއިތުވި އަހަރުގައި އުފުލުމުގެ މައިގަނޑު އެއް ސަބަބަކީ އަވަހަށް ފައިދާ ހޯދުމުގެ ބޭނުމުގައި ބައެއް ފަރާތްތަކުން ބިޓްކޮއިނަށް އިންވެސްޓުކުރުމެވެ. އަދި އަގު ދަށަށް ދިއުމަށް މެދުވެރިވި އެއް ސަބަބަކީ ލިބޭ ފައިދާ ކުޑަވާން ފެށުމުން އިވެސްޓަރުން އިންވެސްޓުކުރުން ހުއްޓައިލުމެވެ.\nބިޓްކޮއިނަށް ދާއީމީ ގޮތެއްގައި މުއައްސަސީ ފެންވަރުގައި އިންވެސްޓުކުރާނެ އިންވެސްޓަރުން ލިބިފައި، އަގަށް އަންނަ ބަދަލުތައް ހުއްޓި އަގު އިސްތިޤުރާރުވެ ހަމަޖެހިއްޖެނަމަ ބިޓްކޮއިނުގެ ދިގުރާސްތާ އަގު 146،000 ޑޮލަރަށް އަރައި ރަނާ ވާދަކުރާ އެސެޓަކަށްވުމަކީ އެކަށީގެންވާ ކަމެއް ކަމުގައި ބްލޫމްބާގުން ބުނެފައިވެއެވެ.


ދެ ފަރާތުން ވާހަކަ ދައްކައިގެން އެއްބަސްވާ ގޮތަކަށް.\nމަތީ ސާނަވީ އިމްތިޙާނަކުން2މާއްދާއިން ދަށްވެގެން "އީ" ގްރޭޑް ލިބިފައިވުމާއެކު، އޭގެ އިތުރުން ހަޔަރ ސެކެންޑްރީ ސްކޫލް ސެޓްފިކެޓް އިމްތިޙާނުގައި "ދިވެހި" މި މާއްދާއިން ދަށްވެގެން "ސީ" ގްރޭޑް ލިބިފައިވުން ނުވަތަ،\nއެޑޯބް ޕްރިމިއަރ ސީ.ސީ، ފޮޓޯ ޝޮޕް ސީ.ސީ، އަދި އިންޑިޒައިން ސީ.ސީ އެކަށީގެންވާ ފެންވަރަށް ބޭނުން ކުރަން އެނގުން.\nއެޕް.އޭ.އެމް އިން ހިންގާ އެކި އެކި ފުޓްބޯޅަ ހަރަކާތްތަކުގައި މެޗް އޮފިޝަލުންނަށް ބޭނުންވާ މަލްޓިމީޑިއާ މެޓީރިއަލް ތައްޔާރުކުރުން.\nޕްރޮމޯޝަނަލް ވީޑިއޯ ތައްޔާރު ކުރުން.\nލީފްލެޓް / ބްރޯޝާ / ބުކްލެޓް ފަދަ ތަކެތި ޑިޒައިންކޮށް ތައްޔާރު ކުރުން.\nޕަވާރ ޕޮއިންޓް ޕްރެޒެންތޭޝަން ތައްޔާރުކުރުން.\nމަޢުލޫމާތު އެއްކުރުމަށް ބޭނުންވާ ފޯމް ނުވަތަ ޓެމްޕްލޭޓް އޮފީސް އެޕްލިކޭޝަން ބޭނުންކޮށްގެން ތައްޔާރުކުރުން.\nމަޤާމަށް ނުހޮވޭ ކެންޑިޑޭޓުންނަށް ސިޓީ ފޮނުވޭނީ އިންޓަވިއުކޮށް ނިމުމަށް ފަހުގައެވެ.މިމަޤާމަށް ހޮވޭ މުވައްޒަފަކު މަސައްކަތް ކުރައްވަން ޖެހިވަޑައިގަންނަވާނީ 08:00 އިން 15:00 އަށެވެ.\n08 އޮގަސްޓް 2019 މެންދުރު 12:00 ގެ ކުރިން، ހުރިހާ ޑޮކިއުމަންޓެއް ފުޓްބޯޅަ އެސޯސިއޭޝަން އޮފް މޯލްޑިވްސްގެ އީމެއިލް ކޮށްދެއްވުން އެދެމެވެ. އީމެއިލް: [email protected]\n1 އޮގަސްޓް 2019\nސުންގަޑި: 08 އޮގަސްޓް 2019 1200


"Dhivehi rayyithunge rakkatherikamah vure, China touristun sarukaarah muhimmitho?\n''ދިވެހި ރައްޔިތުންގެ ރައްކާތެރިކަމަށްވުރެ، ޗައިނާ ޓުއަރިސްޓުން ސަރުކާރަށް މުހިންމީތޯ''\nމުޅި ދުނިޔެއަށް މިހާރު ކުރިމަތިވެފައިވާ އެންމެ ބޮޑު އެއް ނުރައްކަލަކީ، ހަލުއިކަމާއެކު ފެތުރެމުންދާ ނޮވެލް ކޮރޯނާވައިރަސް އެވެ.\nއެބަލި މުޅި ދުނިޔެއަށް ފެތުރެމުންދާއިރު، ދުނިޔޭގެ ހުރިހާ ގައުމުތަކުންވެސް ވަނީ، އެގައުމުގެ ރައްޔިތުންގެ ސަލާމަތާއި ރައްކާތެރިކަމަށްޓަކައި ސަރުކާރުން ވަރުގަދަ ފިޔަވަޅުތަކެއް އަޅައިފައެވެ.\nއެގޮތުން ގައުމީ ފެންވަރުގައި އަޅާފައިވާ ފިޔަވަޅުތަކަށް ބަލާއިރު، ސިޓީތައް ކަރަންޓީނުކޮށްފައިވެއެވެ.\nއަދި އެއާޕޯޓުތަކުން މީހުން ސްކޭން ކުރުމުގެ މަސައްކަތް ކުރަމުންދާއިރު، ގިނަ ގައުމުތަކުން މިހާރު ވަނީ އެބަލި ފުރަތަމަ ފެނުނު ގައުމުކަމަށްވައި ޗައިނާގެ ރައްޔިތުންނަށް ވިސާ ދިނުން މެދުކަނޑާލާފައެވެ. އެގޮތުން ރާއްޖެއާއި އަވައްޓެރި ގައުމެއްކަމަށްވައި ސްރީލަންކާއިން ވެސް ޗައިނާ މީހުންނަށް މިއަދުން ފެށިގެން ވިސާ ދިނުް ވަނީ ހުއްޓާލާފައެވެ.\nއަދ ފަސެންޖަރުން ފިޔަވައި އިތުރު އެއްވެސް ބަޔަކަށް އެއާޕޯޓަށް ވަނުން މިއަދުން ފެށިގެން ވަކި މުއްދަތެއް ނެތްގޮތައް ލަންކާ އިން ވަނީ މަނާކޮށްފައެވެ.\nގައުމުތަކުގެ ރައްޔިތުންގެ ރައްކާތެރިކަމަށް އެގައުމުތަކުން ހަރުދަނާ ފިޔަވަޅުތައް އަޅާފައިވާއިރު، ރާއްޖެއިން އެކަމަށް އެކަށީގެންވާ ފިޔަވަޅުތައް އަޅާފައި ނުވާކަން ފާހަގަކޮށްލަންޖެހެއެވެ.\nރާއްޖެ އަންނަ މީހުން އެއާޕޯޓުގައި ސްކޭންކުރުމަކުން އަދި ސަލާމަތް ވެވޭކަށް ނެތެވެ. ރާއްޖޭގެ ރައްޔިތުންގެ ސަލާމަތާއި ރައްކާތެރިކަން ކަށަވަރުކޮށްދިނުމަކީ ސަރުކާރުގެ ޒިންމާއެކެވެ. ރައްޔިތުންގެ ފުނާރަ ނުރައްކަލަކަށް ވެއްޓިފައިވާ މިދަނޑިވަޅު ގުރުބާންކުރަން ޖެހޭ ކަންކަންވެސް ހުންނަންވާނެއެވެ.\nނޮވެލް ކޮރޯނާވައިރަސް ދުނިޔޭގައި ހަލުއި ކަމާއެކު ފެތުރެމުންދާ މައްސަލައިގައި، ހެތްލް މިނިސްޓަރު އަބްދުﷲ އަމީން ވިދާޅުވެފައިވަނީ، ވައިރަސްގެ މާބޮޑު ނުރައްކަލެއް ރާއްޖެއަށް ނެތް ކަމަށެވެ.\nނަމަވެސް ދުނިޔޭގެ ސިއްހަތު ޖަމުއިއްޔާއިން ބުނެފައިވަނީ، މިވައިރަސް މުޅި ދުނިޔޭގައި ފެތުރުމުގެ ފުރުސަތު ބޮޑުކަމަށެވެ. އެކަމަކު އެ ވައިރަސްގެ ސަބަބުން ރާއްޖެއަށް ނުރައްކާތެރިކަން ނެތް ކަމަށް މިނިސްޓަރު ވިދާޅުވީ ކީއްވެކަމެއް ހާމައެއް ނުކުރައްވައެވެ.\nރާއްޖެއަކީ ފަތުރުވެރިކަމުގެ ސިނާއަތަށް ބަރޯސާވެފައިވާ ގައުމަކަށްވީނަމަވެސް، މިވަގުތައް ޗައިނާ އިން މީހުން އެތެރެވުން ކޮންޓްރޯލްކުރުމަކީވެސް އޮތް ހައްލެއް ކަމަށް ގަބޫލުކުރެވެއެވެ. ސްރީލަންކާގެ ސަރުކާރުން ޗައިނާ މީހުންނަށް ވިސާދިނުން ހުއްޓާލި ގޮތައް ރާއްޖެއިން ވެސް އަމަލުކުރުމަކީ އެބަލިން ރައްކާތެރިވުމަށް އެޅިދާނެ ހަރުދަނާ ފިޔަވަޅެކެވެ.\nދިވެހި ރައްޔިތުންގެ ފުރާނަ ގުރުބާންކޮށް، ވަކި ބަޔަކަށް މަޖާކޮށްލަން ޗުއްޓީ ހޭދަކުރަން ރާއްޖެއިން މިވަގުތު ފުރުސަތު ދީގެން ނުވާނެއެވެ. ރާއްޖެއަކީ ސިއްހީ ވަސީލަތްތައްވެސް މަދު ގައުމަކަށް ވާއިރު، އެފަދަ ނުރައްކާތެރި ބައްޔަކާއި ދިވެހިން ކުރިމަތިލާން ޖެހިއްޖެނަމަ، އެތައް ރައްޔިތުންނެއްގެ ފުރާނަ ގެއްލި ހިނގައިދާނެއެވެ. އިއާދަނުކުރެވޭފަދަ ބޮޑު ގެއްލުމެއް ލިބިދާނެއެވެ. އެހެންކަމުން އެކަމަށް އަވަސް ހައްލެއް ހޯދަން ޖެހެއެވެ.\nމިދިޔަ މަހުގެ ތެރޭގައި ޗައިނާގައި ފެތުރެން ފެށި ކޮރޯނާވައިރަހުގެ ސަބަބުން މަރުވި މީހުންގެ އަދަދު މިހާރު ވަނީ 106އަށް އަރައިފައެވެ. އިއްޔެގެ ނިޔަލަށް އެބަލި ޖެހުނު މީހުންގެ އަދަދު ވަނީ ނިޔަލަށް 4،515 އަށް އަރާފައެވެ. އަދި އެއް ދުވަސްތެރޭގައި އެބަލި 1680 މީހުންނަށް ޖެހިފައިވެއެވެ.\nޗައިނާގެ ކަމާބެހޭ އިދާރާތަކުން މިހާރު ވަނީ ސްކޫލްތަކާއި ޔުނިވާސިޓީތަކުގެ އާ ސެމިސްޓާ ފެށުން ފަސްކޮށްފަ އެވެ. އަދި ރައްޔިތުންނަށް ދެމުންދިޔަ ބައެއް ހިދުމަތްތައް ހުއްޓާލާފައިވާއިރު އެގެ ތެރޭގައި ދަތުރުފަތުރުގެ ހިދުމަތް ހިމެނެއެވެ.\nމިހާ ނުރައްކާތެރި ބައްޔެއް ހަލުއިކަމާއެކު ފެތުރެމުންދާއިރު، ޗައިނާއަކީ ރާއްޖެއަށް އެންމެ ގިނައިން ފަތުރުވެރިން އަންނަ އެއް ގައުމެވެ. އެހެންކަމުން ރާއްޖެއަށް ރައްކާތެރިކަމެއް ނެތެވެ. ދުރާލައި ފިޔަވަޅު އެޅުމުގެ ގޮތުން އެއާޕޯޓުގައި ސްކޭން ކުރަން ފެށިނަމަވެސް، ބައްޔާއި ބެހޭ މައުލޫމާތު އާންމުންނަށް ފޯރުކޮށްދީފައެއް ނުވެއެވެ.\nއަވައްޓެރި ހުރިހާ ގައުމަކުން ވައިރަސް ޖެހިފައިވާ މީހުން ފެނިފައިވާއިރު، ރާއްޖެއަކީ ކޮންމެ ދުވަހަކު އެތައް ބަޔަކު ދުނިޔޭގެ އެކިކަންކޮޅުތަކުން ޒިޔާރަތްކުރާ ގައުމެކެވެ. އެހެންކަމުން ރާއްޖެއިން ވެސް އެބަލި ފެނުމަކީ ވަރަށް ގާތް ކަމެކެވެ.\nވ ރަގަޅު ވާހަކައެއް، ވޮއިސް އިން މިކަހަލަ އިޖުތިމާއީ ލިޔުންތައް ފެންނާތީ ވަރަށް އުފާވޭ. ކުރާ މަސައްކަތަށް ސާބަސް\nކޮވިޑް-19އާއި ގުޅިގެން އިގްތިސާދީގޮތުން ބޮޑެތި ގެއްލުންތަކެއް ދިމާާވާނެ: ރައީސް ޞާލިހް02 weeks ago\nރައީސްގެ ކާރުކޮޅުގެ މައްޗަށް ފެން އެއްޗެއް ބަންޑުންކޮށްލި މައްސަލަ ބަލަނީ 1 1 month ago\nކައްދޫ އެއާޕޯޓު އިންޓަނޭޝަނަލްކޮށް، ގަމު ހޮސްޕިޓަލް ޓާޝަރީ ތަނަަކަށް ބަދަލުކުރާނަން: ރައީސް02 months ago\nމިދިޔަ އަހަރު ކޮރަޕްޝަންގެ ލިސްޓްގައި ރާއްޖޭގެ ކޮރަޕްޝަން އިތުރުވުމުން ހަ ދަރަޖަ ފަހަތަށް ވެއްޓިއްޖެ 12months ago\nޖިންސީ ގޯނާގެ މައްސަލަ ބޮޑުވެފައިވަނީ ޒަމާނުއްސުރެ އެކަމާއި މެދު އަޅާނުލާ އޮތުމުން: ރައީސް ޞާލިހު02 months ago\nޖިންސީ ގޯނާގެ މައްސަލަތަކަށް އޮތީ ޒީރޯ ޓޮލަރެންސް: ރައީސް02 months ago\n12 ބިލިޔަން ރުފިޔާއިން ބަޖެޓް ދަރަނިވެރިވާނެކަމަަށް ލަފާކުރެވޭ: އަމީރު020 minutes ago


14 dhuvahuge mudhatha Addu city lockdown kuran ninmaifi | Hathaavees\n14 ދުވަހުގެ މުއްދަތަށް އައްޑޫސިޓީ ލޮކްޑައުން ކޮށްފި\nމެއި 9, 2020 ހަތާވީސް އޮންލައިން\nއައްޑުސިޓި ހަންކެޑެ ބްރިޖް ސަރަހައްދު/ ފޮޓޯ- ހޮޓެލިއާ މޯލްޑިވްސް\nކޮވިޑް19 ގެ ފުރަތަމަ ކޭސް އައްޑޫސިޓީ އިން ފެނުމާއި ގުޅިގެން މިއަދުން ފެށިގެން 14 ދުވަހުގެ މުއްދަތަށް އައްޑޫސިޓީ ލޮކްޑައުން ކުރަން ނިންމާފައިވާ ކަމަށް އައްޑޫސިޓީ ކައުންސިލުން ހާމަކޮށްފިއެވެ.\nއައްޑޫ ސިޓީ ކައުންސިލުން އޮންލައިންކޮށް މިއަދު ބޭއްވި ނޫސްވެރިންގެ ބައްދަލުވުމުގައި އެ ސިޓީގެ މޭޔަރު އަބްދުﷲ ސޯދިގު (ސޯބެ) ވިދާޅުވީ، އައްޑޫ ލޮކްޑައުން ކުރަން ނިންމީ، އެޗްޕީއޭއިން އެގޮތަށް އެންގުމުން ކަމަށެވެ. ސޯބެ ވަނީ މީގެކުރިން ވެސް އައްޑޫ ސިޓީ އިން އެކަމުގައި ހާއްސަ ފިޔަވަޅުތަކެއް ގެންގުޅުުނުކަން ފާހަގަކުރައްވާފައެވެ. އަދި ވިދާޅުވީ ޑެލިވަރީ ކުރުމާއި އެއް އަވަށުން އަނެއް އަވަށަށް ދިއުމުގައި ނަގަން ޖެހޭ ހުއްދަތައް ނެގުމަކީ ވެސް ކުރިން އަޅާފައިވާ ފިޔަވަޅުތަކުގެ ތެރޭގައި ހިމެނޭ ކަމެއް ކަމަށެވެ.\nނަމަވެސް އައްޑޫ ސިޓީ އިން ކޮވިޑް19 އަށް މީހަކު ޕޮޒިޓިވްވުމާއި އެކު އެ ހާލަތު ބަދަލުވެސް ކުރިން އަޅާފައިވާ ފިޔަވަޅުތައް ވަރުގަދަ ކުރުމަށް ނިންމާފައިވާ ކަމަށް އޭނާ ވިދާޅުވިއެވެ. ޑިރެކްޓަރުި ޖެނެރަލް އޮފް ޕަބްލިކް ހެލްތު މައިމޫނާ އަބޫބަކުރުގެ އެންގެވުމާއި އެކު މިއަދުން ފެށިގެން އެއްވެސް މީހަކަށް ގެއިން ބޭރަށް ނިކުތުމުގެ ފުރުސަތު ނޯންނާނެ ކަމަށް ސޯބެ ވިދާޅުވިއެވެ.\n"ވަރަށް ގިނަ ދަތިތަކާ ދިމާވާނެ. ހުރިހާ ބޭފުޅުން ތިއްބަވަންވާނީ ގޭގައި. ގޭން ނުކުންނަން ވާނީ ހުއްދަ ލިބިގެން،" ސޯބެ ވިދާޅުވިއެވެ.\nސޯބެ ވިދާޅުވީ އައްޑޫ ސިޓީގެ އެއް ރަށުން އަނެއް ރަށަށް ދިއުމުގެ އެއްވެސް ފުރުސަތެއް ނޯންނާނެ ކަމަށެވެ. އެހެން އެއްވެސް ރަށަކުން އައްޑޫގެ އެއްވެސް ރަށަކަށްވެސް މީހަކަށް އެރުމުގެ ފުރުސަތެއް ނޯންނާނެ ކަމަށް ވެސް ސޯބެ ވިދާޅުވިއެވެ. ސޯބެ ވިދާޅުވީ މިކަމުން އަރައިގަނެވޭނީ އެންމެން ވެސް އެއްބައިވެގެން ކަމަށެވެ. އަދި އެންމެންގެ އެހީތެރިކަމާ އެކީގައި ކަމަށެވެ.\n"ހުރިހާ އެންމެން، ވިޔަފާރިވެރިންގެ އެހީތެރިކަން ބޭނުން ވާނެ. އަމިއްލަ ފަރުދުންގެ އެހީތެރިކަން ވެސް ބޭނުން ވާނެ. މިކަމުން އަޅުގަނޑުމެންނަށް އަރައިގަނެވޭނެ،" ސޯބެ ވިދާޅުވިއެވެ.\nއައްޑޫ އިން މިއަދު ކޮވިޑަށް މީހަކު ޕޮޒިޓިވް ވެފައިވާއިރު އެމީހާއަކީ ހާޓްއެޓޭކެއް ޖެހިގެން އައްޑޫ އިކުއިޓޯރިއަލް ހޮސްޕިޓަލަށް ގެނައުމަށް ފަހު އިތުރު ފަރުވާއަށް މާލެ ގެންދިޔަ މީހެކެވެ. އޭނާ ކޮވިޑް19 އަށް ޕޮޒިޓިވްވި ކަން އެނގުނީ ފަރުވާއަށް އައިޖީއެމްއެޗަށް ގެންދާ މީހުން ކޮވިޑް-19 އަށް ޓެސްޓު ކުރުމަށް ހަމަޖެހިފައިވާ އުސޫލުން ހެދި ޓެސްޓު ޕޮޒިޓިވްވުމާއި ގުޅިގެންނެވެ. ބައްޔަށް ޕޮޒިޓިވްވި މީހާ އަކީ މާޗް 10 ވަނަ ދުވަހު އައްޑޫއަށް ރިސޯޓަކުން އައި މަރަދޫފޭދޫ މީހެކެވެ.\nPrevious ވެމްކޯ ކޯލް ސެންޓަރު މުވައްޒަފަކު ކޮވިޑް19 އަށް ޕޮޒިޓިވްވެއްޖެ\nNext އައްޑޫ ސިޓީގައި ކޮމިއުނިޓީ ސްޕްރެޑެއް ނެތް ކަމަކަށް ގަބޫލެއް ނުކުރެވޭ: ސޯބެ\nމެންބަރު ޔާސިރު، ވިދާޅުވީ އެމްޑީޕީ އާއެކު މުޅި އުތުރު ދެމިގަންނާނެ ކަމަށް\nސެޕްޓެމްބަރު 27, 2020\nފަތުރުވެރިކަމުން ހަގީގީ ނަފާ ލިބޭނީ ބޮޑެތި މުސާރަ ލިބޭ ވަޒީފާތައް ދިވެހިންނަށް ލިބިގެން: މިނިސްޓަރު\nކޮރަޕްޝަނާއި ގުޅިގެން ޔާމީން އެކަނި ޖަލުގައި އޮންނާކަން ނުޖެހޭ، އެންމެންގެ މައްސަލަތައް ދަނީ ބަލަމުން\nޒިކުރާ މިސްކިތް ހަވާލުކޮށްފައި އޮތީ މާލިއްޔަތު ގަވާއިދާ އެއްގޮތަށް: އެސްޖޭގެ ވަކީލުން\nދެމެހެއްޓެނެވި ސިނާއަތަކަށް ފަތުރުވެރިކަން ހެދީ މުވައްޒަފުންނާއި ކުންފުނިތަކުން: ރައީސް


ކޮވިޑް-19 އާ ގުޅިގެން ޔޫއޭއީ އިން ރާއްޖެއަށް ދިން 77.3 މިލިއަން ރުފިޔާގެ ތަކެތީގެ އެހީއަށް މިނިސްޓަރ ޝާހިދު ޝުކުރު އަދާކުރައްވައިފި - MFA\nކޮވިޑް-19 އާ ގުޅިގެން ޔޫއޭއީ އިން ރާއްޖެއަށް ދިން 77.3 މިލިއަން ރުފިޔާގެ ތަކެތީގެ އެހީއަށް މިނިސްޓަރ ޝާހިދު ޝުކުރު އަދާކުރައްވައިފި\nލިޔުނީ: ޖޫން 08 2020\nކޮވިޑް-19 އާ ގުޅިގެން ޔުނައިޓެޑް އަރަބް އެމިރޭޓްސް އިން 77.3 މިލިއަން ރުފިޔާގެ މެޑިކަލް އިކުއިޕްމަންޓް ދިވެހިރާއްޖެއަށް ހަދިޔާކުރުމާ ގުޅިގެން ފޮރިން މިނިސްޓަރ އަބްދުﷲ ޝާހިދު ޔޫއޭއީ އަށް ޝުކުރު އަދާކުރައްވައިފިއެވެ.\nޔޫ.އޭ.އީއިން ހަދިޔާކުރި ތަކެތީގެ ތެރޭގައި ހިމެނެނީ ރިއަލް ޓައިމް ޕީސީއާރް ސިސްޓަމްސް، ޕީސީއާރް އެކްސްޓްރެކްޝަން މެޝިން، ކޮވިޑް-19 ޑައިގްނޯސްޓިކް އެކްސްޓްރެކްޝަން ކިޓް، 30 ހާސް ޓެސްޓް ހެދޭނެ ޕީސީއާރް ކިޓް، ޕީޕީއީ (ޑިސްޕޯސަބަލް ކަވަރޯލްސް، ޝޫ ކަވަރ، ފޭސް މާސްކް، ފޭސް ޝީލްޑް، މާސްކް އަދި އަންގި ހިމެނޭ ގޮތަށް) އަދި ހޭންޑް ސެނިޓައިޒަރ އެވެ. މީގެ ތެރޭގައި ހިމެނޭ ޕީ.ސީ.އާރް މެޝިނުން ގަޑިއަކު 96 ޓެސްޓް ހެދޭނެއެވެ. އަދި މިއާއެކު ރާއްޖޭގައި ކޮވިޑް-19 އަށް ޓެސްޓްކުރުމުގެ ސްޕީޑް އަވަސްވެ، ބައްޔާ ދެކޮޅަށް ކުރަމުންދާ މަސައްކަތްތަކަށް އިތުރު ހަލުވިކަމެއް ލިބިގެންދާނެއެވެ.\nކޮވިޑް-19 އާ ދެކޮޅަށް ރާއްޖެއިން ކުރާ މަސައްކަތަށް ހިލޭ އެހީގެ ގޮތުގައި ޔޫ.އޭ.އީ އިން ފޯރުކޮށްދިން މި އެހީގެ ތަކެތީގެ ބަރުދަނުގައި 70 ޓަނު ހުރިއިރު، މިތަކެތި މިއަދު ރާއްޖެ ގެނެސްފައިވަނީ މިކަމަށް ޚާއްސަކޮށް ޔޫ.އޭ.އީއިން ފޮނުވި ޚާއްސަ މަތިންދާބޯޓެއްގައެވެ.\nމިދިޔަ އެޕްރީލް މަހުގެ 10 ވަނަ ދުވަހު މިނިސްޓަރ ޝާހިދު ވަނީ ޔޫ.އޭ.އީ ގެ ފޮރިން މިނިސްޓަރ ޝައިޚް އަބްދުﷲ ބިން ޒައިދް އަލް ނަޙްޔާން އާއި ފޯނުން ގުޅުއްވައި، ރާއްޖޭގެ ޙާލަތާ ބެހޭ މައުލޫމާތު ހިއްސާކުރައްވާފައެވެ. އަދި ކޮވިޑް-19 އާ ދެކޮޅަށް ރާއްޖެއަށް ބޭނުންވާ އެހީތެރިކަމާ ބެހޭ މައުލޫމާތު ޔޫ.އޭ.އީ ސަރުކާރަށް އެދުވަހު މިނިސްޓަރ ޝާހިދު ވަނީ އަރުވާފައެވެ.\nމިނިސްޓަރ ޝާހިދު ވަނީ ޔޫ.އޭ.އީގެ ވެރިންނާއި، ސަރުކާރާއި އަޚުވަންތަ ރައްޔިތުންނަށް މިއަދު ފޮނުއްވި އެހީއަށްޓަކައި ވަރަށް ޚާއްސަ ޝުކުރެއް އަދާކުރައްވާފައެވެ. ޔޫއޭއީ އިން ހަދިޔާކުރި ތަކެތީގެ ސަބަބުން ކޮވިޑް-19 އަށް ޓެސްޓްކުރުމުގެ ޤާބިލްކަން އިތުރުކުރެވި، ޓެސްޓް ކުރެވޭ މިންވަރު އިތުރުކުރެވޭނެއެވެ. އަދި މިއީ މިހާރު އަޅާފައިވާ ފިޔަވަޅުތަކަށް ލުޔެއް ދީ، 'ނިއު ނޯމަލް' އާ ދިމާއަށް ރާއްޖެއިން މިސްރާބު ޖަހާފައިވާ މިދަނޑިވަޅުގައި މިމަސައްކަތަށް ލިބުނު އިތުރު ކުރިއެރުމެކެވެ.\nދިވެހި ރައްޔިތުންނަށް ބޭނުމެއް ޖެހޭ ކޮންމެ ހިނދެއްގައި ރާއްޖެއަށް އެހީތެރިވުމަށް ޔޫ.އޭ.އީ ސަރުކާރުން ދެއްވާ ޚާއްސަ އަހައްމިއްޔަތުކަމަށް ދިވެހި ސަރުކާރުން ޝުކުރު އަދާކުރެއެވެ. 1970 ގެ އަހަރުތަކުގެ ފަހުކޮޅުން ފެށިގެން ޔޫއޭއީ ސަރުކާރުން އަންނަނީ ރާއްޖެއަށް އެކި ގޮތްގޮތުން އެހީތެރިވަމުންނެވެ. ޚާއްސަ ގޮތެއްގައި ރާއްޖޭގެ އުމްރާނީ ތަރައްޤީއަށް އެޤައުމުން ފޯރުކޮށްދޭ އެހީތެރިކަން ފާހަގަކޮށްލެވެއެވެ. އަދި މިދިޔަ މާޗް މަހުގެ9ވަނަ ދުވަހުވެސް ހިލޭ އެހީގެ ގޮތުގައި ޔޫ.އޭ.އީ އިން ރާއްޖެއަށް 771 މިލިއަން ރުފިޔާ ދިނުމުގެ އެއްބަސްވުމުގައި މިނިސްޓަރ ޝާހިދު ވަނީ އަބޫދާބީގައި ސޮއިކުރައްވާފައެވެ.\nރައީސުލްޖުމްހޫރިއްޔާ އިބްރާހިމް މުހައްމަދު ސާލިޙް 2018 ނޮވެމްބަރު 17 ވަނަ ދުވަހު ވެރިކަމާ ހަވާލުވެވަޑައިގެންނެވި ފަހުން ދިވެހިރާއްޖެއާ ޔޫ.އޭ.އީ އާ ދެމެދު އޮންނަ ގުޅުން ވަނީ ވަރަށް ބޮޑުތަނުން އިތުރަށް ހަރުދަނާވެފައެވެ. މިހާތަނަށް އެމަނިކުފާނު ޔޫއޭއީއަށް2ފަހަރެއްގެ މަތިން ޒިޔާރަތްކުރައްވާފައިވެއެވެ.\nއަދި ފޮރިން މިނިސްޓަރ އަބްދުﷲ ޝާހިދުވެސް އެމަނިކުފާނު މަގާމާ ހަވާލުވެވަޑައިގެން ރާއްޖެއިން ބޭރަށް ކުރެއްވި ފުރަތަމަ ދަތުރުފުޅުގައި ޔޫއޭއީއަށްވެސް ވަޑައިގެންފައިވެއެވެ. އޭގެ ފަހުން އެކި ފަހަރުމަތިން ޔޫއޭއީއަށް ވަޑައިގެން އެގައުމުގެ އިސް ބޭފުޅުންނާއި ބައްދަލުކުރައްވައި، މަޝްވަރާތައް ބާއްވަވާފައިވެއެވެ.


ބްރައިޓަން އާއި ވާދަކޮށް މެންޗެސްޓަރ ސިޓީ މެޗު ކާމިޔާބުކޮށްފި ބްރައިޓަން އާއި ވާދަކޮށް މެންޗެސްޓަރ ސިޓީ މެޗު ކާމިޔާބުކޮށްފި\nބްރައިޓަން އާއި ވާދަކޮށް މެންޗެސްޓަރ ސިޓީ މެޗު ކާމިޔާބުކޮށްފި\nއިންގްލިޝް ޕްރިމިއަރ ލީގުގައި މެންޗެސްޓަރ ސިޓީ އާއި ބްރައިޓަން އެންޑް ހޯވް އެލްބިއަން ބައްދަލުކުރިމެޗް ސިޓީ ކާމިޔާބުކޮށްފިއެވެ. ސިޓީގެ އިއްތިހާދު ސްޓޭޑިއަމްގައި ރޭ ކުޅުނު މިމެޗް އެޓީމް ކާމިޔާބުކުރީ އެއް ލަނޑު ސުންލަނޑުންނެވެ.\nމިމެޗްގައި ސިޓީއިން ޖެހި ހަމައެކަނި ލަނޑު ފުރަތަމަ ހާފް ނިމެނިކޮށް ޖަހާދިނީ ފިލް ފޯޑަންއެވެ. މިއީ ސިޓީގެ ކެޕްޓަން ކެވިން ޑި ބްރުއިނަރ ތަނަވަސްކޮށްދިން ފުރުސަތެއްގައި ފޯޑަން ޖެހި ލަނޑެކެވެ. މިމެޗަކީ ސިޓީއަށް ވަރަށް ފަސޭހަ މެޗަކަށް ވާނެކަމަށް ހީކުރެވުނު ނަމަވެސް މިމެޗް އެވެން ދިޔައީ ހީކުރިވަރަށްވުރެ އުނދަގޫ މެޗަކަށެވެ. އަދި ލަނޑު ޖަހާނެ ގިނަ ފުރުސަތު ތަކެއް ތަނަވަސް ކުރި ނަމަވެސް ބްރައިޓަންގެ ޑިފެންސަށް ކުޅޭ ކުޅުންތެރިންވަނީ ގިނަ ހަމަލާތައް ހުއްޓުވާފައެވެ. އަދި ބްރައިޓަންގެ ކީޕަރ ރޮބަރޓް ސަންޗޭޒްވަނީ މިމެޗްގައި މޮޅު ކުޅުމެއް ދައްކާ ގިނަ ހަމަލާތަކެއް ދިފާއުވެސް ކޮށްފައެވެ. މިމެޗްގެ ފަހު ވަގުތު ކޮޅުގެ ތެރޭގައި ސިޓީއަށް ޕެނަލްޓީއެއްވެސް ލިބުނެވެ. ނަމަވެސް ރަހީމް ސްޓަރލިން ފޮނުވާލި ޕެނަލްޓީ ދިޔައީ ބޭރަށެވެ. މިމެޗްގެ ދެވަނަ ހާފްގައި ބްރައިޓަންއިންވެސް ރަގަޅު ކުޅުމެއް ދައްކާ ސިޓީގެ ގޯލަށް ނުރައްކާ ކުރިއެވެ.\nމިކާމިޔާބީއާއެކު ސިޓީ މިހާރުވަނީ ޕޮއިންޓް ތާވަލްގެ ތިން ވަނައަށް ކުރިއަށް ޖެހިލާފައެެވެ. އެއީ މިހާތަނަށް ކުޅުނު 16 މެޗުން ލިބިފައިވާ 32 ޕޮއިންޓާއެކުއެވެ. އަދި ތާވަލްގެ ކުރީގައި އުޅޭ އެހެން ޓީމް ތަކަށްވުރެ އެއްމެޗް މަދުން ކުޅެފައިވުމުން އެޓީމް ނުކުޅެ އޮތް މެޗުން މޮޅުވެއްޖެނަމަ ތާވަލްގެ އެއްވަނައިގާ އޮތް މެންޗެސްޓަރ ޔުނައިޓެޑާއި އެއް ޕޮއިންޓަށް ގާތް ކުރެވޭނެއެވެ.\nމެޗަށްފަހު ވާހަކަ ދައްކަމުން ސިޓީގެ ކޯޗު ޕެޕް ގާޑިއޯލާ ހާމަކުރިގޮތުގައި މިމެޗަކީ ވަރަށް އުނދަގުވާނެ މެޗެއްކަން ކުރިންވެސް އަންދާޒާ ކުރެވިފައިވާ ކަމަށާއި ބްރައިޓަން އިން މިމެޗްގައި މޮޅު ކުޅުމެއް ދައްކާފައިވާކަމަށެވެ. މިކަހަލަ އުނދަގޫ މެޗްތަކުން މޮޅުވުން ވަރަށް މުހިންމު ކަމަށްވެސް ޕެޕް ހާމަކުރިއެވެ. ބްރައިޓަންގެ ކޯޗު ގްރަހަމް ޕޮޓަރ ހާމަކުރިގޮތުގައި މެޗުގައި އޭނާގެ ޓީމުން ދެއްކި ކުޅުމާމެދު ފަހުރުވެރިވާ ކަމަށެވެ. މިގޮތުން ހުރިހާ ކުޅުންތެރިންވެސް ރަގަޅަށް ޑިފެންސް ކުރުމުގެ އިތުރުން ލިބުނު ފުރުސަތު ތަކުގައި ހަމާލާވެސް އުފައްދާފައިވާކަން އޭނާ ފާހަގަ ކުރިއެވެ.


"Libey" In 500ml Sanitizer 89 Rufiya Ah Vikkan Fashaifi - Vaguthu\n"ލިބޭ" އިން 500އެމްއެލް ސެނެޓައިޒާ 89 ރުފިޔާއަށް ވިއްކަން ފަށައިފިއެވެ.\nއޮންލައިންކޮށް ތަފާތު ގިނަ މުދާ ހޯލްސޭލް ކޮށާއި ރީޓެއިލްކޮށް ވިއްކުމުގައި އާއްމުންގެ އިތުބާރު ހޯދާފައިވާ "ލިބޭ" އިން ވިއްކަމުން ގެންދަނީ "ލަމްބޯ" ބްރޭންޑްގެ ސެނެޓައިޒާއެވެ.\n"ލިބޭ" ގެ އޮފިޝަލަކު މިއަދު "ވަގުތު" އަށް މައުލޫމާތު ދެމުން ވިދާޅުވީ އެކުންފުނިން ވިއްކަމުން ގެންދާ ސެނެޓައިޒާ އަކީ މިހާރުގެ ހާލަތައް ބަލާއިރު ބޭނުން ކުރަން ވަރަށް ރަނގަޅު އަދި އަގުހެޔޮ ސެނެޓައިޒާއެއް ކަމަށެވެ.\n"މިއީ އަވައްޓެރި ގިނަ ގައުމުތަކުގައި ވެސް އާއްމުންގެ އިތުބާރު ލިބިފައިވާ އަދި ނަން މިސަރަހައްދުގެ ގައުމުތަކުގެ ހޮސްޕިޓަލްތަކުގައި ވެސް ބޭނުން ކުރާ ބްރޭންޑެއްގެ ސެންޓައިޒާއެއް. ލަމްބޯ ސެނެޓައިޒާގައި %75 އަލްކަހޯލް ހުންނާނެ. މިއީ ސެނެޓައިޒާ ޖެލްއެއް. ނަމަވެސް ހުންނާނީ ލިކްއިޑް ގޮތައް ކޮންމެވެސް ވަރަކަށް ދިޔައިކޮށް. އެހެންވެ އެއީ ވެސް މިސެނެޓައިޒާ އާއްމުންގެ މެދުގައި މަގުބޫލުކަން ހޯދާފައިވާ އެއްސަބަބު." އޮފިޝަލް ވިދާޅުވިއެވެ.\n"ލިބޭ" ގެ އުފެއްދުންތައްބައްލަވައިގަތުމާއި އިތުރު މަޢުލޫމާތު ސާފުކުރެއްވުމަށް، 9759452 ނަމްބަރު ފޯނަށް ގުޅުމަށް ނުވަތަ "ލިބޭ"ގެ ފޭސްބުކް ޕޭޖަށް މެސެޖެއް ކޮށްލުމަށް އެކުންފުނިން އެދެއެވެ.\n"ލިބޭ" އިން ވިއްކާ ހުރިހާ ޕްރޮޑަކްޓެއް ވެސް މާލެއާއި ހުޅުމާލެ އަދި ވިލިމާލެ އިން ބައްލަވައިގަންނަވާ ފަރާތްތަކަށް އިތުރު އަގަކާއި ނުލާ ޑެލިވަރީ ކޮށްދިނުމުގެ ޚިދުމަތް "ލިބޭ" އިން ފޯރުކޮށްދެއެވެ. ރަށްރަށަށް ފޮނުވަން ބޭނުންވާ ނަމަ ބޯޓާއި ހަމައަށް އޯޑަރު ގެންގޮސްދޭނެއެވެ.


Raees Yamin maadhamaa India ah vadaiganna vanee - vNews.mv\nރައީސް ޔާމީން މާދަމާ އިންޑިއާއަށް ވަޑައިގަންނަވަނީ\n25 April 2016, 16:11\nއިންޑިއާގެ ކުރީގެ ރައީސް ޑރ. އޭޕީޖޭ އަބްދުލްކަލާމުގެ ހަނދާނުގައި ދެވޭ އެވޯޑެއް ރައީސް އަބްދުﷲ ޔާމިނަށް ލިބިވަޑައިގަންނަވާތީ އެ އެވޯޑާއި ހަވާލުވެވަޑައިގަތުމަށް ރައީސް މާދަމާ އިންޑިއާ އަށް ވަޑައިގަންނަވާ ގޮތަށް ހަމަޖެހިއްޖެ އެވެ.\nރައީސް ޔާމީނަށް މި އެވޯޑް އެރުވުމަށް ހަމަޖެހިފައިވަނީ ދަ ޑޭލް ވިއު ފައުންޑޭޝަންގެ 39 ވަނަ އަހަރީ ދުވަސް ފާހަގަ ކުރުމަށް މިމަހުގެ 27 ވަނަ ދުވަހު އިންޑިއާގެ ޓްރިވެންޑްރަމްގައި ބާއްވާ ހާއްސަ ރަސްމިއްޔާތުގަ އެވެ.\nރައީސް ޔާމީނަށް ލިބިވަޑައިގަންނަވަނީ "ޑރ. ކަލާމް ސްމްރިތީ އިންޓަނޭޝަނަލް އެކްސެލެންސް އެވޯޑް" އެވެ. ރައީސް ޔާމީނަކީ މި އެވޯޑް ލިބިވަޑައިގަންނަވާ ފުރަތަމަ ބޭފުޅާ އެވެ.\nޑރ. ކަލާމަށް ހެޔޮ އެދޭ ފަރާތްތަކަކުން އުފައްދާފައިވާ "ކަލާމް ސްމްރިތީ އޮގަނައިޒޭޝަން" އިން މި އެވޯޑް ދެނީ އިގްތިސޯދީ، ތައުލީމީ، ތަރައްގީ، ލީޑަޝިޕް އަދި ސައިންސްގެ ދާއިރާ އިން ފާހަގަކޮށްލެވޭ މަސައްކަތްތަކެއް ކުރައްވާ ބޭފުޅުންނަށެވެ.\nކަލާމްގެ ހަނދާނުގައި ދޭން ފަށާފައިވާ ޑރ. ސްމިރިތީ އެވޯޑް ތައާރަފްކުރީ މިދިޔަ އަހަރު އެވެ. ސައިންސްގެ ދާއިރާ އިން މިދިޔަ އަހަރު މި އެވޯޑް ހޯދީ އިންޑިއާ ސްޕޭސް ރިސާޗް އޯގަނައިޒޭޝަންގެ ސައިންސް ވެރިއެއް ކަމުގައިވާ އެން ވަލާމަތި އެވެ.


ސްޓޫޑެންޓް ލޯން ސްކީމު ދޫކުރުމާ ގުޅޭ ނިޒާމުގައި ވިޔަފާރިތަކުގެ ބައިވެރިވުން ހިމަނަނީ ސްޓޫޑެންޓް ލޯން ސްކީމު ދޫކުރުމާ ގުޅޭ ނިޒާމުގައި ވިޔަފާރިތަކުގެ ބައިވެރިވުން ހިމަނަނީ\nސްޓޫޑެންޓް ލޯން ސްކީމު ދޫކުރުމާ ގުޅޭ ނިޒާމުގައި ވިޔަފާރިތަކުގެ ބައިވެރިވުން ހިމަނަނީ\nމަތީ ތަޢުލީމަށް ދަރިވަރުންނަށް ލޯނު ދޫކުރުމަށް ސަރުކާރުން ގެންގުޅޭ ނިޒާމުގައި ވިޔަފާރިތަކުގެ ބައިވެރިވުން ހިމަނާ މި ނިޒާމު ފުޅާކުރުމުގެ މަސައްކަތް ކުރަމުންދާކަމަށް މިނިސްޓަރ އޮފް ހަޔަރ އެޑިއުކޭޝަން ޑރ. އިބްރާހީމް ޙަސަން ވިދާޅުވެއްޖެއެވެ.\nހަޔަރ އެޑިއުކޭޝަން މިނިސްޓަރ މިހެން ވިދާޅުވީ، ކްލިކް ކޮލެޖުން މެލޭޝިއާގެ ސެގީ ޔުނިވަރސިޓީގެ ޑިގްރީ އާއި މާސްޓާރސް ޑިގްރީ ޕްރޮގްރާމް އިފްތިތާޙްކުރުމަށް ބޭއްވި ރަސްމިއްޔާތުގައި ވާހަކަފުޅުދައްކަވަމުންނެވެ.\nކްލިކް ކޮލެޖުން ކުރިއަށްގެންދިއުމަށް ނިންމާފައިވާ މެލޭޝިއާގެ ސެގީ ޔުނިވަރސިޓީގެ ޑިގްރީ އާއި މާސްޓާރސް ޑިގްރީ ޕްރޮގްރާމްތައް އިފްތިތާޙްކުރުމަށް ބޭއްވި ޚާއްސަ ރަސްމިއްޔާތެއްގައި މި ޕްރޮގްރާމް އިފްތިތާޙްކޮށްދެއްވީ މިނިސްޓަރ އޮފް ހަޔަރ އެޑިއުކޭޝަން ޑރ. އިބްރާހިމް ޙަސަނެވެ. މި ޕްރޮގްރާމްގެ ދަށުން ބެޗެލަރސް އޮފް ބިޒްނަސް މެނޭޖްމަންޓުގެ3ކޯހަކާއި މާސްޓަރސް އޮފް ބިޒްނަސް މެނޭޖްމެންޓުގެ ކޯހެއް ވަނީ އިފްތިތާޙްކޮށްފައެވެ.\nމި ޕްރޮގްރާމް އިފްތިތާޙްކުރުމަށް ބަނޑޮސް މޯލްޑިވްސްގައި ބޭއްވި ރަސްމިއްޔާތުގައި ވާހަކަފުޅުދައްކަވަމުން، މިނިސްޓަރ އޮފް ހަޔަރ އެޑިއުކޭޝަން ޑރ. އިބްރާހިމް ހަސަން ވަނީ މި ސަރުކާރުން މަތީ ތަޢުލީމުގެ ދާއިރާއިން ފަހި ފުރުސަތުތަކެއް ފަހިކޮށްދިނުމަށް ގިނަ މަސައްކަތްތަކެއް ކުރުމުންދާކަމަށެވެ. އެގޮތުން ރަނގަޅު ނަތީޖާ ހޯދާ ދަރިވަރުންނަށް މަތީ ތަޢުލީމުގެ ލޯނުގެ އިންޓްރެސްޓް ރޭޓް ކުޑަކޮށް، ހިލޭ ޑިގްރީ ފެންވަރަށް ކިޔެވޭނެ އިންތިޒާމު މި ސަރުން ހަމަޖައްސަވާފައިވާކަން މިނިސްޓަރ ފާހަގަކުރެއްވިއެވެ.\nސަރުކާރުގެ އަމާޒަކީ ހަރުދަނާ އަދި ކޮލިޓީ ރަނގަޅު ތަޢުލީމީ ނިޒާމެއް ފޯރުކޮށްދިނުންކަން ފާހަގަކުރައްވާ މިނިސްޓަރ ވަނީ މި މަސައްކަތުގައި ލޯނު ހޯދުމުގައި ދަތިތައް ހުރިކަން ފާހަގަކުރައްވާފައެވެ. މިނިސްޓަރ ވިދާޅުވީ މިކަން ހައްލުކުރުމަށްޓަކައި، މަތީ ތަޢުލީމަށް ކިޔެވުމަށް ދަރިވަރުންނަށް ލޯނު ދޫކުރުމަށް ސަރުކާރުން ގެންގުޅޭ ނިޒާމުގައި ވިޔަފާރިތަކުގެ ބައިވެރިވުން ހިމަނާ މި ނިޒާމު ފުޅާކުރުމުގެ މަސައްކަތް ކުރަމުންދާކަމަށެވެ. އަދި މި ނިޒާމުގައި ވިޔަފާރިތަކުގެ ބައިވެރިވުން އިތުރުކުރުމަށް އެ ފަރާތްތަކާއެކު މަޝްވަރާތައް ކުރިއަށްގެންދިއުމަށް ނިންމާފައިވާކަމަށްވެސް ހަޔަރ އެޑިއުކޭޝަން މިނިސްޓަރ ވިދާޅުވިއެވެ.\n"މި ސަރުކާރުން މަތީ ތަޢުލީމަށް ބޮޑު އަހަންމިއްޔަތުކަމެއްދޭ. އެގޮތުން ލޯނު ހޯދުމަށް ފަހި މަގުތަކެއް މި ސަރުކާރުން ފަހިކޮށްދީފައިވޭ. އެގޮތުން ކޮލިޓީ ތަޢުލީމެއް ޔަޤީންކުރުމަށް މިއަދު އަޅުގަނޑުމެން މިގެންގުޅޭ ފަންޑިންގް މޮޑެލްސް ނޫން މޮޑެލްސްތަކެއް ބޭނުންވޭ. އެގޮތުން މަތީ ތަޢުލީމަށް ދަރިވަރުންނަށް ލޯނު ދޫކުރުމަށް ސަރުކާރުން ގެންގުޅޭ ނިޒާމުގައި ވިޔަފާރިތަކުގެ ބައިވެރިވުން ހިމަނާ މި ނިޒާމު ފުޅަކުރުމުގެ މަސައްކަތް މިދަނީ ކުރަމުން." ހަޔަރ އެޑިއުކޭޝަން ޑރ. އިބްރާހިމް ހަސަން ވިދާޅުވިއެވެ.\nމިނިސްޓަގެ ވާހަކަފުޅުގައި ސަރުކާރުން މަތީ ތަޢުލީމަށް ފޯރުކޮށްދޭ ފުރުސަތުތަކަކީ ބައިނަލްއަޤްވާމީގޮތުން ބަލައިގަންނަ އެކްރެޑިޓް ކޮށްފައިވާ ކޯސްތަކެއްކަން ޔަޤީންކުރުމަށް ގިނަ މަސައްކަތްތަކެއް ކުރަމުންދާކަން ފާހަގަކުރެއްވިއެވެ. މި މަސައްކަތުގެ ދަށުން މޯލްޑިވްސް ކޮލިފިކޭޝަން އޮތޯރިޓީ، އެމްކިއުއޭ ހަރުދަނާކުރުމަށް ސަރުކާރުން އަމާޒުހިފާފައިވާކަމަށް މިނިސްޓަރ ވިދާޅުވިއެވެ.\nމަތީ ތަޢުލީމަށް ދަރިވަރުންނަށް ލޯނު ދޫކުރުމަށް ސަރުކާރުން ގެންގުޅޭ ނިޒާމުގައި ވިޔަފާރިތަކުގެ ބައިވެރިވުން ހިމަނާ މި ނިޒާމު ފުޅާކުރުމުގެ މަސައްކަތް ސަރުކާރުން ފަށަން ނިންމާފައިވާއިރު، ސަރުކާރުގެ ބަޖެޓްގައިވެސް މަތީ ތަޢުލީމުގެ ދާއިރާއަށް ބޮޑެތި ޚަރަދުތަކެއް ކުރުމަށް ވަނީ ކަނޑައަޅާފައެވެ.\nއެގޮތުން އަހަރަކު 60 އެމް.ބީ.ބީ.އެސް ޑޮކްޓަރުންނާއި 25 ސްޕެޝަލިސްޓު ޑޮކްޓަރުން ބިނާކުރުމަށްޓަކައި 24.7 މިލިޔަން ރުފިޔާ ވަނީ ބަޖެޓުގައި ކަނޑައަޅާފައެވެ. އަދި ޖީސީއީ އޭލެވެލް އިމްތިހާނުން 1 ވަނަ ހާސިލްކުރާ ހުރިހާ ފަރާތަކަށް އެ ފަރާތެއް ބޭނުންވާ ޤައުމަކުން އަދި ބޭނުންވާ ދާއިރާއަކުން މަތީ ތައުލީމް ފޯރުކޮށްދިނުމަށްޓަކައި ދަޢުލަތުގެ ބަޖެޓުން 40 މިލިޔަން ރުފިޔާ ޚަރަދުކުރުމަށް ވަނީ ނިންމާފައެވެ.\nއަދި ސަރުކާރުން ހިލޭ ޑިގްރީ ފެންވަރަށް ކިޔެވޭނެ އިންތިޒާމު ހަމަޖެއްސުމައްޓަކައި 156 މިލިއަން ރުފިޔާ ވަނީ މިއަހަރުގެ ބަޖެޓްގައި ހިމަނާފައެވެ. އެންމެފަހުގެ ތަފާސްހިސާބުތަށް ދައްކާގޮތުން މިހާތަނަށް އައިއިރު ހިލޭ ޑިގްރީ ޕްރޮގްރާމްގެ ދަށުން3ހާހަށްވުރެ ގިނަ ދަރިވަރުންދަނީ ތަޢުލީމު ޙާސިލުކުރަމުންނެވެ.


Las kamah bune Sarukaaru badhunaamu kurumuge jaaga eh neiy: Gasim | Mihaaru\nރައީސް އިބްރާހިމް މުހައްމަދު ސޯލިހްއާ އެކު ގާސިމް. ---ފޮޓޯ: މިހާރު\nލަސްކަމަށް ބުނެ ސަރުކާރު ބަދުނާމުކުރުމުގެ ޖާގައެއް ނެތް: ގާސިމް\n22 އޯގަސްޓް 2019 - 11:25 24 comments\nޖުމްހޫރީ ޕާޓީ އަށް ބަޔަކު ސޮއިކުރަން ބޭއްވި ރަސްމިއްޔާތުގައި ގާސިމް ވިދާޅުވީ ފުރަތަމަ އަހަރުގެ ތެރޭގައި އެއްވެސް ސަރުކާރަކުން މާ ގިނަ މަޝްރޫއުތަކެއް ހިންގާފައި ނުވާ ކަމަށެވެ. ކުރީގެ ރައީސް އަބްދުﷲ ޔާމީންގެ ސަރުކާރުގައި ވެސް މަޝްރޫއުތައް ފެށުނީ ދޮޅު އަހަރު ފަހުން ކަމަށް ވިދާޅުވި އެވެ.\nގާސިމް ވިދާޅުވި ގޮތުގައި އެ ނިސްބަތަށް ބަލާއިރު މި ސަރުކާރުން ރައްޔިތުންގެ ހައްގުގައި ކުރި ކަންކަން މާ ގިނަ އެވެ. އެތައް ބައެއްގެ ހައްގުތައް ކަށަވަރުކޮށްދީ، ބަންދުގައި ތިބި މީހުންނާއި އެ ނޫން ވެސް ފަރުދުންގެ ކަންކަމަށް ސަރުކާރުން އަޅާލަމުން އަންނަ ކަމަށް ވިދާޅުވި އެވެ.\n"މިއަދު އަދި ހަތް މަސް ވެގެން ދިޔައީމާ މިއަދުގެ ސަރުކާރުން ކަންތައްތަކެއް ރައްޔިތުންނަށް ނުކޮށްދެވުނޭ ކިޔައިގެން ވާހަކަ ދެއްކުމުގެ ޖާގައެއް ނެތް،" ގާސިމް ވިދާޅުވި އެވެ.\nޖުމްހޫރީ ޕާޓީ އަށް ސޮއިކުރި މީހަކު ގާސިމާ ފޯމު ހަވާލުކުރަނީ. --ފޮޓޯ/ޖޭޕީ\nއޭނާ ވިދާޅުވީ މި ސަރުކާރުން މަޝްރޫއުތައް ކުރިއަށް ގެންދަނީ ޕްލޭންކޮށްގެން ކަމަށެވެ. ދެމެހެއްޓެނިވި ތަރައްގީ އަށް އެއީ ކަންކަން ކުރަން ޖެހޭ އުސޫލް ކަމަށް ވެސް ވިދާޅުވި އެވެ.\nކުރީގެ ސަރުކާރަށް ތުހުމަތުކުރި ފަދަ ޚިޔާނާތު ކަންކަން މި ސަރުކާރުގައި ނުހިނގާ ކަމަށާއި އެހެންވެ ރައީސް އިބްރާހިމް މުހައްމަދު ސޯލިހަށް ނިސްބަތްކުރައްވައި އަޅުވަމުން ދަނީ ތާކުންތާކު ނުޖެހޭ އިލްޒާމްތަކެއް ކަމަށް ގާސިމް ވިދާޅުވި އެވެ.\n"ރައީސް ކަމަށް އެމަނިކުފާނު ވަޑައިގަތީމަ އެ ވާހަކަތައް ދައްކަނީ. އޭގެކުރިން އެ ވާހަކަތަކެއް ދައްކާކަށެއް ނޭނގުނު،" ދައުލަތުގެ ފައިސާ އަށް ރައީސް ޚިޔާނާތްވެވަޑައިނުގަންނަވާނެ ކަމުގެ ޔަގީންކަން އޮތް މޭރަމަކުން ގާސިމް ވިދާޅުވި އެވެ.\n"މޭވާ އަޅާ ގަހަކަށް ގަޅި އުކާނެ އަބަދުވެސް. އެއީ އެކަން އޮންނަ ގޮތް."\nސަރުކާރުން ރައްޔިތުންނަށްޓަކައި ވިސްނުންތައް ގެންގުޅޭ ކަމަށް ވިދާޅުވެ އެ ކަންކަން ކަމުގައި ކެތްތެރިވުން އިސްކުރަން ގާސިމް ގޮވާލެއްވި އެވެ. އެހެން އެއްވެސް ސަރުކާރަކުން ނުފެންނަހާ ތަރައްގީގެ ގިނަ މަޝްރޫއުތަކެއް ކުރިއަށް އޮތް ތަނުގައި މި ސަރުކާރުން ކުރިއަށް ގެންދާނެ މަންޒަރު ފެންނާނެ ކަމަށް ގާސިމް ވިދާޅުވި އެވެ.\nރައީސް އިބްރާހިމް މުހައްމަދު ސޯލިހް ކަންކަން ކުރައްވާ ގޮތް ވަރަށް ގާތުން ފެނިވަޑައިގަންނަވާ ކަމަށާއި އެކަންކަން ކުރައްވަނީ "ވަރަށް ރަނގަޅަށް، ސިސްޓަމެޓިކްކޮށް" ގާސިމް ކަމަށް ވިދާޅުވި އެވެ.\nއޭނާ ވިދާޅުވީ ހަތަރު އިމާރާތް ހެދޭނެ ފަދަ އަގުގައި ދަރުމަވަންތަ ހޮސްޕިޓަލް ކުރީގެ ސަރުކާރުން އިމާރާތް ކުރި ގޮތަށް މަޝްރޫއުތައް ހިންގަން މި ސަރުކާރުން ބޭނުން ނުވާ ކަމަށެވެ. ރައްޔިތުންނަށް ފައިދާ އޮތީ އެ އުސޫލުން ނޫން ކަމަށް ވިދާޅުވި އެވެ.\nމި ސަރުކާރަށް ތުހުމަތުގެ އިނގިލި ދިއްކުރުމުގެ ކުރިން، ނިމިދިޔަ ސަރުކާރުން ކަންކަން ކޮށްފައިވާ ގޮތާއި ރައްޔިތުންނަށް ވެފައިވާ ނާއިންސާފުގެ މަތިން ހަނދާން ކުރަންޖެހޭ ކަމަށް ގާސިމް ވިދާޅުވި އެވެ. އެ އަނިޔާ އާއި ނިކަމެތި ކަން ނައްތާލައި ގައުމުގައި ހަމަޖެހުން ގާއިމްކުރުމަކީ ވެސް ކުރިއެރުމެއްގެ ގޮތުގައި ގާސިމް ސިފަކުރެއްވި އެވެ.\nއިތުރު ލިޔުންތައް މެމްބަރު ގާސިމް އިބްރާހިމް (މާމިގިލި) ސަރުކާރު ޖުމްހޫރީ ޕާޓީ ރައީސް އިބްރާހިމް މުހައްމަދު ސޯލިހް


Aston Villa ge ehbasvun Grealish aakohfi\nއެސްޓަން ވިލާގައި ގްރީލިޝް މަޑުކުރުން\nއެސްޓަން ވިލާގެ އެއްބަސްވުން ގްރީލިޝް އާކޮށްފި\nއެސްޓަން ވިލާގެ އެއްބެސްވުން ގްރީލިޝް އާކޮށްފައިވަނީ އިތުރު ފަސް އަހަރަށް\nއޭނާ ހޯދުމަށް މެންޗެސްޓާ ޔުނައިޓެޑުން މަސައްކަތް ކުރި\nކ. މާލެ | 15 ސެޕްޓެންބަރ 2020 | އަންގާރަ 17:23 | 1,617\nއެސްޓަން ވިލާއަށް ކުޅެމުން އަންނަ އިންގްލެންޑްގެ މިޑްފީލްޑަރު ޖެކް ގްރީލިޝް - ގެޓީ އިމޭޖާސް\nއެސްޓަން ވިލާއާއެކު ހަދާފައިވާ އެއްބަސްވުން އިންގްލެންޑްގެ މިޑްފީލްޑަރު ޖެކް ގްރީލިޝް އާކޮށްފިއެވެ.\nއުމުރުން 25 އަހަރުގެ މިޑްފީލްޑަރު އެސްޓަން ވިލާގެ އެއްބެސްވުން އާކޮށްފައިވަނީ އިތުރު ފަސް އަހަރަށެވެ. އެހެންކަމުން 2025 ވަނަ އަހަރުގެ ހޫނު މޫސުމުގެ ނިޔަލަށް އޭނާ އެސްޓަން ވިލާގައި މަޑުކުރާނެއެވެ.\nއެސްޓަން ވިލާގެ އެއްބަސްވުން ގްރީލިޝް އާކުރިއިރު، އޭނާ ހޯދުމަށް މެންޗެސްޓާ ޔުނައިޓެޑުން މަސައްކަތް ކުރަމުން އައި ކަމަށް ވަނީ ރިޕޯޓުކޮށްފައެވެ.\nމިދިޔަ ސީޒަނުގެ އިނގިރޭސި ޕްރިމިއާ ލީގުގައި މޮޅު ކުޅުމެއް ދެއްކި ގްރީލިޝް ވަނީ މިދިޔަ ސީޒަނުގައި ޖުމްލަ 10 ލަނޑު ކާމިޔާބުކޮށްފައެވެ. މީގެ ތެރެއިން އަށް ލަނޑު އޭނާ ކާމިޔާބުކުރީ އިނގިރޭސި ޕްރިމިއާ ލީގުގައެވެ.\nއެއާއެކު މި މަހުގެ ކުރީކޮޅު ކުޅުނު ޔުއެފާ ނޭޝަންސް ލީގުގެ މެޗުތަކަށް އެކުލަވާލި އިންގްލެންޑްގެ ގައުމީ ފުޓްބޯޅަ ޓީމުގެ ސްކޮޑުން ގްރީލިޝްއަށް ފުރުސަތު ލިބިގެންދިޔައެވެ. އަދި ޑެންމާކާ ދެކޮޅަށް އިންގްލެންޑް ކުޅުނު މެޗުގައި ގްރީލިޝްއަށް ފުރުސަތު ދީފައިވާއިރު، މިއީ އިންގްލެންޑްގެ ޖާޒީގައި ގްރީލިޝް ކުޅުނު ފުރަތަމަ މެޗެވެ.\nއުމުރުން އެންމެ ހަ އަހަރުގައި އެސްޓަން ވިލާއާ ގުޅުނު ގްރީލިޝް، އެސްޓަން ވިލާގެ ސީނިއާ ޓީމަށް އެންމެ ފުރަތަމަ މެޗެއް ކުޅެދީފައިވަނީ 2014 ވަނަ އަހަރުގެ މެއި މަހުގައެވެ. އޭގެ ފަހުން ގްރީލިޝް ވަނީ މިހާތަނަށް އެސްޓަން ވިލާއަށް ކުޅެދިން 186 މެޗުގައި 25 ލަނޑު ކާމިޔާބުކޮށްފައެވެ.\nޕްރިމިއާ ލީގުގައި ވާދަކުރަމުން އަންނަ އެސްޓަން ވިލާއިން މި ސީޒަނުގެ ޕްރިމިއާ ލީގުގައި އަދި މެޗެއް ކުޅެފައެއް ނުވެއެވެ. އެޓީމުން ލީގުގައި ކުޅޭ ފުރަތަމަ މެޗުގައި މި މަހުގެ 21 ވަނަ ދުވަހު ނުކުންނާނީ ޝެފީލްޑް ޔުނައިޓެޑާ ދެކޮޅަށެވެ.